ജാഗ്രത: സുധീരനറിയുമോ ഷിബു ജോര്‍ജിനെ\nസുധീരനറിയുമോ ഷിബു ജോര്‍ജിനെ\nതൃശൂര്: 2009 ജനുവരി 31. മന്ത്രി അടൂര് പ്രകാശിന്റെ ഉടമസ്ഥതയിലുള്ള അടൂരിലെ യമുനലോഡ്ജ്. അവിടെയായിരുന്നു യൂത്ത് കോണ്‍ഗ്രസിന്റെ സംസ്ഥാന-ജില്ലാ ഭാരവാഹികളുടെ പഠനക്യാമ്പ്. തൃശൂരില്‍നിന്നുള്ള ഷിബുജോര്‍ജ് മൂന്നാമത്തെ നിലയില് മൊബൈല് ഫോണില് സംസാരിച്ചുനില്‍ക്കുകയായിരുന്നു. പിന്നില്‍നിന്ന് തലയ്ക്ക് അടിയേറ്റതായാണ് തോന്നിയത്. തന്നെ ആരോ ആക്രമിച്ചുവെന്ന് ഷിബുവിന് ഉറപ്പുണ്ട്. കോണ്‍ഗ്രസിലെ ഗ്രൂപ്പ് രാഷ്ട്രീയത്തിന് ഇരയായി മാറുകയായിരുന്നു യൂത്ത് കോണ്‍ഗ്രസ് തൃശൂര് ജില്ലാ വൈസ് പ്രസിഡന്റും ചേര്‍പ്പ് ബ്ലോക്ക് പഞ്ചായത്ത് അംഗവുമായിരുന്ന ഷിബുജോര്‍ജ്. 2014-ചേര്‍പ്പിലെ ഓടിട്ട വീടിന്റെ ഇടുങ്ങിയ മുറിയില് കട്ടിലില് അരയ്ക്കു താഴെ തളര്‍ന്ന് ചികിത്സയില് കഴിയുന്ന ഷിബുജോര്‍ജിന്റെ ദുരിതപര്‍വത്തിന് അഞ്ചുവര്‍ഷമാകുന്നു. വീല്‍ചെയറിലും കിടക്കയിലുമായാണ് ജീവിതം. സഹായത്തിന് വൃദ്ധരായ മാതാപിതാക്കള് മാത്രം. പിന്നെ കുറച്ചു സുഹൃത്തുക്കളും.\n"കോണ്‍ഗ്രസ് നേതാക്കള് ഇതുവരെ തിരിഞ്ഞു നോക്കിയില്ല. രാഷ്ട്രീയമുതലെടുപ്പിന് ഞൊടിയിടയില് പെരിഞ്ഞനത്ത് പ്രത്യക്ഷപ്പെട്ട കെപിസിസി പ്രസിഡന്റ് വി എം സുധീരന്, ആഭ്യന്തരമന്ത്രി രമേശ്ചെന്നിത്തല ഉള്‍പ്പെടെയുള്ള കോണ്‍ഗ്രസ് നേതാക്കള് എന്നെ ഇതുവരെ കണ്ടില്ല- "ദേശാഭിമാനി"യോട് കോണ്‍ഗ്രസ് നേതാക്കളുടെ വഞ്ചന വിവരിച്ചപ്പോള് കോണ്‍ഗ്രസിനുവേണ്ടി ദീര്‍ഘകാലം ജീവിതം ഹോമിച്ച ഈ യുവനേതാവിന് കണ്ണീര്‍നവ്.\nകോണ്‍ഗ്രസിലെ ഗ്രൂപ്പ്പോരിന് ഇരയായി മാറിയതാണ് താനെന്ന് എ ഗ്രൂപ്പുകാരനായ ഷിബുജോര്‍ജിന് ഉറപ്പുണ്ട്. എ ഗ്രൂപ്പിലെതന്നെ ഒരു പ്രബലവിഭാഗത്തിന് കണ്ണില് കരടായിരുന്നു. ഈ വിഭാഗം തന്നെ അടൂരില് വച്ച് ആക്രമിച്ച് അപായപ്പെടുത്തിയെന്ന് ഷിബു ഉറപ്പിച്ചുപറയുന്നു. കോണ്‍ഗ്രസ് എംഎല്‍എമാര് അന്ന് നിശബ്ദത പാലിച്ചു. നിയമസഭയില് ഈ വിഷയം അവതരിപ്പിച്ചത് മുരളി പെരുനെല്ലിയും വി എസ് സുനില്‍കുമാറുമാണ്. തുടര്‍ന്ന് പ്രത്യേക അനേഷണവും നടന്നു. എന്നാല്, കോണ്‍ഗ്രസ് നേതാക്കള്‍തന്നെ അന്വേഷണം അട്ടിമറിച്ചു. മൂന്നാംനിലയില്‍നിന്ന് വീണതെന്നായിരുന്നു പ്രചാരണം. മൂന്നാംനിലയിലെ കൈവരി തകര്‍ത്ത് നിലത്തേക്ക് വീഴണമെങ്കില് അത്ഭുതം സംഭവിക്കണം. അന്ന് അവിടെയുണ്ടായിരുന്നത് സഹപ്രവര്‍ത്തകരായ തൃശൂര് ജില്ലയില്‍നിന്നുള്ള ഭാരവാഹികളാണ്- തന്നെ അപായപ്പെടുത്തിയവരെക്കുറിച്ച് വ്യക്തമായ സൂചനകളാണ് ഷിബു നല്‍കുന്നത്. എന്നാല്, വര്‍ഷങ്ങള് കഴിഞ്ഞിട്ടും തിരശ്ശീലക്ക് പിന്നിലെ ചിത്രങ്ങള് തെളിഞ്ഞിട്ടില്ല. ഇതുവരെയുള്ള ചികിത്സക്ക് ലക്ഷങ്ങള് ചെലവഴിച്ചു. ഇപ്പോഴും ചികിത്സ തുടരുകയാണ്. ദുരിതക്കയത്തിലായിട്ടും കോണ്‍ഗ്രസ് ഒരുരൂപപോലും സഹായിച്ചില്ല. കോണ്‍ഗ്രസ് നേതാക്കളും മന്ത്രിമാരും എംഎല്‍എമാരും കാണാനെത്തിയില്ല. പലരും ഗ്രൂപ്പ് പ്രവര്‍ത്തനത്തിന് തന്നെ ഉപയോഗിച്ചിട്ടുണ്ട്. ജീവച്ഛവമായപ്പോള് ആര്‍ക്കും ആവശ്യമില്ല. ഇതില് ഏറെ വേദനയുണ്ട്-ഷിബുജോര്‍ജ് പറഞ്ഞു.\nടി വി വിനോദ് deshabhimani


Girl who underwent-sex change operation-Deepu R Darshan | കമ്പനി മീറ്റിംഗിൽ ആദ്യ കാഴ്ച; രണ്ട് ബ്രാഞ്ചുകളിലെങ്കിലും പ്രണയം പൂലഞ്ഞപ്പോൾ വിവാഹമോചിതയായി; ഒരേ ബ്രാഞ്ചിലെത്തിയപ്പോൾ പിരിയാനാകാത്ത വിധം അടുത്തു; ഒരാൾ ആണായി മാറി കുടുംബ ജീവിതം തുടങ്ങാനുള്ള ബുദ്ധി ഉപദേശിച്ചതും പെൺ സുഹൃത്ത്; ലിംഗം മാറ്റിയെത്തിയപ്പോൾ തിരിച്ചറിഞ്ഞത് അവഗണനയും; പെരുവണ്ണാമുഴി ചർച്ച ചെയ്യുന്ന പ്രണയകഥയിൽ ഇടപെടാൻ പൊലീസിനും പരിമിതികൾ; ലക്ഷ്യം പാളിയെങ്കിലും അർച്ചന ഇനി ദീപുവായി തന്നെ ജീവിക്കും - MarunadanMalayali.com\nകമ്പനി മീറ്റിംഗിൽ ആദ്യ കാഴ്ച; രണ്ട് ബ്രാഞ്ചുകളിലെങ്കിലും പ്രണയം പൂലഞ്ഞപ്പോൾ വിവാഹമോചിതയായി; ഒരേ ബ്രാഞ്ചിലെത്തിയപ്പോൾ പിരിയാനാകാത്ത വിധം അടുത്തു; ഒരാൾ ആണായി മാറി കുടുംബ ജീവിതം തുടങ്ങാനുള്ള ബുദ്ധി ഉപദേശിച്ചതും പെൺ സുഹൃത്ത്; ലിംഗം മാറ്റിയെത്തിയപ്പോൾ തിരിച്ചറിഞ്ഞത് അവഗണനയും; പെരുവണ്ണാമുഴി ചർച്ച ചെയ്യുന്ന പ്രണയകഥയിൽ ഇടപെടാൻ പൊലീസിനും പരിമിതികൾ; ലക്ഷ്യം പാളിയെങ്കിലും അർച്ചന ഇനി ദീപുവായി തന്നെ ജീവിക്കും\nDecember 25, 2018 | 08:59 AM IST | Permalink\nകോഴിക്കോട്: ലിംഗമാറ്റ ശസ്ത്രക്രിയ നടത്തി ആൺശരീരം സ്വീകരിച്ച കോഴിക്കോട് പെരുവണ്ണാമുഴി സ്വദേശിയായ അർച്ചന അഥവാ ദീപു പെൺസുഹൃത്തിനെതിരെ പരാതിയുമായി രംഗത്തെത്തിയത് ലിംഗം മാറാനും ശസ്ത്രക്രിയ നടത്താനും പ്രേരിപ്പിച്ച ശേഷം തന്നെ സുഹൃത്ത് വഞ്ചിച്ചപ്പോൾ. ശസ്ത്രക്രിയക്ക് ശേഷം സുഹൃത്ത് നിർദ്ദേശിച്ച പ്രകാരം ദീപുവെന്ന പേരും സ്വകരിച്ചു, പക്ഷെ അപ്പോഴേക്കും സുഹൃത്തിന്റെ മനസ്സ് മാറി. ഒരുമിച്ചുജീവിക്കാമെന്ന നിലപാട് അവൾ മാറ്റി. ഇതോടെ ആകെ തകർന്ന് പോയത് പുരുഷനായി മാറിയ യുവതിയാണ്. കോടതിയിലും പൊലീസിലും പിന്നെയൊരു മധ്യസ്ഥ ചർച്ചയിലും കാമുകി നിലപാട് മാറ്റിയതോടെ പെട്ടു പോയത് ദീപു ആർ. ദർശനെന്ന പഴയ അർച്ചന രാജാണ്.\nസ്‌നേഹബന്ധത്തിന്റെ പേരിൽ ലിംഗമാറ്റ ശസ്ത്രക്രിയ നടത്തി പുരുഷനായി മാറിയ യുവതി, വിവാഹ വാഗ്ദാനം നൽകിയ പെൺകുട്ടി തന്നെ ചതിച്ചെന്ന ആരോപണവുമായി രംഗത്ത് വന്നെങ്കിലും ഇതിൽ ഒന്നും ചെയ്യാനാകില്ലെന്ന നിലപാടിലാണ് പൊലീസ്. ആരെ വിവാഹം ചെയ്യണമെന്നത് വ്യക്തികളുടെ ഇഷ്ടമാണ്. അതിൽ ഒന്നും ചെയ്യാനാകില്ലെന്നാണ് നിയമ വൃത്തങ്ങൾ നൽകുന്ന സൂചനയും. അതുകൊണ്ട് തന്നെ ദീപുവെന്ന അർച്ചനയ്ക്ക് മുന്നിലുള്ളത് വെല്ലുവിളികൾ ഏറെ നിറഞ്ഞ വഴികളാണ്. സ്വകാര്യ കമ്പനിയിൽ ജോലി ചെയ്യുമ്പോഴാണ് അർച്ചനയും ഒരു പെൺകുട്ടിയും അടുപ്പത്തിലാകുന്നത്. വിവാഹിതയായ അർച്ചന ആ ബന്ധം വേർപെടുത്തിയതോടെ അടുപ്പം ദൃഢമായി. ഒരുമിച്ചു ജീവിക്കാൻ ഇരുവരും തീരുമാനിക്കുകയും തുടർന്നു ചെന്നൈയിലെ ആശുപത്രിയിൽ അർച്ചന2മാസം മുൻപു ലിംഗമാറ്റ ശസ്ത്രക്രിയയ്ക്കു വിധേയയാകുകയും ചെയ്തു. എന്നാൽ, ശസ്ത്രക്രിയ കഴിഞ്ഞതോടെ കാര്യങ്ങൾ മാറിയതായും പെൺകുട്ടി കോടതിയിൽ ഉൾപ്പെടെ ബന്ധം നിഷേധിച്ചതായും ദീപു പറഞ്ഞു.\nസാധാരണ പെൺകുട്ടിയായി ജീവിച്ച എന്നെ എല്ലാവരുമിപ്പോൾ കാണുന്നത് ട്രാൻസ്‌ജെൻഡറായി; അർച്ചനയിൽ നിന്ന് ദീപു ആർ ദർശനായി മാറിയത് ലക്ഷങ്ങൾ ചെലവിട്ട്; പെണ്ണായിരുന്ന താൻ ആണായി മാറിയത് കാമുകിയുടെ നിർദ്ദേശ പ്രകാരം; തന്നെ കെട്ടാൻ സാധിച്ചില്ലെങ്കിൽ മരിക്കുമെന്നും അവൾ ഭീഷണിപ്പെടുത്തി; ഒടുവിൽ ആണായി മാറിയപ്പോൾ അവൾക്കു വേണ്ട: സ്‌നേഹിച്ച പെൺകുട്ടിയെ സ്വന്തമാക്കാനായി ശസ്ത്രക്രിയ നടത്തി പുരുഷനായി മാറിയ പെൺകുട്ടിയുടെ ജീവിതം ദുരതത്തിൽ\nസാമ്പത്തിക ശാസ്ത്ര പഠനത്തിനിടെ തുടങ്ങിയ പ്രണയം; കൺസ്യൂമർ ഫെഡിൽ ജോലി നേടിയതും പ്രിയതമയെ സ്വന്തമാക്കാൻ; വെള്ളായണക്കായലിലെ ഡൈവിംഗിൽ ചലനശേഷി നഷ്ടമായപ്പോൾ കരുത്തായതും പ്രണയിനിയുടെ വാക്കുകൾ; കഠിന ശ്രമത്തിലൂടെ പിഎസ് സി പരീക്ഷ പഠിച്ച് പാസായി പൊലീസുകാരിയായത് പ്രിയതമനെ ഒപ്പം നിർത്താൻ; വീഴ്ചയിൽ കാമുകനെ കൈവിടില്ലെന്ന് തറപ്പിച്ചു പറഞ്ഞപ്പോൾ എതിർപ്പുകളും സ്‌നേഹത്തെ തിരിച്ചറിഞ്ഞു; ദീപുവും കോൺസ്റ്റബിൾ അർച്ചനയും കല്യാണത്തിൽ രചിച്ചത് പ്രണയ കാവ്യം\nകമ്പനിയിൽ ഒരുമിച്ച് ജോലിചെയ്തിരുന്ന ഇവർ നേരത്തെ പ്രണയത്തിലായിരുന്നു. കോഴിക്കോട്ടെ ഒരു സ്വകാര്യസ്ഥാപനത്തിൽ ജീവനക്കാരായിരുന്നു അർച്ചനയും സുഹൃത്തും. പരസ്പരം പരിചയപ്പെട്ട ഇവർ പിന്നീട് പ്രണയത്തിലായി. ഒരുമിച്ചു ജീവിക്കാൻ പങ്കാളികളിൽ ഒരാൾ ആണായി മാറാൻ തീരുമാനിച്ചു. സുഹൃത്തിന്റെ നിർബന്ധത്തിന് വഴങ്ങിയാണ് താൻ ശസ്ത്രക്രിയ നടത്തി ആൺശരീരം സ്വീകരിച്ചതെന്നും അർച്ചന പറയുന്നു. വാട്‌സാപ്പ് ചാറ്റും കോൾറെക്കോർഡും ഉൾപ്പെടെയുള്ള തെളിവുകൾ ദീപുവിന്റെ കൈവശമുണ്ട്. ശസ്ത്രക്രിയ കഴിഞ്ഞ സാഹചര്യത്തിൽ ഇനി അർച്ചനയിലേക്കൊരു മടക്കമില്ല, ദീപുവായി ജീവിക്കും. പക്ഷെ തനിക്ക് പറ്റിയ ചതിയുടെ കഥ ചർച്ചയാക്കാനാണ് ദീപുവിന്റെ തീരുമാനം. ഒക്ടോബർ 24ന് ചൈന്നെയിൽ വച്ചാണ് ദീപുവിന്റെ ലിംഗമാറ്റശസ്ത്രക്രിയ നടന്നത്. കൗൺസിലിങ്ങും ഹോർമോൺ ടെസ്റ്റും നടത്തി വളരെ പെട്ടെന്ന് ശസ്ത്രക്രിയ പൂർത്തിയാക്കുകയായിരുന്നു. മനസ്സുമാറി കാമുകി തിരിച്ചുവരുമെന്നാണ് ദീപുവിന്റെ പ്രതീക്ഷ. തന്റെ പ്രണയവും സൗഹൃദയും ജയിക്കുമെന്നാണ് ദീപു പറയുന്നത്.\nഇരുവരും കോഴിക്കോട്ടുള്ള ഒരു കമ്പനിയുടെ രണ്ടു ബ്രാഞ്ചുകളിലായിരുന്നു ജോലി ചെയ്തത്. 2017 നവംബറിൽ കോഴിക്കോട് നടന്ന കമ്പനി മീറ്റിംഗിലാണ് ഇവർ ആദ്യമായി കണ്ടത്. തുടർന്ന് സൗഹൃദത്തിലായി. ഇതിനിടെ നേരത്തെ നിശ്ചയിച്ചുറപ്പിച്ച അർച്ചനയുടെ വിവാഹം നടന്നെങ്കിലും പൊരുത്തക്കേടുകൾ കാരണം ബന്ധം അധികം നാൾ നീണ്ടുനിന്നില്ല. തുടർന്ന് കാമുകിയും താനും തമ്മിലുള്ള സൗഹൃദം തുടർന്നെന്ന് ദീപു പറയുന്നു. പിന്നീട് ഒരേ ബ്രാഞ്ചിൽ ജോലിയായതോടെ ഇവരുടെ ബന്ധം കൂടുതൽ ദൃഢമായി. കാമുകിയക്ക് വിവാഹാലോചനകൾ വന്നതോടെ താനില്ലാതെ ജീവിക്കാൻ പറ്റില്ലെന്ന് പറയുകയായിരുന്നെന്ന് ദീപു പറയുന്നു. ദീപു എന്ന പേര് നിർദ്ദേശിച്ചതും അവളായിരുന്നു. അതുകൊണ്ട് തന്നെ അവളുടെ താത്പര്യപ്രകാരം രണ്ടു ലക്ഷം രൂപ ചെലവഴിച്ച് അർച്ചന ശസ്ത്രക്രിയ നടത്തി ദീപുവായി മാറി.\nശസ്ത്രക്രിയയുടെ കാര്യം വീട്ടിൽ അച്ഛന്റെ സഹോദരന് മാത്രമെ അറിയുകയുള്ളുവായിരുന്നു. തന്നെ കെട്ടിയില്ലെങ്കിൽ മരിക്കുമെന്ന് ദർശന പറഞ്ഞിട്ടാണ് ഇളയച്ചൻ ശസ്ത്രക്രിയയ്ക്ക് സമ്മതിച്ചതെന്ന് ദീപു പറഞ്ഞു. ശസ്ത്രക്രിയ കഴിഞ്ഞ് പുതിയൊരാളായി എത്തിയ ദീപുവിനെ കാമുകി അവഗണിക്കാൻ തുടങ്ങി. ദീപു സ്റ്റേഷനിൽ പരാതി നൽകിയെങ്കിലും കാമുകി ബന്ധം നിരസിച്ചു. ഇതോടെ ആളുകളെല്ലാം തനിക്കെതിരായി. ഹൈക്കോടതിയിൽ ഹേബിയസ് കോർപസ് ഫയൽ ചെയ്തെങ്കിലും ദർശന കോടതിയിലും തന്നെ നിഷേധിക്കുകയായിരുന്നുവെന്ന് ദീപു വ്യക്തമാക്കി.\nസാധാരണ പെൺകുട്ടിയായി ജീവിച്ച തന്നെ എല്ലാവരുമിപ്പോൾ ട്രാൻസ്ജെൻഡറായി വിശേഷിപ്പിക്കുന്നു. പരിഹാസങ്ങൾ സഹിക്കാൻ പറ്റുന്നില്ലെന്നും ഇത്തരമൊരു അനുഭവം മറ്റാർക്കും ഉണ്ടാവരുതെന്നും ദീപു ആർ ദർശൻ കണ്ണീരോടെ പറയുന്നു.


ബൈക്കും കെ എസ് ആര് ടി സി ബസും കൂട്ടിയിടിച്ച് രണ്ട് യുവാക്കള് മരിച്ചു - MALABAR FLASH\nHome Accident Kasaragod Manjeshwar News Obituary കാസര്‍കോട് കേരളം കേരള വാര്‍ത്ത ബൈക്കും കെ എസ് ആര് ടി സി ബസും കൂട്ടിയിടിച്ച് രണ്ട് യുവാക്കള് മരിച്ചു\nബൈക്കും കെ എസ് ആര് ടി സി ബസും കൂട്ടിയിടിച്ച് രണ്ട് യുവാക്കള് മരിച്ചു\nമഞ്ചേശ്വരം: ദേശീയപാതയില് കുഞ്ചത്തൂര് പത്താം മൈലില് ബൈക്കും കെ എസ് ആര് ടി സി ബസും കൂട്ടിയിടിച്ചുണ്ടായ അപകടത്തില്‍രണ്ട് യുവാക്കള് മരിച്ചു. കുഡ്ലു പച്ചക്കാട്ടെ സുനില് (21), ജഗ്ഗു എന്ന ജഗദീഷ് (21) എന്നിവരാണ് മരിച്ചത്.[www.malabarflash.com]\nഞായറാഴ്ച വൈകീട്ട് 3.30 മണിയോടെയാണ് അപകടമുണ്ടായത്. കാസര്‍കോട്ടുനിന്നും മംഗളൂരുവിലേക്ക് പോകുകയായിരുന്ന കെ എ 19 എഫ് 3178 നമ്പര് കര്‍ണാടക ആര്‍ടിസി ബസാണ് അപകടം വരുത്തിയത്.\nകുശാല - ഉഷ ദമ്പതികളുടെ മകനാണ് സുനില്. പെയിന്റിംഗ് തൊഴിലാളിയാണ്. രാജേഷ്, ഗൗരി എന്നിവര് സഹോദരങ്ങളാണ്.\nകുഡ്ലുവിലെ പരേതനായ ശിവാനന്ദന് - ശാന്ത ദമ്പതികളുടെ മകനായ ജഗദീഷ് കാസര്‍കോട് പുതിയ ബസ് സ്റ്റാന്‍ഡില് മൊബൈല് ടെക്നീഷ്യനാണ്. കുടുംബത്തിലെ ഏക ആണ്‍തരിയായ ജഗദീഷിന് ഗിരിജ, മഞ്ജു, ജ്യോതി എന്നീ സഹോദരിമാരുണ്ട്.


Editor , 2019-09-21 08:16:29pmm\nവാന്‍കൂവര് ഐലന്‍ഡ് മലയാളി അസോസിയേഷന്റെ ആഭിമുഖ്യത്തില് നടന്ന 2019 ഓണാഘോഷ പരിപാടികള് സെപ്റ്റംബര് 15 ഞായറാഴ്ച പൂര്‍വാധികം ഭംഗിയോടെ അരങ്ങേറി. കേരളത്തനിമ യുടെ പ്രതിരൂപമായ തിരുവാതിരയോട് കൂടിയായിരുന്നു ഈ വര്‍ഷത്തെ ആഘോഷപരിപാടികള്‍ക്ക് തുടക്കം കുറിച്ചത്. തുടര്‍ന്ന് അരങ്ങേറിയ കുട്ടികളുടെയും മുതിര്‍ന്നവരുടെയും വൈവിധ്യമാര്‍ന്ന കലാപരിപാടികള് സദസ്സിനെ ഒന്നടങ്കം ജന്മനാടിന്‍റെ മധുരസ്മരണകളിലാഴ്ത്തി.\nകാനഡയില് വന്നാല് ആരും കാണാന് കൊതിക്കുന്ന സ്ഥലമാണ്. ബ്രിട്ടീഷ് കൊളംബിയയിലെ വിറ്റോറിയ എന്ന സ്ഥലം. ലോകത്തിലെ തന്നെ ഏറ്റവും സുന്ദരമായ സ്ഥലങ്ങളിലൊന്നാണ് എല്ലാ മലയാളികളും താമസിക്കാന് കൊതിക്കുന്ന സ്ഥലം. വിക്ടോറിയയില് ഏറ്റവും കൂടുതല് കോളേജില് പഠിക്കാന് ആയിട്ടാണ് വിദ്യാര്‍ഥികള് വന്നുകൊണ്ടിരിക്കുന്നത്. കേരളത്തില് നിന്ന് ഏറ്റവും കൂടുതല് ആളുകള് ഇപ്പോള് വന്നുകൊണ്ടിരിക്കുന്നത് വിറ്റോറിയ യിലേക്കാണ്.\nകാനഡയുടെ തെക്കേ അറ്റത്തായി കിടക്കുന്ന ഈ ഐലന്‍ഡിലെ പല ഭാഗത്തു നിന്നുമായി 230 ഓളം മലയാളികള് ഓണാഘോഷത്തില് പങ്കെടുത്തു. ഇത്രയും വിപുലമായ ഓണാഘോഷം ചരിത്രത്തില് ആദ്യമായിട്ടായിരുന്നു. അതിന്‍റെ ആവേശവും അലയൊലിയും പൂരപ്പറമ്പില് എന്നപോലെ ആദിമുതല് അന്ത്യംവരെയും നിറഞ്ഞുനിന്നിരുന്നു. ഓണാഘോഷത്തിന് നേതൃത്വം നല്‍കിയത് ജെയിന്, പ്രവീണ്, പ്രതീഷ്, ബേസില്, പ്രദീപ് മേനോന്, ജെയിന് ഷാ, സതീഷ്, ജെറി, അജന്ത സ്റ്റില്ലി, ജാസ്മിന് എന്നിവരായിരുന്നു.\nഷിബു കിഴക്കെക്കുറ്റ് അറിയിച്ചതാണിത്.


വെനസ്വേലയില് ആരോഗ്യപ്രതിസന്ധി രൂക്ഷം\nതത്സമയം ഡെസ്ക്| Updated On:9Feb 2019 6:32 AM GMT | Location :\nആവശ്യത്തിന് ഭക്ഷണമോ വെള്ളമോ മരുന്നോ ഇല്ലാതെയാണ് ആയിരകണക്കിന് കുട്ടികളും സ്ത്രീകളും വൃദ്ധരും രാജ്യത്ത് കഴിയുന്നത്\nകറാക്കസ്: പ്രസിഡന്റ് മഡൂറോക്കെതിരേ പോരാടുന്ന പ്രതിഷേധക്കാരുടേയും അവരെ അടിച്ചമര്‍ത്തുന്ന സര്‍ക്കാരിന്റേയും ഇടയില് രാജ്യത്തെ ജനങ്ങള് പൊറുതിമുട്ടുന്നു. ആവശ്യത്തിന് ഭക്ഷണമോ വെള്ളമോ മരുന്നോ കിട്ടാതെയാണ് ആയിര കണക്കിന് കുട്ടികളും സ്ത്രീകളും വൃദ്ധരും രാജ്യത്ത് കഴിയുന്നത്. തലസ്ഥാനമായ കറാക്കസില് നിന്ന് 300 കിലോ മീറ്റര് അകലെയുള്ള ഒരു ആശുപത്രിയില് കഴിഞ്ഞ ഒരാഴ്ചക്കിടെ മാത്രം മരിച്ചത് 14 കുട്ടികളാണ്. ശുദ്ധ ജലത്തിന്റെയും പോഷകാഹാരത്തിന്റെയും അപര്യാപ്തതയാണ് കുട്ടികളിലെ രോഗപ്രതിരോധശേഷിക്കുറവിന് കാരണമെന്ന് ചൂണ്ടിക്കാണിക്കപ്പെടുന്നു.\nആശുപത്രികളില് ആവശ്യത്തിനുള്ള ജീവനക്കാരില്ല, മരുന്നോ സിറിഞ്ചുകളോ മറ്റു അവശ്യ ചികിത്സാ സംവിധാനങ്ങളോ ഇല്ല. അസുഖബാധിതരായ കുട്ടികള്‍ക്ക് വേണ്ടത്ര ചികിത്സ നല്‍കാനാവുന്നില്ലെന്ന് ആശുപത്രി അധികൃതര് തന്നെ വ്യക്തമാക്കുന്നു. പൊതുജനത്തിന്റെ ആരോഗ്യ സംരക്ഷണത്തിനായി പ്രസിഡന്റ് നിക്കോളാസ് മദൂറോ ഒന്നും ചെയ്യുന്നില്ലെന്ന ആക്ഷേപവും ശക്തമാണ്. ആവശ്യത്തിന് ചികിത്സ ലഭിക്കാതെ നിരവധിയാളുകള് മരണപ്പെട്ടുകഴിഞ്ഞു . ഇതോടെ ജനങ്ങള് പ്രസിഡന്റ് മഡൂറോയെ കൈവിട്ട അവസ്ഥയാണ്.\nഇത്തരം സാഹചര്യം രാജ്യത്തുണ്ടായിട്ടും രാജ്യത്ത് യാതൊരു മാനുഷിക പ്രതിസന്ധിയുമില്ലെന്നാണ് മഡൂറോ പറഞ്ഞത്. കഴിഞ്ഞ ദിവസം അമേരിക്കയില് നിന്നും റോഡുമാര്‍ഗ്ഗം എത്തിയ സഹായം മഡൂറോ നിരസിച്ചിരുന്നു. തങ്ങള് പിച്ചക്കാരല്ലെന്നാണ് അദ്ദേഹം അമേരിക്കന് നടപടിയെ കുറിച്ച് പറഞ്ഞത്. രാജ്യത്തേക്ക് പ്രവേശിക്കുന്നതിനുള്ള റോഡ് അടച്ചിട്ടിരിക്കുകയാണ്. ആവശ്യമുള്ള മരുന്നുകളെല്ലാം രാജ്യത്തിനകത്ത് ഉല്‍പ്പാദിപ്പിക്കുമെന്ന് പ്രസിഡന്റ് പറയുന്നു. ഇതിനെതിരേ പ്രതിപക്ഷ കക്ഷികളും സ്വയം അവരോധിത പ്രസിഡന്റായ ജുവാന് ഗെയ്ഡോയും രംഗത്ത് വന്നു.\nഅടിയന്തര സഹായം ലഭിച്ചില്ലെങ്കില് രാജ്യത്ത് ആയിരങ്ങള് ചികിത്സ കിട്ടാതെ മരണപ്പെടുമെന്ന് ഗെയ്ഡോ അഭിപ്രായപ്പെട്ടു. ഇതിനിടെ മറ്റുരാജ്യങ്ങളുടെ സഹായം രാജ്യത്തിനകത്ത് എത്തിക്കാനായി പ്രതിപക്ഷ കക്ഷികള് ആലോചിക്കുന്നുണ്ട്. സൈന്യവുമായി കൂടിക്കാഴ്ച നടത്തുകയും ചെയ്തു. ഈ നീക്കം സൈന്യവും പ്രസിഡന്റുമായുമുള്ള ബന്ധം വഷളാക്കും.\nഏകദേശം 50000 വെനസ്വേലക്കാര് അതിര്‍ത്തിരാജ്യമായ കൊളംബിയയിലേക്ക് ദിനംപ്രതി കടക്കുന്നുണ്ട്. ആവശ്യത്തിന് മരുന്നും ഭക്ഷണവും വാങ്ങാന് പോവുന്ന ഇവരില് 5000ത്തോളം പേര് തിരിച്ച് പോവുന്നില്ലെന്നാണ് കൊളംബിയ അറിയിച്ചത്. ഇക്കഡ്വോര്, പെറു എന്നീ രാജ്യങ്ങളിലേക്കും ഇവര് കുടിയേറിപ്പോവുന്നതായാണ് റിപ്പോര്‍ട്ട്.\nvenezuela health crisis


കൊലപാതകത്തെ ന്യായീകരിക്കാന് യൂത്ത് കോണ്‍ഗ്രസില്ല; സിപിഐഎമ്മിന് കോൺഗ്രസ്സിനെ തകർക്കാൻ ഉള്ള വ്യഗ്രത: ഷാഫി പറമ്പിൽ\nഇടുക്കി ഗവണ്‍മെന്‍റ് എഞ്ചിനിയറിങ് കോളജില് എസ്.എഫ്.ഐ പ്രവര്‍ത്തകന് ധീരജ് കൊല്ലപ്പെട്ട സംഭവത്തില് എന്താണ് നടന്നതെന്ന് ഇതുവരെ വ്യക്തമായിട്ടില്ലെന്ന് യൂത്ത് കോണ്‍ഗ്രസ് സംസ്ഥാന അധ്യക്ഷന് ഷാഫി പറമ്പില് എം.എല്.എ. പൊലീസും സംഭവ സ്ഥലത്തുണ്ടായിരുന്നവരും ഇക്കാര്യത്തില് വ്യക്തത വരുത്തേണ്ടതുണ്ട്. ഒരു സംഘര്‍ഷം നടന്നിരിക്കാം. സംഭവിക്കാന് പാടില്ലാത്ത ഒരു കൊലപാതകവും നടന്നു. അതിനെ ന്യായീകരിക്കാന് യൂത്ത് കോണ്‍ഗ്രസ് ഇല്ലെന്നും ഷാഫി പറഞ്ഞു.\nകൊലപാതകത്തില് നിന്ന് നേട്ടമുണ്ടാക്കുന്ന സംഘടനകളുടെ പട്ടികയില് നിന്ന് യൂത്ത് കോണ്‍ഗ്രസ് വരാന് ആഗ്രഹിക്കുന്നില്ല. അക്കാര്യം വ്യക്തതയോടെ പറയാന് ഞങ്ങള് ആഗ്രഹിക്കുന്നു. രാഷ്ട്രീയത്തിന്റെ പേരിലോ മതത്തിന്റെ പേരിലോ മറ്റെന്തിന്റെയെങ്കിലും പേരിലോ ആരെങ്കിലും കൊല്ലപ്പെടുന്നതിനെ പിന്തുണക്കാനോ ന്യായീകരിക്കാനോ യൂത്ത് കോണ്‍ഗ്രസ് തയ്യാറല്ലെന്നും ഷാഫി പറമ്പിൽ പറഞ്ഞു.\nആസൂത്രിത കൊലപാതകം സംബന്ധിച്ച് റഹിമും കോടിയേരിയുമൊന്നും കോണ്‍ഗ്രസിന് ക്ലാസെടുക്കരുതെന്നും ഷാഫി പറമ്പില് പറഞ്ഞു. ആസൂത്രിത കൊലപാതകങ്ങള് എന്താണെന്ന് കേരളത്തിന് കാണിച്ചുകൊടുത്തവരാണ് സിപിഐഎമ്മും ഡി.വൈ.എഫ്.ഐയും. ശരത്‌ലാലും കൃപേഷുമടക്കം ഇതിന്റെ ഇരകളാണ്. ആസൂത്രിത കൊലപാതകത്തിന്റെ ഗോഡ്ഫാദര്‍മാരാണ് ഇവരെന്നും ഷാഫി പറമ്പില് വിമര്‍ശിച്ചു.\nകുത്തേറ്റ ധീരജിനെ ആശുപത്രിയിലേക്ക് കൊണ്ടുപോകാന് പോലീസ് വിസമ്മതിച്ചെന്ന എസ്എഫ്‌ഐയുടെ തന്നെ ആരോപണത്തില് അന്വേഷണം വേണമെന്നും ഷാഫി പറമ്പില് ആവശ്യപ്പെട്ടു.\nStory Highlights : youth-congress-not-justify-the-murder-shafi-parambil\nആഭ്യന്തരം ഭരിക്കുന്ന ആശാന് കളരിക്ക് പുറത്ത് പോയില്ലെങ്കില് പൊലീസ് നാട്ടുകാരുടെ നെഞ്ചത്ത് തന്നെയായിരിക്കും; വിമര്‍ശനവുമായി ഷാഫി പറമ്പില്\nഇന്ധന വിലവർധനവിൽ സമരവുമായി യൂത്ത് കോൺഗ്രസ്; വിലകുറച്ചാലും നികുതി ഭീകരതയിൽ മാറ്റം വന്നിട്ടില്ല; ഷാഫി പറമ്പിൽ


ബത്തേരി ബീനാച്ചി ജനവാസ കേന്ദ്രത്തില് കടുവ ഇറങ്ങി. | Wayanad Vision\nBy സ്വന്തം ലേഖകൻ\t Last updated Nov 3, 2020\nമൂന്ന് കടുവയാണ് ജനവാസ കേന്ദ്രത്തിലിറങ്ങിയിരിക്കുന്നത്. ബീനാച്ചി സ്വദേശി ഉമയുടെ പറമ്പിലാണ് കടുവയെ കണ്ടത്.\nവനം വകുപ്പും പൊലീസും ജനപ്രതികകളും, നാട്ടുകാരും സ്ഥലത്തെത്തിയിട്ടുണ്ട്.\nസുല്‍ത്താന്‍ബത്തേരി ബീനാച്ചിയില് ജനവാസ കേന്ദ്രത്തിലിറങ്ങിയ കടുവകളില് രണ്ടെണ്ണത്തിനെ വനംവകുപ്പ് ലൊക്കേറ്റുചെയ്തു. ഒന്നിനെ കൂടികണ്ടെത്താനുള്ള തിരച്ചില് നടത്തുകയാണ്. ഇന്ന് രാവിലെ 10മണിയോടെ പ്രദേശവാസിയായ മജ്ഞരി വിട്ടില് സുമാലിനിയുടെ കൃഷിയിടത്തില് മൂന്ന് കടുവകളെ കണ്ടത്. .കടുവയെ ലൊക്കേറ്റ് ചെയ്ത് സമീപത്തെ വനസമാനമായ ബീനാച്ചി എസ്റ്റേറ്റിലേക്ക് തുരത്താനുള്ള നടപടികളാണ് വനം വകുപ്പ് ആലോചിക്കുന്നത്.\nഇന്ന് രാവിലെ 10 മണിയോടെ കൂടി് ബീനാച്ചി ടൗണിനോട് ചേര്‍ന്നുള്ള സ്വകാര്യവ്യക്തിയുടെ കൃഷിയിടത്തില് കണ്ടെത്തിയ കടുവകളില് രണ്ടെണ്ണത്തിനെയാണ് പ്രദേശത്തെ കൃഷിയിടങ്ങളില് തന്നെ വനംവകുപ്പ് ലൊക്കേറ്റ് ചെയ്തിരിക്കുന്നത്. ഒന്നിനെ തിരച്ചില് ആരംഭിച്ച് ഒരുമണിക്കൂറിനകം തന്നെ കണ്ടെത്തിയിരുന്നു. മറ്റൊന്നിനെ ഉച്ചയ്ക്് ശേഷം മൂന്ന് മണിയോടെയാണ് ലൊ്ക്കേറ്റ് ചെയ്്തത്.3കടുവകളെയാണ് പ്രദേശവാസിയായ മജ്ഞരി വിട്ടില് സുമാലിനിയുടെ വിടിനോട് ചേര്‍ന്ന് ഇന്ന് രാവിലെ പ്രദേശവാസികള് കണ്ടത്.രണ്ട് കുട്ടികളടക്കം ഒരു തള്ളകടുവയുമാണന്ന്് സൂചന. കടുവയെ കണ്ട നാട്ടുകാര് വിവരമറിയിച്ചതനുസരിച്ച് വനം വകുപ്പും പോലീസും സ്ഥലത്തെത്തുകയായിരുന്നു. തുടര്‍ന്ന് കടുവകള്‍ക്കായി തിരച്ചില് ആരംഭിക്കുകയായിരുന്നു. കടുവയെ സമീപത്തെ വനസമാനമായ ബീനാച്ചി എസ്റ്റേറ്റിലേക്ക് തുരത്താനുള്ള നീക്കത്തിലാണ് വനംവകുപ്പ്്. ബീനാച്ചി എസ്റ്റേറ്റില് നിന്നുമാണ് കടുവകള് ജനവാസകേന്ദ്രത്തില് എത്തിയത്്്. കഴിഞ്ഞ ഒരു മാസമായി പ്രദേശത്ത് കടുവ ശല്യം രൂക്ഷമായിട്ടുണ്ട്്.സുല്‍ത്താന് ബത്തേരി, കുറിച്യാട്, ചെതലയം, ആര് ആര് ടി റെയിഞ്ചോഫീസര്‍മാരുടെ നേതൃത്വത്തിലുള്ള വനംവകുപ്പ് ജീവനക്കാരാണ് കടുവയ്ക്കായി തിരിച്ചില് നടത്തുന്നത്.\nപടിഞ്ഞാറത്തറയില് മാവോയിസ്റ്റുകളും തണ്ടര്‍ബോള്‍ട്ടും തമ്മില് ഏറ്റുമുട്ടല്.\nജില്ലാ പ്രവര്‍ത്തക കണ്‍വെന്‍ഷന് സംഘടിപ്പിച്ചു


ഗവര്‍ണര് ആരെ തുണക്കും • Suprabhaatham\nഗവര്‍ണര് ആരെ തുണക്കും\nകര്‍ണാടകയില് കോണ്‍ഗ്രസ് ഭരണത്തിന് തുടര്‍ച്ചയുണ്ടാകുമെന്നതിന് ആറു മാസം മുമ്പ് വരെ ആര്‍ക്കും ഒരു സംശയവുമുണ്ടായിരുന്നില്ല. ഇതു സംബന്ധിച്ച് അന്നു നടന്ന അഭിപ്രായ സര്‍വേയും ഇതുതന്നെയായിരുന്നു വ്യക്തമാക്കിയിരുന്നത്. ബി.ജെ.പിക്ക് 45 സീറ്റില് കൂടുതല് കിട്ടുകയില്ലെന്നായിരുന്നു കര്‍ണാടകയുടെ ചുമതലയുള്ള കെ.സി വേണുഗോപാല് അടക്കമുള്ള കോണ്‍ഗ്രസ് നേതാക്കളും അന്ന് പറഞ്ഞത്. എന്നാല്, കോണ്‍ഗ്രസ് നേതൃത്വത്തിന്റെ പിടിപ്പ്‌കേടുകൊണ്ട് എത്ര പെട്ടെന്നാണ് ചിത്രം മാറിമറിഞ്ഞത്. വടക്കുകിഴക്കന് സംസ്ഥാനങ്ങളില് നടന്ന നിയമസഭാ തെരഞ്ഞെടുപ്പുകളില് മുന്‍തൂക്കം ഉണ്ടായിട്ടുപോലും അവിടങ്ങളിലൊന്നും കോണ്‍ഗ്രസിന് മന്ത്രിസഭയുണ്ടാക്കുവാന് കഴിഞ്ഞില്ല. ബി.ജെ.പി2സീറ്റ് മാത്രം നേടിയ മേഘാലയയില് വരെ മന്ത്രിസഭ രൂപീകരിച്ചു.\nകര്‍ണാടകയില് 78 സീറ്റ് നേടിയപ്പോള് മാത്രമാണ് ജനതാദള് സെക്ക്യുലറുമായി സഖ്യ ചിന്ത കോണ്‍ഗ്രസില് ഉദിച്ചത്. തെരഞ്ഞെടുപ്പിന് മുമ്പ് തന്നെ മതേതര ജനാധിപത്യ സോഷ്യലിസ്റ്റ് പാര്‍ട്ടിയായ ജനതാദള് എസുമായി കോണ്‍ഗ്രസ് സഖ്യമുണ്ടാക്കിയിരുന്നുവെങ്കില് സ്വപ്‌ന സമാനമായ വിജയം ഈ മുന്നണിക്ക് കരസ്ഥമാക്കാമായിരുന്നു. പശ്ചിമബംഗാള് മുഖ്യമന്ത്രി മമതാബാനര്‍ജിയും തെരഞ്ഞെടുപ്പ് ഫലങ്ങളുടെ ആദ്യ ഘട്ടത്തില് ഇങ്ങനെയായിരുന്നു പ്രതികരിച്ചത്. മതേതര ജനാധിപത്യവും സോഷ്യലിസവുമാണ് കോണ്‍ഗ്രസിന്റെ മുഖമുദ്ര. സമാനമായ ആശയങ്ങള് ഉയര്‍ത്തിപ്പിടിക്കുന്ന കക്ഷിയാണ് ജനതാദള് എസും. എന്നാല്, തെരഞ്ഞെടുപ്പ് വേളയില് ജനതാദള് എസിനെ മുഖ്യ ശത്രുവായിക്കണ്ട് പ്രചാരണം നടത്തി ബി.ജെ.പിക്ക് 104 സീറ്റ് നേടിക്കൊടുക്കുകയായിരുന്നു കോണ്‍ഗ്രസ്. ബി.ജെ.പി തീവ്ര ഹിന്ദുത്വം പ്രകടിപ്പിക്കുമ്പോള് അതിന് മറുപടിയായി മൃദു ഹിന്ദുത്വമല്ല പൊതുസമൂഹം കോണ്‍ഗ്രസില് നിന്നു പ്രതീക്ഷിച്ചത്.\nബി.ജെ.പി ക്ഷേത്രം കയറുമ്പോള് കോണ്‍ഗ്രസ് ഹിമാലയം കയറുന്നതില് എന്തര്‍ഥം. വികസനത്തിലും ജനക്ഷേമ കാര്യങ്ങളിലും മുഖ്യമന്ത്രി സിദ്ധരാമയ്യയുടെ നേതൃത്വത്തില് കോണ്‍ഗ്രസ് ഭരണകൂടം ശ്ലാഘനീയമായ പ്രവര്‍ത്തനങ്ങളാണ് കാഴ്ചവച്ചത്. നരേന്ദ്രമോദിയുടെ വര്‍ഗീയ ധ്രുവീകരണത്തിനെതിരേ പ്രസംഗിച്ച് അതേ വര്‍ഗീയ നിലപാട് തുടരുകയായിരുന്നില്ല വേണ്ടിയിരുന്നത്. പകരം കര്‍ണാടകയില് വരുത്തിയ വികസനപ്രവര്‍ത്തനങ്ങളും മതേതര ജനാധിപത്യ മൂല്യങ്ങളിലൂന്നിക്കൊണ്ടുള്ള പ്രവര്‍ത്തനവുമായിരുന്നു കോണ്‍ഗ്രസില് നിന്നുണ്ടാകേണ്ടിയിരുന്നത്. ലിംഗായത്ത് വിഭാഗത്തെ പിന്നാക്കമായി പ്രഖ്യാപിച്ചത് തിരിച്ചടിയായി. അവര് ലിംഗായത്ത് സമുദായാംഗമായ യെദ്യൂരപ്പയുടെ കീഴില് ഒറ്റക്കെട്ടായി നിന്ന് ബി.ജെ.പിക്ക് വോട്ട് ചെയ്തു. ഇങ്ങനെയൊരു തീരുമാനം കോണ്‍ഗ്രസ് കൈകൊള്ളും മുമ്പ് ചുരുങ്ങിയപക്ഷം ലിംഗായത്ത് വിഭാഗത്തിന്റെ നേതാക്കളുമായി ചര്‍ച്ച ചെയ്യേണ്ടതായിരുന്നു. അതുണ്ടായില്ല.\nഎച്ച്.ഡി ദേവഗൗഡയുടെ വൊക്കലിംഗ സമുദായത്തിലും വിഭാഗീയത ഉണ്ടാക്കുവാന് ശ്രമിച്ചു. അതിനാല്‍തന്നെ ദേവഗൗഡ സിദ്ധരാമയ്യയുടെ ആജന്മ ശത്രുവുമായി. ഇത്തരമൊരു പശ്ചാതലത്തില് നടന്ന തെരഞ്ഞെടുപ്പില് കോണ്‍ഗ്രസിന് 78 സീറ്റെങ്കിലും കിട്ടിയല്ലോ എന്നാണ് ആശ്വസിക്കേണ്ടത്.\nഇനിയെല്ലാം ബി.ജെ.പിക്കാരനായ ഗവര്‍ണര് വാജുഭായി വാലയെ ആശ്രയിച്ചിരിക്കുന്നു. ഗവര്‍ണര് വാജുഭായി വാല ഗുജറാത്തില് മന്ത്രിയും സ്പീക്കറുമായിരുന്നുവെന്നോര്‍ക്കണം. ജെ.ഡി.എസും കോണ്‍ഗ്രസും ഉന്നയിക്കുന്ന അവകാശവാദത്തെ ഗവര്‍ണര് അംഗീകരിക്കണമെന്നില്ല. എന്നാല്, മണിപ്പൂരിലും ഗോവയിലും ബി.ജെ.പി സഖ്യത്തെയായിരുന്നു അവിടങ്ങളിലെ ഗവര്‍ണര്‍മാര് മന്ത്രിസഭയുണ്ടാക്കാന് ക്ഷണിച്ചത്. ഇവിടെ അങ്ങനെയായിക്കൊള്ളണമെന്നില്ല. അതാണ് നീതിയും ന്യായവുമെങ്കില് കൂടിയും ഏറ്റവും വലിയ ഒറ്റക്കക്ഷിയായ ബി.ജെ.പിയെ മന്ത്രിസഭയുണ്ടാക്കാന് ഗവര്‍ണര് ക്ഷണിക്കാനുള്ള സാധ്യത തള്ളിക്കളയാന് പറ്റില്ല. കോണ്‍ഗ്രസ് മണിപ്പൂരില് ഏറ്റവും വലിയ ഒറ്റക്കക്ഷിയായിട്ട് പോലും മന്ത്രിസഭയുണ്ടാക്കാന് ഗവര്‍ണര് ക്ഷണിച്ചില്ല. യെദ്യൂരപ്പയെ മന്ത്രിസഭയുണ്ടാക്കാന് ഗവര്‍ണര് ക്ഷണിച്ചാല് ജനതാദള് എസിലോ കോണ്‍ഗ്രസില് തന്നെയോ പിളര്‍പ്പുണ്ടാക്കി എം.എല്.എമാരെ ചാക്കിട്ട് പിടിച്ച് മന്ത്രിസഭയുണ്ടാക്കാന് ബി.ജെ.പി മടിക്കില്ല. തത്വദീക്ഷയില്ലാത്ത ആ പാര്‍ട്ടിയുടെ ചരിത്രം അതാണ്. എം.എല്.എമാരെ ചാക്കിട്ട് പിടിക്കാന് ബഹുമിടുക്കനാണ് അവരുടെ ദേശീയ പ്രസിഡന്റ് അമിത് ഷാ. വടക്കു കിഴക്കന് സംസ്ഥാനങ്ങളില് അദ്ദേഹം അത് പരീക്ഷിച്ച് വിജയിപ്പിച്ചതാണ്. കോണ്‍ഗ്രസിനെ സംബന്ധിച്ചിടത്തോളം കര്‍ണാടകയിലെ തുടര് ഭരണം അനിവാര്യമാണ്. തെക്കേ ഇന്ത്യയിലേക്കുള്ള ബി.ജെ.പിയുടെ കവാടം അടക്കേണ്ടത് അവര്‍ക്ക് ആവശ്യമാണ്.4സംസ്ഥാനങ്ങളില് തെരഞ്ഞെടുപ്പ് നടക്കാനിരിക്കുമ്പോള് അവിടെ ആത്മവിശ്വാസം നല്‍കാന് കര്‍ണാടകയിലെ ഭരണത്തുടര്‍ച്ച വേണം.\nലോക്‌സഭയില് പ്രതിപക്ഷം അവതരിപ്പിക്കാന് ശ്രമിച്ച അവിശ്വാസപ്രമേയത്തെ ബി.ജെ.പി സ്പീക്കറായ സുമിത്ര മഹാജന് ചെറുത്തുതോല്‍പിച്ചു. സുപ്രിംകോടതി ചീഫ് ജസ്റ്റിസിനെ കുറ്റവിചാരണ നടത്തണമെന്നാവശ്യപ്പെട്ട് രാജ്യസഭയില് എം.പിമാര് നല്‍കിയ കത്ത് ബി.ജെ.പി രാജ്യസഭാ ചെയര്‍മാന് എം. വെങ്കയ്യനായിഡു ചവറ്റുകൊട്ടയിലെറിഞ്ഞു. ഇപ്പോഴിതാ കോണ്‍ഗ്രസും ജെ.ഡി.എസും മുന്നണിയുണ്ടാക്കി മന്ത്രിസഭാ രൂപീകരണ അവകാശവാദവുമായി മറ്റൊരു ബി.ജെ.പിക്കാരനായ ഗവര്‍ണര് വാജുഭായിവാലക്ക് കത്ത് നല്‍കിയിരിക്കുന്നു. ഏറ്റവും വലിയ ഒറ്റക്കക്ഷി അവകാശവുമായി ബി.ജെ.പിക്കാരനായ യെദ്യൂരപ്പയും ഗവര്‍ണറെ കണ്ടിട്ടുണ്ട്. ബി.ജെ.പി ഗവര്‍ണര് ആരെ തുണക്കും.


കുറച്ചു കാര്യങ്ങള്.: മരുന്നെഴുത്തിലെ പരിഗണനകള്..2\nPosted by ബാബുരാജ് at Thursday, January 10, 2008\nരണ്ടും വായിച്ചു മാഷേ.\nപഠിച്ചിറങ്ങിയ ഉടനേ ജീവിതമാര്‍ഗ്ഗം തേടി ആദ്യം കയ്യിലെടുത്തത് മെഡിക്കല് റപ്പിന്റെ ബാഗാണ്. തത്തമ്മേ പൂച്ച പൂച്ച് ഇംഗ്ലീഷുമായി ആലപ്പുഴയിലൂം പത്തനംതിട്ടയിലും ഒരുകൊല്ലത്തോ‌ളം പടവെട്ടിയിട്ടും ഉണ്ട്.\nCyproheptadine Hcl (ആണെന്നാണ് ഓര്‍മ്മ) എന്ന മരുന്ന് കുഞ്ഞുങ്ങ‌ള്‍ക്ക് വിശപ്പുകൂട്ടാനായി വിറ്റിരുന്നു എന്റെ കമ്പനി. ആലപ്പുഴയിലും പന്ത‌ളത്തും കാശും, സമ്മാനവുമൂക്കെക്കൊടുത്ത് ഇതിന്റെ കച്ചവടം പൊടിപൊടിച്ചത് ഞാന് ഓര്‍ക്കുന്നു. കമ്പനിയുടെ പോളിസി. :(. അന്നുതന്നെ കുറ്റബോധത്തോടെയാണ് ചെയ്തിരുന്നത് ആ പണി. സ്വകാര്യാശുപത്രിയില് ഫാര്‍മ്മസിസ്റ്റുക‌ളും വ‌ളരെ പവര്‍ഫു‌ളായിരുന്നു. കാണേണ്ട ദൈവങ്ങ‌ളും.\nശ്രദ്ധിച്ചു വായിക്കുന്നുണ്ട് ബാബുരാജ്.\nഎതാണ്ട് ഇതേ വിഷയം തന്നെ ബി ഇക്ബാല് സാറും എഴുതിയിരുന്നതാണ് പണ്ട്.\nപഠിച്ചിറങ്ങിയ ശേഷം ഫാര്‍മക്കോളജിയില് അറിവ് അപ്പ്ഡേറ്റ് ചെയ്യാന്\nറപ്പായിയുടെ ലഘുലേഖയെ ആശ്രയിക്കേണ്ട ഗതികേട് വളരെ എളുപ്പം\nപരിഹരിക്കാവുന്നതേയുള്ളു ( നടപ്പിലാക്കാന് ശ്രമിച്ചാല് ഡോക്റ്റര്‍മാര്\nഒരാള് സി ഏ അവസാന പരീക്ഷ പാസ്സ് ആകുമ്പോള് ചാര്‍ട്ടേര്‍ഡ് അക്കൗണ്ടന്റ്\nആയി. പക്ഷേ പ്രാക്റ്റീസ് ചെയ്യണമെങ്കില് സര്‍ട്ടിഫിക്കറ്റ് ഓഫ്\nപ്രാക്റ്റീസ് എടുക്കണം. ഈ സാധനം വേണമെങ്കില് വര്‍ഷാവര്‍ഷം\nഇന്‍സ്റ്റിറ്റ്യൂട്ട് ഓഫ് ചാര്‍ട്ടേര്‍ഡ് അക്കൗണ്ടന്റ്സ്\n(നാട്ടിലാണെങ്കില് ഓഫ് ഇന്‍ഡ്യ)യില് മെംബര് ആയിരിക്കണം. വര്‍ഷാവര്‍ഷം\nഈ മെംബര്‍ഷിപ്പ് പുതുക്കി വാങ്ങണം. ഈ പ്രൊഫഷന്റെ അപെക്സ് ബോഡി ആയ\nഇന്‍സ്റ്റിറ്റ്യൂട്ട് നല്‍കുന്ന എത്തിക്കല് കോഡും ദോശ പോലെ എന്നും\nചുട്ടു വയ്ക്കുന്ന ഗൈഡന്‍സുരേഖകളും അനുസരിച്ചാല് മാത്രം പോര അതിന്.\nമൂന്നു വര്‍ഷത്തില് ഇത്ര മണിക്കൂര് വീതം എന്ന് ടാര്‍ഗറ്റ് വച്ച്\nContinuing Program of Education (CEP) അറ്റെന്‍ഡ് ചെയ്തിരിക്കണം\nമെംബര്‍ഷിപ്പ് പുതുക്കി കിട്ടാന്. അതൊരു ക്ലാസ്സ് അല്ല, ക്വാളിറ്റി\nമാര്‍ക്കിങ്ങ് സിസ്റ്റം ആണ്. ഒരു നിലവാരത്തിനു മുകളിലുള്ള\nസെമിനാറുകളെ, വര്‍ക്ക്ഷോപ്പുകളെ, ട്രെയിനിങ്ങ് കോഴ്സുകളെ, ഗവേഷണങ്ങളെ\nഅങ്ങനെ പലതിനും CEP നിലവാരമുള്ളവ എന്ന് ഇന്‍സ്റ്റിറ്റ്യൂട്ട്\nഅംഗീകരിക്കും. ഇവ രാജ്യത്തും വിദേശത്തുമൊക്കെയായി\nനടന്നുകൊണ്ടേയിരിക്കുകയാണ്, നിങ്ങളുടെ പ്രാക്റ്റീസിനും സ്പെഷലൈസേഷനും\nഅനുയോജ്യമെന്നു തോന്നുന്നവ, നിങ്ങളുടെ സമയലഭ്യതയ്ക്കനുസരിച്ച്\nതെരഞ്ഞെടുത്ത് ഇഷ്ടമുള്ള CEP റേറ്റഡ് പരിപാടികളില് ഭാഗം കൊള്ളുക.\nഇന്‍സ്റ്റിറ്റ്യൂട്ട് അറ്റന്‍ഡന്‍സ് മോണിറ്റര് ചെയ്യുന്നുണ്ട്. ഓരോ\nമൂന്നുവര്‍ഷ കാലയളവിലും ഏതെങ്കിലും നാട്ടിലെ ഏതെങ്കിലും റേറ്റഡ്\nഇവന്റുകളാലെ നിങ്ങള് ടാര്‍ഗറ്റിലെത്തുക, ഇല്ലെങ്കില് ഒബ്സൊലീറ്റ്\nപ്രാക്റ്റീഷണര് എന്ന മുദ്ര കുത്തി ഇന്‍സ്റ്റിറ്റ്യൂട്ട് നിങ്ങളുടെ\nസര്‍ട്ടിഫിക്കേറ്റ് ഓഫ് പ്രാക്റ്റീസ് തിരിച്ചു വാങ്ങും.\nഎഴുത്തിലുണ്ടായാല് പോരാ, കര്‍ശനമായത് നടപ്പിലാക്കുകയും വേണം. ഏതു\nവിദഗ്ദ്ധനും ഉന്നതനും അത് ബാധകമാക്കണം. ഫോര് യുവര് ബെറ്റര്‍മെന്റ്,\nഫോര് അഷ്വറിങ്ങ് യുവര് ബെസ്റ്റ് റ്റു ഉവര് ക്ലയന്റ്സ് ആന്‍ഡ് ഫോര്\nഅഷ്വറിങ്ങ് ഹൈയസ്റ്റ് പോസ്റ്റിബിള് സ്റ്റാന്‍ഡാര്‍ഡ്സ് ഓഫ് ഔര്\nപ്രൊഫഷന് എന്നാണു CEP മുദ്രാവാക്യം\n"ഇതിനൊക്കെ മാറ്റം വരണമെങ്കില്, സംഘടനാ തലത്തിലുള്ള ബോധവല്‍ക്കരണവും, ഉന്നത നിലവാരമുള്ള തുടര് വിദ്യാഭ്യാസവും അത്യാവശ്യമാണ്"\nകൂടാതെ, ഡാക്ടര്‍മാര്‍ക്കു ജോലിയോടു 100% ആത്മാര്‍ഥത ഉണ്ടായാല് അവര് ഒരിക്കലും ഇത്തരം കാര്യങ്ങള് ചെയ്യുകയില്ല എന്നു തോന്നുന്നു.\nരണ്ടു ലേഖനങ്ങളും വായിച്ചു. പൂര്‍ണ്ണമായും യോജിക്കുന്നു.\nപുതിയ മരുന്നുകളെയോ ചികിത്സാ രീതികളേയോ അറിയണമെങ്കില് പറ്റി മെഡിക്കല് റെപ്പിന്റെ പളപളത്ത ചാര്‍ട്ടുകളും ഫ്ലയറുകളും കാണണം എന്ന അവസ്ഥയാണ് ഇന്ന് പ്രാക്ടിക്കല് മെഡിസിന് ഇന്ത്യയില് നേരിടുന്ന ദുരവസ്ഥയ്ക്ക് പ്രധാനകാരണമെന്നത് ഒരു നാണക്കേടാണ്.\nDoxophyllin എന്ന പുതിയ ശ്വസനസഹായി മരുന്നു അവതരിപ്പിച്ച മാത്രയില് തന്നെ തിരുവനന്തപുരത്തെ ചില പോക്കറ്റുകളില് അതു വ്യാപകമായി ഉപയോഗിക്കപ്പെട്ടു തുടങ്ങി. അതു ലാവിഷായി എഴുതുന്ന ഒരു സീനിയര് ഡോക്ടറോട് തമാശ മട്ടില് ഞാന് അതിന്റെ കൃത്യമായ indication ചോദിച്ചു. ‘അതു പിന്നെ..Deriphyllinന്റെ ഇന്‍ഡിക്കേഷനൊക്കെ തന്നെ.’ എന്നായിരുന്നു മൂപ്പരുടെ മറുപടി. ഞാന് വീണ്ടും ചോദിച്ചു ‘ഡെറിഫിലിനില്‘ എന്താണ് ആക്റ്റീവ് ഇന്‍ഗ്രീഡിയന്റ് എന്ന്. മൂപ്പര് നിന്നു തപ്പിക്കളിക്കുന്നതുകണ്ടപ്പോള് ചിരിയല്ല സങ്കടമാണു വന്നത്, സത്യത്തില്.\nദേവന് ജീ പറഞ്ഞപോലെ, കണ്ടിന്യൂയിംഗ് മെഡിക്കല് എജ്യൂക്കേഷനേക്കാള് ഇതിനു പരിഹാരം കര്‍ശന വ്യവസ്ഥകളോടെയുള്ള പുനര് റെജിസ്ട്രേഷനാണ് എന്നു തോന്നുന്നു. ഒപ്പം താങ്കള് പറഞ്ഞപോലെ പ്രിസ്ക്രിപ്ഷന് ഓഡിറ്റും. പിന്നെ, മരുന്നുകള് ഓവര് ദ കൌണ്ടര് ആയി നല്‍കുന്ന കലാപരിപാടിയും ഉടനടി നിര്‍ത്തേണ്ടതുതന്നെ.\nശക്തമായ ഒരു പ്രിസ്ക്രിപ്ഷന് പ്രോട്ടോക്കോള് നിലവില് വരുന്നതിനു മുന്‍പ് ഒരല്‍പ്പകാലം ട്രയല് അടിസ്ഥാനത്തില് നോക്കാവുന്ന ഒന്നാണ് “ട്രീറ്റ്മെന്റ് പ്രോട്ടോക്കോള്” എന്നാണെനിക്കു തോന്നുന്നത്. വിശേഷിച്ചും സര്‍വ്വ സാധാരണയായി കാണുന്ന രോഗങ്ങള്‍ക്കുള്ള ഡയഗ്നോസ്റ്റിക് ടെസ്റ്റുകളുടെയും ചികിത്സാ ഉപാധികളുടേയും കാര്യത്തിലെങ്കിലും. അമേരിക്കന് ഗവണ്മെന്റിന്റെ “ക്ലിനിക്കല് ഗൈഡ് ലൈന്” വെബ് സൈറ്റ് ഒരു മാതൃകയാക്കാമെന്നു തോന്നുന്നു. യാതൊരു വസ്തുനിഷ്ഠ തെളിവുമില്ലാതെ വ്യാപകമായി ഉപയോഗിക്കപ്പെടുന്ന മരുന്നുകള്‍ക്കും, കോംബിനേഷനുകള്‍ക്കും മറ്റു ചികിത്സോപാധികള്‍ക്കും അല്പമൊക്കെ നിയന്ത്രണം വരാന് അതു നല്ലതായിരിക്കും.\nമനുഷ്യജീവന് വച്ചുള്ള ഇ കളിയില് വിവരക്കേട് അക്ഷന്തവ്യമാണ്. There is no second chance!\nബാബുരാജ് .. രണ്ട് ലേഖനങ്ങളും വായിച്ചു . ഉള്ള കാര്യങ്ങള് വളരെ സത്യസന്ധമായി അവതരിപ്പിച്ചിരിക്കുന്നു . ആരോഗ്യരംഗത്ത് മാത്രമായി ഒരു പരിവര്‍ത്തനം നടക്കുമെന്ന് കരുതാന് വഴിയില്ല . ആരോഗ്യവും വിദ്യാഭ്യാസവും ഭക്തിയും രാഷ്ട്രീയവും എല്ലാം തന്നെ ബിസിനസ്സാണിവിടെ .\nഅണുബാധ തടയാനായി ആന്റി ബയോട്ടിക്കുകള് ഉപയോഗിക്കുന്നത് പൊതുവായി ഫലശൂന്യമാണെന്ന് എല്ലാവര്‍ക്കുമറിയാം. ബാബുരാജ് ഇങ്ങനെ എഴുതിയത് എനിക്ക് മനസ്സിലായില്ല . ഒന്ന് വിശദീകരിക്കുമല്ലോ >\nഎന്റെ ലേഖനങ്ങളില് കാണിച്ച താല്‍പര്യത്തിന് നന്ദി. മറുപടി വൈകിയതില് ക്ഷമിക്കണം. അല്‍പം താമസിച്ചാണ് കമന്റ് കണ്ടത്.\nഅണുബാധ തടയുന്നതിനെപ്പറ്റിയാണ് പറഞ്ഞത്. ആന്റി ബയോട്ടിക്കുകള്, അണുബാധ ഒരുപക്ഷെ ഉണ്ടായേക്കുമോ എന്ന സംശയത്തില് മുന്‍കരുതലായ് നല്‍കാറുണ്ട്. ഉദാഹരണമായി വൈറല് പനികള് വരുമ്പോള് ബാക്റ്റീരിയല് അണുബാധ വരാതിരിക്കാന്. മറ്റൊരുദാഹരണം, ഓപ്പറേഷനുകള്‍ക്കു ശേഷം ആന്റീബയോട്ടിക്കുകള് നല്‍കുന്നത്. ഇങ്ങനെ നല്‍കുന്നതിന് prophylactic use എന്നാണ് നമ്മള് പറയുക. ഇതിനെപ്പറ്റിയാണ് ഞാന് പറഞ്ഞത്.\nഅണുബാധയില്ലാത്ത ഒരു സര്‍ജറി ചെയ്യുമ്പോള് (ഉദാ: മുന്‍കൂട്ടി നിശ്ചയിച്ച സിസേറിയന്) ഇങ്ങനത്തെ പ്രൊഫീലാക്റ്റിക് ഉപയോഗം ഗുണമൊന്നും ചെയ്യുന്നില്ല. എന്നാല്, അണുബാധയുള്ള അവസ്ഥകളില് (ഉദാ: അപ്പന്‍ഡിസൈറ്റിസ്) ആന്റിബയോട്ടിക്കുകള് അത്യാവശ്യവുമാണ്.\nമിക്കവാറും prophylactic use വിദദ്ധരൊന്നും ശുപാര്‍ശ ചെയ്യുന്നില്ല. പ്രത്യേകിച്ച് ഗുണം ഇല്ല എന്നതു മാത്രമല്ല, ഇത്തരത്തില് ഉപയോഗിക്കുമ്പോള് കൂടുതല് പ്രതിരോധ ശേഷിയുള്ള അണുക്കള് മൂലം അണുബാധയുണ്ടാകാനുള്ള സാദ്ധ്യതയും ഉണ്ട്. അതായത് ഗുണത്തിലേറെ ദോഷം.\nകോട്ടയം മെഡിക്കല് കോളേജിലെ ഗൈനക്കോളജി വിഭാഗത്തില് പ്രഗല്‍ഭനായ ഒരു അദ്ധ്യാപകന് ഉണ്ടായിരുന്ന കാലത്ത്, വര്‍ഷങ്ങളോളം അവിടെ സാധാരണ പ്രസവങ്ങള്‍ക്കും, സാധാരണ സിസേറിയനുകള്‍ക്കും ശേഷം ആന്റി ബയൊട്ടിക്കുകള് നല്‍കിയിരുന്നില്ല. അതുകൊണ്ട് ഒരു കുഴപ്പവും സംഭവിച്ചുമില്ല. പക്ഷെ ഖേദകരം എന്നു പറയട്ടെ, അദ്ദേഹം റിട്ടയര് ചെയ്തതോടെ കാര്യങ്ങളൊക്കെ പഴയപടിയായി.\nവളരെ വസ്തുനിഷ്ഠമായി എഴുതിയിരിക്കുന്നു ഈ രണ്ടു ലേഖനങ്ങളും.\nCME ക്രെഡിറ്റ്സ് അപ്‌ഡേറ്റ്സ്, പ്രിസ്ക്രിപ്ഷന് ഓഡിറ്റിങ്ങ് എന്നീ പരിപാടികള്‍ക്കൊപ്പം തന്നെ ആലോചിക്കാവുന്ന/ ആലോചിക്കേണ്ട ഒരു പദ്ധതിയാണു് ഒരു ദേശീയപൌരചികിത്സാവിവരശേഖരം. (National Citizen's Clinical Treatment history Database).\nഎല്ലാ പൌരന്മാര്‍ക്കും (റേഷന് കാര്‍ഡ് പോലെയോ പാസ്സ്പോര്‍ട്ട് പോലെയോ) ഒരു പുസ്തകമുണ്ടായിരിക്കണം. അതില് അവര്‍ക്ക് ജീവിതകാലം ഉടനീളം വേണ്ടിവന്ന എല്ലാ ചികിത്സകളെക്കുറിച്ചും മരുന്നുകളെക്കുറിച്ചും ഉള്ള വിവരങ്ങള് രേഖപ്പെടുത്തിയിട്ടുണ്ടാവണം. ഇതിന്റെ ഒരു കമ്പ്യൂട്ടര്‍വല്‍കൃത കോപ്പി സര്‍ക്കാര് ഏജന്‍സിയ്ക്കും സൂക്ഷിക്കാം.\nഒറ്റനോട്ടത്തില് ഭ്രാന്തമെന്നും അപ്രായോഗികമെന്നും തോന്നാമെങ്കിലും വളരെ സാദ്ധ്യതകളുള്ള ഒരു പദ്ധതിയായിരിക്കും ഇത്. രോഗിയെ സംബന്ധിച്ചിടത്തോളം അയാളുടെ പ്രോഗ്നോസിസിനും ചികിത്സിച്ച ഡോക്റ്റര്‍മാരെ സംബന്ധിച്ചിടത്തോളം അവരുടെ ചികിത്സാരീതിയുടെ ഗുണനിലവാരപരിശോധനയ്ക്കും (Treatment Plan Assessment) മൊത്തം വൈദ്യസമൂഹത്തിന് ഗവേഷണാവശ്യങ്ങള്‍ക്കും സര്‍ക്കാരിന് ആരോഗ്യമേഖലയിലെ ആസൂത്രണത്തിനും ഉതകും ഇത്തരമൊരു സംവിധാനം.\nഅസാധാരണമായ ഇച്ഛാശക്തിയുള്ള ഒരു ഗവണ്മെന്റ് നമുക്കുണ്ടായിരുന്നെങ്കില് നടപ്പിലാക്കാവുന്ന മറ്റൊരു ആശയം കൂടി: കര്‍ശനമായ ഗുണനിലവാര പരിശോധനകള്‍ക്കുശേഷം ഉല്‍പ്പാദകരില് നിന്നും മൊത്തമായി മരുന്നു വാങ്ങി ഗവണ്‍മ്മെന്റ് തന്നെ നേരിട്ട് ആശുപത്രികളിലേക്കും സ്വകാര്യ ഫാര്‍മസി സ്റ്റോറുകളിലേക്കും മറ്റും യഥായോഗ്യമായ വിലയ്ക്ക് വിതരണം ചെയ്യുക.വൈദ്യുതി, പെട്രോളിയം ഉല്‍പ്പന്നങ്ങള് തുടങ്ങിയ രംഗങ്ങളില് ഫലത്തില് ഇതേ സമ്പ്രദായം നിലനില്‍ക്കുന്നുമുണ്ടല്ലോ.\nതാന് ഉപയോഗിക്കുന്ന മരുന്ന് എന്താണ്, അതുകൊണ്ടുള്ള ഗുണവും ദോഷവുമെന്തൊക്കെ എന്ന് രോഗിയും കുറച്ചൊക്കെ അറിഞ്ഞിരിക്കാന് ശ്രമിക്കേണ്ടതാണ്. പണ്ടത്തേക്കാള് ഇക്കാര്യം വളരെ എളുപ്പമാണ്. Cephalexin എന്നൊരു പേരുകേട്ടാല് അതെന്തുതരം മരുന്നാണെന്നുപോലും അറിയുവാന് ഏതാനും വര്‍ഷം മുന്‍പു വരെ സാധാരണക്കാരന് ഡോക്റ്ററോടോ ഫാര്‍മസിസ്റ്റിനോടോ തന്നെ ചോദിച്ചറിയുക എന്നതല്ലാതെ യാതൊരു മാര്‍ഗ്ഗവുമുണ്ടായിരുന്നില്ല. ഇന്ന് അങ്ങനെയല്ല സ്ഥിതി. ഒന്നും പറ്റിയില്ലെങ്കില് ഏതെങ്കിലും നല്ല മെഡിക്കല് വെബ് സൈറ്റില് പരതിയാല് അവശ്യം വേണ്ട വിവരങ്ങള് തപ്പിയെടുക്കാന് പറ്റും. (അത്തരം വിവരങ്ങള് ഉപയോഗിച്ച് മുറിവൈദ്യനായി ഡോക്ടറുടെ തലയില് കേറണമെന്ന് അര്‍ത്ഥമില്ല, എങ്കിലും രോഗിയ്ക്ക് ഒരു സാമാന്യധാരണ ഉണ്ടാവുന്നത് ഡോക്ടറുടെ ഉത്തരവാദിത്തം വര്‍ദ്ധിപ്പിക്കും).


tiger attack വയനാട് ഡേറ്റാ ബേസില് ഉള്‍പ്പെട്ടതല്ല കടുവ\nവയനാട് ഡേറ്റാ ബേസില് ഉള്‍പ്പെട്ടതല്ല കുറുക്കന്‍മൂലയിലെ കടുവയെന്ന് സിസിഎഫ്\nവയനാട് കുറുക്കന്‍മൂലയില് ജനവാസ മേഖലയില് ഇറങ്ങിയ കടുവ ജില്ലയിലെ ഡേറ്റാ ബേസില് ഉള്‍പ്പെട്ടതല്ലെന്ന് സിസിഎഫ്. ഉത്തരമേഖലാ സിസിഎഫ് ഡി.കെ വിനോദ് കുമാര് കുറുക്കന്‍മൂലയില് എത്തി. കടുവയുടെ ചിത്രങ്ങള് ദേശീയ കടുവാ സംരക്ഷണ അതോറിറ്റിക്ക് അയച്ചു. കടുവ കര്‍ണാടകയിലെ പട്ടികയില് ഉള്‍പ്പെട്ടതാണോ എന്ന് വ്യാഴാഴ്ച അറിയാം.\nകടുവയെ പിടികൂടാന് സാധ്യമായതെല്ലാം ചെയ്യുന്നുണ്ടെന്നും സിസിഎഫ് ഡി. കെ വിനോദ്കുമാര് പറഞ്ഞു. അതിനിടെ കുറുക്കന്‍മൂല മേഖലയില് കടുവയുടെ പുതിയ കാല്‍പാടുകള് ഇന്ന് കണ്ടെത്തി. വനം വകുപ്പ് സ്ഥാപിച്ച കൂടിന് സമീപത്താണ് കാല്‍പാടുകള് കണ്ടെത്തിയത്. കടുവയെ പിടികൂടാന് വ്യാപക തെരച്ചില് തുടരുകയാണ്.\nരണ്ട് കുങ്കിയാനകളുടെയും നിരീക്ഷണ ക്യാമറകളുടെയും സഹായത്തോടെയാണ് തെരച്ചില് നടക്കുന്നത്. വനംവകുപ്പ് പുറത്തുവിട്ട കടുവയുടെ ചിത്രത്തില് നിന്ന് കഴുത്തില് ആഴത്തില് മുറിവേറ്റതായി വ്യക്തമായിരുന്നു. മുറിവുകളുള്ള കടുവ കാട്ടില് ഇര തേടാന് കഴിയാതെ ജനവാസ മേഖലയില് തമ്പടിച്ചതായാണ് നിഗമനം. ഇതുവരെ 15 വളര്‍ത്തുമൃഗങ്ങളെയാണ് കടുവ കൊന്നത്. വളര്‍ത്ത് മൃഗങ്ങളെ നഷ്ടപ്പെട്ട കര്‍ഷകര്‍ക്ക് നഷ്ടം പരിഹാരം നല്‍കുന്നത് വേഗത്തിലാക്കുമെന്ന് ജില്ലാ കളക്ടര് അറിയിച്ചിട്ടുണ്ട്.\nRead Also : കടുവ ഇന്നും നാട്ടിലിറങ്ങി; പുതിയ കാല്‍പാടുകള് കണ്ടെത്തി, വ്യാപക തെരച്ചിൽ; കുങ്കിയാനകളും രംഗത്ത്\nകുറുക്കന്‍മൂലയിലെ നാല് കിലോമീറ്റര് ചുറ്റളവില് തന്നെ കടുവ തമ്പടിച്ചിട്ടുണ്ടെന്നാണ് വനംവകുപ്പിന്റെ നിഗമനം. വനം വകുപ്പിന്റെയും പൊലീസിന്റെയും വന് സന്നാഹവും സ്ഥലത്ത് ക്യാമ്പ് ചെയ്യുന്നുണ്ട്.\nStory Highlights : tiger attack\nRead more on: tiger | tiger attack | wayanad\nഅടഞ്ഞുകിടക്കുന്ന വീട്ടിൽ പുലിക്കുട്ടികളെ കണ്ടെത്തി; തള്ളപ്പുലിയെ കണ്ടെത്താനായില്ല\nആങ്ങമൂഴിയിൽ ജനവാസ മേഖലയ്ക്ക് സമീപം പുലിയെ പിടികൂടി


മുറിറ്റ്സ് ദേശീയോദ്യാനം - വിക്കിപീഡിയ\n318 കി.m2 (123 ച മൈ)\nഒക്ടോബർ 1, 1990 (1990-10-01)\nമുറിറ്റ്സ് ദേശീയോദ്യാനം (German: Müritz-Nationalpark) ജർമ്മൻ സംസ്ഥാനമായ മെക്ക്ലെൻബർഗ്-വോർപോമ്മെർണിന്റെ തെക്കുഭാഗത്ത് ബെർലിൻ, റോസ്റ്റോക്ക് എന്നീ പട്ടണങ്ങൾക്കു നടുവിലുള്ള ഒരു ദേശീയോദ്യാനമാണ്. മെക്ലെൻബർഗിഷെ സീൻപ്ലാറ്റെ ജില്ലയിലെ മുറിറ്റ്സ് ലേക്ക് ലാൻറിലേയ്ക്ക് ഈ ദേശീയോദ്യാനത്തിൻറെ വലിയൊരു ഭാഗം വ്യാപിച്ചു കിടക്കുന്നു. 1990 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ മൊത്തം വിസ്തീർണ്ണം 318 ചതുരശ്രകിലോമീറ്ററാണ്. സന്ദർശകർക്ക് വാറൻ നഗരത്തിനടുത്തുള്ള മുറിറ്റ്സ്യൂമിലെ വിസിറ്റർ സെൻററിൽനിന്ന് ദേശീയോദ്യാനത്തെക്കുറിച്ചുള്ള വിവരങ്ങൾ ലഭിക്കുന്നു.\nമുറിറ്റ്സ്, സെറാൻ എന്നീ രണ്ട് പ്രദേശങ്ങളായി ഈ ഈ ദേശീയോദ്യാനം വിഭജിക്കപ്പെട്ടിരിക്കുന്നു. വലിപ്പം കൂടുതലുള്ള ഒന്നാമത്തെ പ്രദേശം മെറിറ്റ്സ് തടാകത്തിന്റെ കിഴക്കൻ തീരങ്ങളിൽ നിന്ന് ന്യൂസ്ട്രെലിറ്റ്സ് പട്ടണം വരെ വ്യാപിച്ചിരിക്കുന്നു. രണ്ടാമത്തെ, ചെറിയ ഭാഗം ന്യൂസ്ട്രെലിറ്റ്സിന് കിഴക്കായി സ്ഥിതി ചെയ്യുന്നു.\nപാർക്കിലെ ഭൂപ്രകൃതിയുള്ളവയാണ് ടെർമിനൽ മൊറൈൻ, sandur, താഴ്ന്ന പ്രദേശങ്ങളിൽ നിന്ന് നിർമ്മിച്ചിരിക്കുന്നത്\nവനഭൂമിയുടെ 65% വനവുമാണ്, 12% തടാകങ്ങൾ. ബാക്കി പ്രദേശം ചതുപ്പുകൾ അല്ലെങ്കിൽ പുൽമേടുകൾകൊണ്ടാണ് നിർമ്മിച്ചിരിക്കുന്നത്. ദേശീയോദ്യാനത്തിൻറെ ഭൂപ്രകൃതി ടെർമിനൽ മൊറെയ്ൻ, സാൻഡർ, നിമ്ന്നപ്രദേശങ്ങൾ എന്നിവ ഇടകലർന്നതാണ്. ഉദ്യാനത്തിൻറ 65 ശതമാനം ഭാഗം വനമേഖലയും 12 ശതമാനം ഭാഗം തടാകങ്ങളുമാണ്. ബാക്കി ഭാഗങ്ങൾ ചതുപ്പുകളോ പുൽമേടുകളോ ആണ്. മുറിറ്റ്സ് തടാകത്തിന് 118 ചതുരശ്ര കിലോമീറ്റർ വിസ്തീർണ്ണമുള്ളതാണ്. എന്നാൽ തടാകത്തിൻറെ കിഴക്കൻ തീരം മാത്രമേ ദേശീയോദ്യാനത്തിൻറെ ഭാഗമായി വരുന്നുള്ളൂ. ദേശീയോദ്യാനത്തിനു സമീപസ്ഥമായ നഗരങ്ങൾ വാറൻ, ന്യൂസ്ട്രെലിറ്റ്സ് എന്നിവയാണ്. ബാൾട്ടിനും വടക്കൻ കടലിനുമിടയിലുള്ള വെള്ളം വിഭജിക്കുന്നതിന്റെ ഭാഗമായി ഹ്യൂൽ മിച്ചട്രി വിഭാഗത്തിൽ എത്തുന്നു. ഏകദേശം 100 തടാകങ്ങൾ കൂടാതെ ചെറുതും വലുതുമായി നിരവധി ജലസ്രോതസ്സുകൾ, തോടുകൾ എന്നിവയും ഉദ്യാനത്തിനുള്ളിലായിട്ടുണ്ട്. മുറിറ്റ് മേഖലയിൽനിന്നുത്ഭവിക്കുന്ന ഹാവൽ നദി ബാൾട്ടിക്കിനും വടക്കൻ കടലിനുമിടയിലുള്ള ജലത്തെ വിഭജിക്കുന്നു.\n"https://ml.wikipedia.org/w/index.php?title=മുറിറ്റ്സ്_ദേശീയോദ്യാനം&oldid=2944341" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:41,6ജനുവരി 2019.


സെന്റ് ജോര്‍ജ് ഓര്‍ത്തഡോക്‌സ് വോളിബോള് ടൂര്‍ണമെന്റ് | Volleyball\nസെന്റ് ജോര്‍ജ് ഓര്‍ത്തഡോക്‌സ് വോളിബോള് ടൂര്‍ണമെന്റ്\nഫിലാഡല്‍ഫിയ: ഫിലാഡല്‍ഫിയ മേഖലയിലുള്ള വിവിധ ക്രിസ്ത്യന് ദേവാലയങ്ങളെ ഉള്‍ക്കൊള്ളിച്ചുകൊണ്ടുള്ള സെന്റ്. ജോര്‍ജ് ഓര്‍ത്തഡോക്‌സ് ചര്‍ച്ചിന്റെ രണ്ടാം വോളിബോള് ടൂര്‍ണമെന്റ് ജൂണ് 10, 11 തീയതികളില് നടത്തപ്പെടുന്നു. ഫെയര്‍ലസ് ഹില്ലിലെ ഗീവര്‍ഗീസ് സഹദായുടെ മധ്യസ്ഥതയിലുള്ള പള്ളിയുടെ വിശാലമായ പുല്‍ത്തകിടിയില് ആധുനിക രീതിയില് രൂപകല്പന ചെയ്തു നിര്‍മ്മച്ച കോര്‍ട്ടിലാണ് മത്സരം അരങ്ങേറുക.\nമത്സരത്തില് വിജയിച്ച ടീമുകള്‍ക്ക് ക്യാഷ് അവാര്‍ഡും ട്രോഫിയും നല്‍കുന്നതായി സംഘാടകര് പ്രഖ്യാപിച്ചിട്ടുണ്ട്. മാത്യുസണ് മാനേജരായും ദിലീപ് ക്യാപ്റ്റനായും ലിനോ കോച്ചായും മത്സരത്തിന്റെ വിജയത്തിനായി പ്രവര്‍ത്തിക്കുന്നു.\nഫാ.അബു വര്‍ഗീസ് പീറ്റര് - 914-806-4595\nഷാലു പുന്നൂസ് - 203-482-9123\nകോര ചെറിയാന് - 215-429-0575\nമാത്യുസണ് സഖറിയ - 267-251-5094


വിജയം അല്ലെങ്കിൽ സിപിഎമ്മിനു പിന്നിൽ രണ്ടാം സ്ഥാനമെന്ന് ബിജെപി; മുന്നണി കണക്കുകൾ | BJP | Chengannur Bypoll\nവിജയം അല്ലെങ്കിൽ സിപിഎമ്മിനു പിന്നിൽ രണ്ടാം സ്ഥാനമെന്ന് ബിജെപി; മുന്നണി കണക്കുകൾ\nസ്വന്തം ലേഖകൻ May 29, 2018 11:16 PM IST\nവോട്ടു കണക്കുകള് കൂട്ടിക്കിഴിച്ചിട്ടും വിജയം അവകാശപ്പെട്ട് ചെങ്ങന്നൂരില് മുഖ്യമുന്നണികള്. ഏഴായിരം വോട്ടിന്‍റെ ഭൂരിപക്ഷമാണ് അന്തിമ കണക്കെടുപ്പിനൊടുവില് യുഡിഎഫും എല്‍ഡിഎഫും പ്രതീക്ഷിക്കുന്നത്. വിജയം അല്ലെങ്കില് സിപിഎമ്മിനു പിന്നില് രണ്ടാം സ്ഥാനം എന്നതാണ് ബിജെപിയുടെ അവകാശവാദം.\nഒരു ലക്ഷത്തി അമ്പത്തിരണ്ടായിരത്തി മുപ്പത്തിയഞ്ച് വോട്ടാണ് ചെങ്ങന്നൂരില് ആകെ പോള് ചെയ്യപ്പെട്ടത്. പുറത്തു കാണും വിധം ശക്തമായ ത്രികോണ മല്‍സരം വോട്ടിങ്ങിലും പ്രതിഫലിച്ചാല് 2016ലേതിനു സമാനമായ ഫലമാണ് ഇടതുമുന്നണി പ്രതീക്ഷിക്കുന്നത്. യുഡിഎഫിനെക്കാള് ഏഴായിരം വോട്ടിന്‍റെ ഭൂരിപക്ഷത്തിലുളള വിജയം.\n2016ലേതിനെക്കാള് മികച്ച സംഘടനാ പ്രവര്‍ത്തനം,സ്ഥാനാര്‍ഥിയുടെ വ്യക്തിപ്രഭാവം,പിന്നെ ഭരണ വിരുദ്ധ വികാരവും ചേരുമ്പോള് ഏഴായിരത്തില് കുറയാത്ത ഭൂരിപക്ഷമാണ് യുഡിഎഫിന്‍റെയും സ്വപ്നം. ഇടതുസ്ഥാനാര്‍ഥിക്കനുകൂലമായി മണ്ഡലത്തിലെ ക്രൈസ്തവ വോട്ടുകള് ഏകീകരിക്കപ്പെട്ടിട്ടില്ലെന്നും യുഡിഎഫ് ഉറച്ചു വിശ്വസിക്കുന്നു.\nനാല്‍പ്പത്തിഅയ്യായിരത്തിനും അമ്പത്തിരണ്ടായിരത്തിനുമിടയില് വോട്ടുകിട്ടുമെന്നാണ് ബിജെപി കണക്ക്. ചിലപ്പോള് ജയിച്ചേക്കാം. അല്ലാത്ത പക്ഷം എല്‍ഡിഎഫിനു പിന്നില് രണ്ടാം സ്ഥാനമെങ്കിലും ഉറപ്പെന്നും ബിജെപി കണക്കു പുസ്തകം പറയുന്നു.\nവോട്ടെടുപ്പ് ദിവസം കെവിന് വധത്തെ തുടര്‍ന്ന‍ുണ്ടായ സംഭവവികാസങ്ങള് വോട്ടര്‍മാരെ സ്വാധീനിച്ചിട്ടുണ്ടെങ്കില് അതിന്‍റെ ആനുകൂല്യം യുഡിഎഫിന് അനുകൂലമായി തിരിയുമെന്ന ആശങ്ക എല്‍ഡിഎഫിനും ബിജെപിക്കും ഉണ്ടു താനും.


ദത്തെടുക്കല് ചില സമകാലിക വിചാരങ്ങള് | DoolNews\nദത്തെടുക്കല് ചില സമകാലിക വിചാരങ്ങള്\nWednesday, 24th November 2021, 8:04 pm\nജീവിതമെന്നാല്, ആത്മാഭിമാനത്തോടെയും അന്തസോടെയുമുള്ള ജീവിതം എന്നുകൂടി അര്‍ത്ഥമുണ്ട്. 'അവിഹിത' ഗര്‍ഭധാരണത്തോട് മുഖം ചുളിക്കുന്ന സമൂഹം ആ ഗര്‍ഭത്തില് നിന്ന് ജനിക്കുന്ന കുഞ്ഞിന് ആത്മാഭിമാനത്തോടെയും അന്തസോടെയും ജീവിക്കാന് സാഹചര്യമൊരുക്കില്ല.\nലോകത്ത് ഒരു ദിവസം 15000 കുട്ടികള് മരണപ്പെടുന്നുവെന്നാണ് ലോകാരോഗ്യ റിപ്പോര്‍ട്ട് (വേള്‍ഡ് ഹെല്‍ത്ത് മാട്രിക്‌സ് ആന്‍ഡ് ഇവാലുവേഷന് റിപ്പോര്‍ട്ട്) പറയുന്നത്. 3.9 ശതമാനം എന്ന ഈ നിരക്ക് 2030 ആകുമ്പോള് 2.5 ശതമാനം ആയി കുറയ്ക്കണം എന്ന് ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളിലെ ഭാഗം 3.2 പറയുന്നു.\nഇന്ത്യയില് ശിശുമരണ നിരക്ക് ഏറ്റവും കുറഞ്ഞ സംസ്ഥാനം കേരളമാണെന്ന് സാമ്പിള് രജിസ്‌ട്രേഷന് സിസ്റ്റം ഈയിടെ പ്രസിദ്ധീകരിച്ച റിപ്പോര്‍ട്ടില് പറയുന്നു. മാത്രമല്ല, 2014 ല് നിന്ന് പകുതിയായി ഈ നിരക്കില് കുറവുണ്ടായതായും റിപ്പോര്‍ട്ട് വ്യക്തമാക്കുന്നു.\nജനിച്ച് ഒരു വര്‍ഷത്തിനുള്ളില് മരണപ്പെടുന്ന കുട്ടികളുടെ എണ്ണമാണ് ശിശു മരണ നിരക്കില് ഉള്‍പ്പെടുന്നത്. 1000 കുട്ടികളില് എത്രപേര് മരണപ്പെടുന്നുവെന്നതാണ് ഇതിനായി പരിഗണിക്കുന്നത്. കേരളത്തില് 1000നു6ആയിരിക്കവേ ഇന്ത്യയില് ഈ നിരക്ക് 1000 നു 30 ആണ്.\nരാജ്യത്ത് ഏറ്റവും ഉയര്‍ന്ന ശിശുരണനിരക്ക് മധ്യപ്രദേശിലാണെന്നും (46) റിപ്പോര്‍ട്ട് വെളിപ്പെടുത്തുന്നു.\nഒരു സമൂഹത്തിലെ ശിശു മരണനിരക്ക് ആ സമൂഹത്തിന്റെ പൊതു ആരോഗ്യ അവസ്ഥയെ സൂചിപ്പിക്കുന്ന ഘടകങ്ങളില് ഒന്നാണ്. അങ്ങനെ നോക്കുമ്പോള് കേരളത്തിന്റെ മെച്ചപ്പെട്ട പൊതുജനാരോഗ്യ സംവിധാനത്തെയാണ് ഈ ശിശുമരണ നിരക്ക് വ്യക്തമാക്കുന്നത്, വിശേഷിച്ച്, സ്ത്രീകളുടെയും കുഞ്ഞുങ്ങളുടെയും ആരോഗ്യം.\nഗര്‍ഭിണി ആയിരിക്കുന്ന അവസ്ഥയില് ഒരു സ്ത്രീക്ക് ആവശ്യമായ പോഷകാഹാരത്തിന്റെ കുറവ്, ആരോഗ്യ പരിശോധനയുടെ അഭാവം, അവശ്യ ചികിത്സ ലഭ്യമാതിരിക്കല്, പ്രസവസമയത്ത് ആവശ്യമായ പരിചരണം ലഭിക്കാതിരിക്കല്, ജനിച്ച ഉടനെ കുഞ്ഞിന് ലഭിക്കേണ്ട പരിചരണത്തിലെ പിഴവ്, കുഞ്ഞിന്റെ തൂക്കക്കുറവ്, അമ്മയ്ക്കോ കുഞ്ഞിനോ ഉള്ള മറ്റ് ആരോഗ്യ പ്രശ്‌നങ്ങള് തുടങ്ങിയവയെല്ലാം ശിശു മരണത്തിനു കാരണങ്ങളാണ്.\nഅതോടൊപ്പം വിവാഹപൂര്‍വ്വ ബന്ധത്തിലെയോ വിവാഹ ഇതര ബന്ധത്തിലെയോ ഗര്‍ഭധാരണം, അതിനോട് കുടുംബത്തിനും സമൂഹത്തിനുമുള്ള അവഗണനാ മനോഭാവം, അത്തരം ഗര്‍ഭം മറച്ചുവയ്ക്കാനോ ഇല്ലാതാക്കാനോ ആയി ആശ്രയിക്കുന്ന അശാസ്ത്രീയ മാര്‍ഗ്ഗങ്ങള്, അപമാനം ഭയന്ന് അമ്മയോ അമ്മയും ബന്ധുക്കളും ചേര്‍ന്നോ കുഞ്ഞിനെ ഉപേക്ഷിക്കുന്നത് എന്നിവയും ശിശുമരണത്തിന് കാരണമാകുന്നു.\nഇത്തരം പ്രസവങ്ങളില് അമ്മമാര് തന്നെ ചില സന്ദര്‍ഭങ്ങളില് കുഞ്ഞിനെ കൊലപ്പെടുത്തുന്ന സംഭവങ്ങളും ഉണ്ടാകാറുണ്ട്.\nസൂര്യനില് നിന്ന് ഗര്‍ഭം ധരിച്ച അവിവാഹിതയായ കുന്തി പ്രസവിച്ച ഉടന് കുഞ്ഞിനെ നദിയില് ഉപേക്ഷിച്ച മഹാഭാരത സന്ദര്‍ഭം ഓര്‍ക്കാവുന്നതാണ്. രണ്ടായിരം വര്‍ഷങ്ങള്‍ക്ക് മുമ്പുള്ള ഇതിഹാസത്തിലെയും ഇരുപത്തിയൊന്നാം നൂറ്റാണ്ടിലെയും ഇന്ത്യന് സ്ത്രീയുടെ അനുഭവങ്ങളിലെ സമാനനില ശ്രദ്ധേയമാകുന്നു.\nആരോഗ്യരംഗത്തെ അനാസ്ഥയായാലും ഗര്‍ഭധാരണത്തോടുള്ള സമൂഹത്തിന്റെ മനോഭാവമായാലും ഭ്രൂണാവസ്ഥ മുതല് കുഞ്ഞിന്റെ സുരക്ഷിതത്വം അവന്റെ / അവളുടെ അവകാശമാണ്. ഭ്രൂണത്തിന്റെ ലിംഗപരിശോധനാ നിരോധനം ഉള്‍പ്പെടെയുള്ള നിയമപരമായ നിയന്ത്രണങ്ങളുടെ ലക്ഷ്യം ഈ അവകാശ സംരക്ഷണമാണ്.\nആരോഗ്യമുള്ള കുഞ്ഞിനെ പ്രസവിക്കാന് സ്ത്രീക്കും ആരോഗ്യത്തോടെ വളരാന് കുഞ്ഞിനും സാഹചര്യമൊരുക്കേണ്ടത് ഭരണകൂട(State)മാണ്.\nഅതേസമയം, ദുര്‍ബലമായ ആരോഗ്യ സംവിധാനവും അവഗണിക്കപ്പെടുന്ന സ്ത്രീ ജീവിതവും സമൂഹത്തിന്റെ യാഥാസ്ഥിതിക മനോഭാവവും ആഘാതമാവുന്നത് സ്ത്രീക്കുമേല് മാത്രമല്ല, പിറന്നുവീഴുന്ന കുഞ്ഞിനുമേല് കൂടിയാണ്.\nചൈല്‍ഡ് ട്രാഫിക്കിങ്ങിന് മുഖ്യമന്ത്രി അധ്യക്ഷനാവുന്ന നാടാണ് കേരളം; അനുപമ നേരിടുന്നത് ഭരണഘടനാ സദാചാര ലംഘനം| കെ.കെ. ഷാഹിന\nസ്വാഭാവിക മരണത്തിനോ കൊലപാതകത്തിനോ ആ കുഞ്ഞ് വിധേയയാ/നാവേണ്ടി വരുന്നത് പൗരാവകാശ ലംഘനവും അനീതിയുമാണ്.\nഇതിനു പരിഹാരം കാണേണ്ടത് മെച്ചപ്പെട്ട ആരോഗ്യ സംവിധാനം ഉറപ്പാക്കിക്കൊണ്ടും സമൂഹത്തിന്റെ മനോഭാവത്തില് മാറ്റം വരുത്തിക്കൊണ്ടുമാണ്. എളുപ്പത്തില് സാധ്യമാവുന്നവയല്ല ഇവ രണ്ടും. ഓക്‌സിജന് ലഭിക്കാതെ കുഞ്ഞുങ്ങള് മരണപ്പെടുന്ന ഉത്തര്‍പ്രദേശു പോലെയുള്ള സംസ്ഥാനങ്ങളുള്ള ഇന്ത്യ രാജ്യം സ്ത്രീയുടെ ആരോഗ്യത്തില് ശ്രദ്ധവെക്കുമെന്ന് കരുതാന് വയ്യ.\nപ്രസവിച്ചാലുടനെ മരണപ്പെട്ടുപോകുന്ന അമ്മമാരുടെ എണ്ണം ഏറ്റവും അധികമുള്ള രാജ്യമാണ് ഇന്ത്യ എന്നതും ഓര്‍ക്കണമല്ലോ. സമൂഹത്തിന്റെ മനോഭാവത്തില് മാറ്റം വരണമെങ്കില് ലിംഗസമത്വം സംസ്‌കാരമായി മാറണം. അതും ഇന്ത്യന് സാഹചര്യത്തില് അനായാസമല്ല തന്നെ. ഇവിടെയാണ് ദത്തെടുക്കലിന്റെ പ്രസക്തി.\nജീവിതമെന്നാല്, ആത്മാഭിമാനത്തോടെയും അന്തസോടെയുമുള്ള ജീവിതം എന്നുകൂടി അര്‍ത്ഥമുണ്ട്. ‘അവിഹിത’ ഗര്‍ഭധാരണത്തോട് മുഖം ചുളിക്കുന്ന സമൂഹം ആ ഗര്‍ഭത്തില് നിന്ന് ജനിക്കുന്ന കുഞ്ഞിന് ആത്മാഭിമാനത്തോടെയും അന്തസോടെയും ജീവിക്കാന് സാഹചര്യമൊരുക്കില്ല.\nഅതുകൊണ്ട്, ശിശുമരണനിരക്ക് കുറയ്ക്കുന്നതില് മാത്രമല്ല, അന്തസോടെ ജീവിക്കുക എന്ന മനുഷ്യാവകാശത്തിനും ദത്തെടുക്കല് പ്രധാനമാണ്.\nരാഷ്ട്രീയ നേട്ടത്തിന് വേണ്ടി കര്‍ഷകനേതാക്കളെ അപഹസിക്കരുത്\nരാജ്യത്ത് കൊവിഡ് കാലത്ത് മാത്രം 30,071 കുട്ടികള് അനാഥരായതായി നാഷണല് കമ്മീഷന് ഫോര് പ്രൊട്ടക്ഷന് ഓഫ് ചൈല്‍ഡ് റൈറ്റ്‌സ് റിപ്പോര്‍ട്ട് ചെയ്തിരിക്കുന്നു. മാത്രമല്ല, ഇന്ത്യയില് ഒരു വര്‍ഷം ശരാശരി 60000 കുട്ടികള് ഉപേക്ഷിക്കപ്പെടുന്നു.\nഇവരില് വലിയൊരു ഭാഗം ലൈംഗിക ചൂഷണത്തിനും മറ്റ് പീഡനങ്ങള്‍ക്കും വിധേയരാകേണ്ടിവരുന്നു. ചെറിയൊരു ഭാഗമാണ് അംഗീകൃത ദത്തെടുക്കല് ഏജന്‍സികളില് എത്തിപ്പെടുന്നത്. തുടര്‍ജീവിതത്തെ കുറിച്ചുള്ള പ്രതീക്ഷയാണ് അവര്‍ക്ക് ലഭിക്കുക.\nഒരു വ്യക്തിയുടെയോ ദമ്പതിയുടെയോ മാതൃപരമോ പിതൃപരമോ ആയ അവകാശങ്ങള് മറ്റൊരു വ്യക്തിക്കോ ദമ്പതിക്കോ കൈമാറുന്നതാണ് ദത്തെടുക്കലില് സംഭവിക്കുന്നത്. ജീവശാസ്ത്രപരമായ മാതാപിതാക്കളുടെ എല്ലാ അവകാശവും ദത്തെടുക്കുന്ന ദമ്പതിക്കുണ്ട്.\nനിയമവിധേയമായ നടപടിക്രമങ്ങളിലൂടെ പൂര്‍ത്തിയായ ഒരു ദത്തെടുക്കല് റദ്ദാക്കാന് ആര്‍ക്കും അധികാരമില്ലെന്നും ദത്തെടുക്കപ്പെട്ട കുട്ടിയുടെ മേല് ജീവശാസ്ത്രപരമായ മാതാപിതാക്കള്‍ക്ക് ഒരാവകാശവും ഇല്ലെന്നും നിയമം വ്യക്തമാക്കുന്നു.\nചുരുളി- പരിഷ്‌കൃത ലോകത്തിന്റെ അകം\nസാമൂഹികവും നിയമപരവും വൈകാരികവും അനന്തരാവകാശപരവുമായ എല്ലാ അവകാശങ്ങളും ദത്തെടുത്ത മാതാപിതാക്കളില് നിന്ന് അനുഭവിക്കാന് കുട്ടിക്ക് അര്‍ഹതയുമുണ്ട്.\nഅനാഥനോ അനാഥയോ ആയ കുട്ടി, അംഗീകൃത ദത്തെടുക്കല് ഏജന്‍സിയില് ഏല്പിക്കപ്പെട്ടതോ ഉപേക്ഷിക്കപ്പെട്ടതോ ആയ കുട്ടി തുടങ്ങിയവരെ ദത്തെടുക്കലിന് പരിഗണിക്കാം. നിയമപരമായി അച്ഛനമ്മമാരോ രക്ഷിതാവോ ഇല്ലാത്തതോ അച്ഛനമ്മമാരോ രക്ഷിതാവോ ഉപേക്ഷിച്ചതോ ആയ കുഞ്ഞ് അനാഥനോ അനാഥയോ ആയി കണക്കാക്കപ്പെടും.\nകേന്ദ്രസര്‍ക്കാരിന്റെ മാര്‍ഗനിര്‍ദേശങ്ങള്‍ക്ക് അനുസരിച്ചാണ് രാജ്യത്തെ അംഗീകൃത ഏജന്‍സികള് നടപടിക്രമങ്ങള് നിര്‍വഹിക്കുന്നത്. മറ്റ് രാജ്യങ്ങളില് നിന്ന് വ്യത്യസ്തമായി ദത്തെടുക്കല് തോത് ഇന്ത്യയില് കുറവാണ്.\n2019-20ല് 3745 കുട്ടികളാണ് ഇന്ത്യയില് ദത്തെടുക്കപ്പെട്ടത്. കുട്ടികളുടെ ജാതി, മതം, വംശം, നിറം, ലിംഗം തുടങ്ങിയ ഘടകങ്ങളെ കുറിച്ചുള്ള ആശങ്കയാവണം ഇന്ത്യന് ദമ്പതിമാരെ ദത്തെടുക്കലില് നിന്ന് വിമുഖരാക്കുന്നത്. കേരളത്തിലാവട്ടെ, 2019-20ല് 124 ഉം 2020-21 ല് 133 ഉം കുട്ടികള് ദത്തെടുക്കപ്പെട്ടു.\nകൊവിഡ് കാലത്ത് സുരക്ഷിതരല്ലാത്ത അനാഥരായ കുഞ്ഞുങ്ങള് രാജ്യത്ത് വര്‍ധിക്കുന്ന സാഹചര്യമുണ്ടായല്ലോ. ഈ സാഹചര്യത്തിലും കേന്ദ്രസര്‍ക്കാര് നിര്‍ദ്ദേശിച്ചിട്ടുള്ള നിയമപരമായ നടപടിക്രമങ്ങളിലൂടെ ദത്തെടുക്കല് പ്രക്രിയ കേരളത്തില് നടന്നുവെന്നത് ശ്രദ്ധേയമാണ്.\nഒരു സംസ്ഥാനത്തിന് മാത്രമായി തീരുമാനമെടുക്കാനോ പൂര്‍ത്തിയാക്കാനോ കഴിയുന്ന ഒന്നല്ല ദത്തെടുക്കല് നടപടിക്രമം. യുനിസെഫിന്റെ 2011ലെ പഠനമനുസരിച്ച് ഇന്ത്യയില് ആകെ ഉള്ള കുട്ടികളില് നാലു ശതമാനം ഉപേക്ഷിക്കപ്പെട്ടവരാണ്.\nഇവരുടെ ജീവിതം മനുഷ്യാവകാശങ്ങള് അനുഭവിക്കുന്ന വിധത്തില് മുന്നോട്ടുപോകണമെങ്കില് ദത്തെടുക്കല് പ്രോത്സാഹിപ്പിക്കപ്പെടണം.\nഉപേക്ഷിക്കപ്പെടുന്നതോ അനാഥമാകുന്നതോ ആയ ഒരു കുഞ്ഞിന് മാതാപിതാക്കളില് നിന്നുള്ള സ്‌നേഹ വാത്സല്യങ്ങളാണ് ദത്തെടുക്കലിലൂടെ അനുഭവിക്കാന് കഴിയുന്നത്. അവന്റെ / അവളുടെ തുടര് ജീവിതത്തില് പ്രകാശമായി മാറുന്ന ആ അനുഭവത്തെ ഇല്ലാതാക്കാന് ശ്രമിക്കുന്നത് മനുഷ്യത്വരഹിതമാണ്. സ്വന്തമായി കുഞ്ഞുങ്ങള് ഇല്ലാത്ത ദമ്പതിമാരുടെ ജീവിതത്തിന് പ്രതീക്ഷയും പ്രചോദനവും ആ കുഞ്ഞായിരിക്കും.\nദത്തെടുക്കല് സംബന്ധിക്കുന്ന മിഥ്യാ ബോധങ്ങളില് നിന്നും അന്ധമായ ധാരണകളില് നിന്നും സമൂഹം മോചിതമാവുന്നതിലൂടെ പതിനായിരക്കണക്കിന് മനുഷ്യര് ആഹ്ലാദവും അന്തസും അനുഭവിക്കും.\nഅതുകൊണ്ടുതന്നെ, ഉദാത്തവും മാതൃകാപരവും ധാര്‍മ്മികവും മനുഷ്യത്വപരവും നിയമവിധേയവുമായ ദത്തെടുക്കല് പ്രക്രിയ ശിശുമരണ നിരക്ക് കുറയ്ക്കാന് മാത്രമല്ല, കുഞ്ഞിന്റെ ജീവനും ജീവിതത്തിനും സുരക്ഷയും അന്തസും ഉറപ്പാക്കുന്നതിനും ഭരണഘടനാപരമായ അവകാശം സംരക്ഷിക്കുന്നതിനും ഇന്ത്യയ്ക്ക് സഹായകമാവും.\nContent Highlight: Child adoption in India


മലയോര മഹോത്സവത്തിന് വെള്ളിയാഴ്ച തുടക്കമാവും. - Elettil Online\nHome KOZHIKODE മലയോര മഹോത്സവത്തിന് വെള്ളിയാഴ്ച തുടക്കമാവും.\nമലയോര മഹോത്സവത്തിന് വെള്ളിയാഴ്ച തുടക്കമാവും.\nElettil Online January 10, 2019 KOZHIKODE,\nനിപ്പ വൈറസും പ്രളയവും തകര്‍ത്തെറിഞ്ഞ മലോയോര ജീവിതം തിരിച്ചു പിടിക്കാനുള്ള ശ്രമങ്ങള്‍ക്ക് കരുത്തു പകരനാണ് 16 ദിവസത്തെ മലയോര മഹോത്സവം ഒരുക്കിയത്. കാര്‍ഷിക, മൃഗസംരക്ഷണ, ശാസ്ത്ര സാങ്കേതിക, പൊലിസ്, ഫയര്‍ഫോഴ്‌സ്, എക്‌സൈസ്, ക്ഷീരവികസനം തുടങ്ങിയ വകുപ്പുകളുടെ സ്റ്റാളുകള് പ്രദര്‍ശനത്തിനുണ്ടാവും.\nമെഡിക്കല്‍കോളേജ്, വെറ്ററിനറി സര്‍വകലാശാല, ബി എസ് എന് എല് തുടങ്ങിയ എണ്‍പതോളം സ്റ്റാളുകളും കുടുംബശ്രീയുടെ 25 ല് അധികം സ്റ്റാളുകളും മലയോര മഹോത്സവത്തിന്റെ ഭാഗമാവും. പുതുതലമുറക്കും ചരിത്ര വിദ്യാര്‍ഥികള്‍ക്കും സാമൂഹ്യ- രാഷ്ട്രീയ പ്രവര്‍ത്തകര്‍ക്കും നിയമസഭയെ കുറിച്ചും കേരളത്തിന്റെ രാഷ്ട്രീയത്തെ കുറിച്ചും പഠിക്കാന് ഉതകുന്ന നിയമസഭാ മ്യൂസിയത്തിന്റെ പ്രദര്‍ശനം 15 മുതല് 19 വരെ ഇവിടെ ഉണ്ടാവുമെന്നതാണ് മഹോത്സവത്തിന്റെ പ്രത്യേകത.\nഅമ്യൂസ്‌മെന്റ് പാര്‍ക്ക്, ബൈക്ക് റൈഡ്, ബോട്ടിംഗ് തുടങ്ങിയവയും ഒരുക്കുന്നുണ്ട്.കുടുബശ്രീ ജില്ലാ മിഷന്റെ നേതൃത്വത്തില് ഒരുക്കുന്ന ഫുഡ്‌കോര്‍ട്ടാണ് മേളയുടെ മറ്റൊരു പ്രത്യേകത. മലയോര മേഖലയിലെ പ്രകൃതി ഭംഗി ആസ്വദിക്കുന്നതിനായുള്ള ടൂര് പാക്കേജുകളും സജ്ജീകരിച്ചിട്ടുണ്ട്.\nവെള്ളിയാഴ്ച വൈകിട്ട് മൂന്നുമണിക്ക് മുക്കം ബസ്റ്റാന്റ് പരിസരത്തുനിന്നും സാസ്‌കാരിക ഘോഷയാത്ര ആരംഭിക്കും. 4.30 ന് ഗതാഗത വകുപ്പു മന്ത്രി എ കെ ശശീന്ദ്രന് മേള ഉദ്ഘാടനം ചെയ്യും. ജോര്‍ജ് എം തോമസ് എം എല് എ അധ്യക്ഷത വഹിക്കും. എം കെ രാഘവന് എം പി മുഖ്യാതിഥിയാകും. എം എല് എ മാര് ഉള്‍പ്പെടെയുള്ളവര് ഉദ്ഘാടന ചടങ്ങില് പങ്കെടുക്കും.


‘സാധാരണ’ക്കാരനായ ഈ പ്രധാനമന്ത്രിക്ക് ലൈക്കടിച്ച് ലോകം – Media Ink Online\nലോകത്ത് ഏറ്റവും സന്തോഷവും സംതൃപ്തിയോടെയും ജനങ്ങള് ജീവിക്കുന്ന രാജ്യങ്ങളുടെ പട്ടികയില് ആറാം സ്ഥാനമാണ് നെതര്‍ലന്‍ഡ്‌സിനുള്ളത്. മറ്റ് സമൂഹ്യ സൂചികകളിലും തുറന്ന മനോഭാവമുള്ള ഈ രാജ്യം മുന്നില് തന്നെ. അങ്ങനൊരു നാട്ടിലെ പ്രധാനമന്ത്രിയാണ് മാര്‍ക്ക് റട്ടെ. അപ്പോള് ലാളിത്യം അദ്ദേഹത്തിന്റെ മുഖമുദ്രയാകും.\nഡച്ച് പ്രധാനമന്ത്രി മാര്‍ക്ക് റട്ടെയാണ് ഇപ്പോള് സോഷ്യല് മീഡിയയില് താരം. പാര്‍ലമെന്റിലെ സുരക്ഷാ ഗേറ്റിനടുത്ത് വെച്ച് പ്രധാനമന്ത്രി മാര്‍ക്ക റട്ടെയുടെ കയ്യിലെ കാപ്പിക്കപ്പ് തെന്നി നിലത്തു വീഴുന്നു. സാധാരണ ഗതിയില് ഒരു സര്‍ക്കാര് ഓഫീസില് പോലും ഈ സന്ദര്‍ഭത്തിലുണ്ടാകുക, ക്ലീനിംഗ് സ്റ്റാഫിനെ നീട്ടിയൊരു വിളിയാണ്.\nഎന്നാല് ഇവിടെയൊരു സങ്കോചവും കൂടാതെ സ്വാഭാവികമെന്നോളം നിലത്ത് വീണ കാപ്പിക്കപ്പ് എടുത്ത് മാറ്റി നിലം മുഴുവന് മോപ്പ് ഉപയോഗിച്ച് വൃത്തിയാക്കുന്ന പ്രധാനമന്ത്രിയെയാണ് കണ്ടത്. ക്ലീനിംഗ് സ്റ്റാഫ് ഇതിനെ പ്രോത്സാഹിപ്പിക്കുന്നതു കാണുമ്പോഴറിയാം അവിടുത്തെ തുല്യതാ മനോഭാവം.


ആന്തൂരില് ശ്യാമളയ്ക്ക് വീഴ്ച പറ്റി.. എന്റെ ജനകീയതയില് അതൃപ്തി വേണ്ട. നിലപാടില് ഉറച്ച് പി. ജയരാജന് | Archana Media\nHome Info Desk ആന്തൂരില് ശ്യാമളയ്ക്ക് വീഴ്ച പറ്റി.. എന്റെ ജനകീയതയില് അതൃപ്തി വേണ്ട. നിലപാടില് ഉറച്ച് പി. ജയരാജന്\nആന്തൂരിൽ പ്രവാസി മലയാളി സാജൻ പാറയിലിന്റെ ആത്മഹത്യയിലേക്കു നയിച്ച സംഭവത്തിൽ ആന്തൂർ നഗരസഭാധ്യക്ഷ പി.കെ ശ്യാമളയ്ക്കു വീഴ്ച പറ്റിയെന്ന നിലപാടിൽ ഉറച്ച് സിപിഎം സംസ്ഥാന സമിതി അംഗം പി.ജയരാജന്. സാജന്റെ കെട്ടിട നിർമാണ അനുമതിയുമായ ബന്ധപ്പെട്ട കാര്യങ്ങളിൽ ഇടപെടുന്നതിൽ ശ്യാമളയ്ക്ക് വീഴ്ച പറ്റിയെന്നും അത് ഉൾകൊള്ളണമെന്നും വാരികയ്ക്ക് അനുവദിച്ച അഭിമുഖത്തിൽ ജയരാജൻ പറഞ്ഞു.\nഒരു പ്രവര്‍ത്തകനേയും ഒതുക്കാന് സിപിഎമ്മിന്റെ സംഘടനാ തത്വം അനുസരിച്ച് സാധിക്കില്ല. സിപിഎമ്മില് പണ്ട് താന് എന്തായിരുന്നോ അത് തന്നെയാണ് ഇപ്പോഴും. തന്റെ ജനകീയതയില് പാര്‍ട്ടിക്കുള്ളില് അതൃപ്തി വേണ്ടെന്നും പാര്‍ട്ടിക്ക് അതീതനായല്ല വിധേയനായ പ്രവര്‍ത്തനങ്ങളാണ് നടത്തുന്നതെന്നും ജയരാജൻ പറഞ്ഞു.\nഞാൻ ഒരു ജനപ്രതിനിധിയല്ല. സിപിഎമ്മിന്റെ ജില്ലാ സെക്രട്ടറിയെന്ന നിലയിൽ എന്തു കൊണ്ടാണ് സാജന്റെ കൺവൻഷൻ സെന്ററിന് അനുമതി നൽകാത്തത് എന്ന് അന്വേഷിച്ചു. കെട്ടിട നിർമാണച്ചട്ടത്തിന്റെ ലംഘനം ഉണ്ടായി എന്നായിരുന്നു മറുപടി. അതു ക്രമവല്‍ക്കരിക്കാനുള്ള നിര്‍ദേശമാണ് നഗരസഭയ്ക്ക് മുന്‍പാകെ വച്ചത്. അങ്ങനെയാണ് ജോയിന്റ് ഇന്‍സ്‌പെക്ഷന് നടത്താന് ആവശ്യപ്പെട്ടത്.\nന്യൂനതകൾ പരിഹരിച്ച് നഗരസഭയ്ക്ക് എപ്രിൽ മാസം അപേക്ഷ കൊടുത്തിട്ടും കാലതാമസം വന്നതാണ് സാജനെ വിഷമിപ്പിച്ചത്. ഇത്തരത്തിൽ ദാരുണമായ അന്ത്യം അദ്ദേഹത്തിന് ഉണ്ടായതിൽ വിഷമം ഉണ്ടെന്നും ജയരാജൻ അഭിമുഖത്തിൽ പറഞ്ഞു. കെട്ടിട നിർമാണച്ചട്ടമനുസരിച്ച് അനുമതി നൽകേണ്ടത് ഉദ്യോഗസ്ഥരാണ്.\nസിപിഎമ്മിന്റെ ജില്ലാകമ്മിറ്റി അംഗം കൂടിയായ നഗരസഭാധ്യക്ഷയ്ക്ക് ഇത്തരം കാര്യങ്ങളിൽ ഇടപെടാനുള്ള ഉത്തരവാദിത്തുമുണ്ട്. ശ്യാമള ടീച്ചർക്ക് തെറ്റുപറ്റി, ടീച്ചർ അത് ഉൾകൊള്ളണം– ജയരാജൻ പറഞ്ഞു.\nPrevious articleജയിലില് നിന്നും ചാടിയ യുവതികള് പിടിയിൽ..!\nNext articleപശുവിന്‍റെ പന്തുകളിക്ക് പിന്നില്..? യാഥാര്‍ത്ഥ്യം അറിഞ്ഞാല് കണ്ണ് നനയും..


വാക്ക് വ്രതമാക്കിയ ഗാന്ധിയൻ | K Kelappan | Freedom fighter | india independence | Mahatma Gandhi | Congress | Editorial Column | Newspaper Editorials | Malayala Manorama | Manorama Online\nവാക്ക് വ്രതമാക്കിയ ഗാന്ധിയൻ\nതായാട്ട് ബാലൻ October 07, 2021 10:08 AM IST\nതാങ്കൾ ഇന്ത്യയുടെ ഭരണസംവിധാനത്തിൽ ഉത്തരവാദപ്പെട്ട ഒരു സ്ഥാനം വഹിക്കണമെന്നു നമ്മളിൽ ചിലർ ആഗ്രഹിക്കുന്നു. ഇന്ത്യയിലെ ഏതെങ്കിലും സംസ്ഥാനത്തെ ഗവർണർ പദവി സ്വീകരിക്കാനായി താങ്കളെ ക്ഷണിക്കാനാണു ഞാൻ എഴുതുന്നത്. ദയവായി താങ്കളുടെ മുൻഗണന അറിയിക്കുക.\nസജീവരാഷ്ട്രീയം വിട്ട് ആചാര്യ വിനോബാ ഭാവെയുടെ ഉപദേശപ്രകാരം സർവോദയ പ്രസ്ഥാനത്തിൽ പൂർണമായും മുഴുകിക്കഴിയുമ്പോഴാണു കേളപ്പജിക്കു നെഹ്റുവിന്റെ ഈ കത്തു ലഭിക്കുന്നത്. മറുപടിയെഴുതാൻ അദ്ദേഹത്തിനു രണ്ടാമതൊന്ന് ആലോചിക്കേണ്ടി വന്നില്ല. ഇന്ത്യയ്ക്കു സ്വാതന്ത്ര്യം കിട്ടുമെന്നോ ഉദ്യോഗങ്ങളും സ്ഥാനമാനങ്ങളും ഉണ്ടാകുമെന്നോ പ്രതീക്ഷിച്ചല്ല ദേശീയ പ്രസ്ഥാനത്തിൽ ചേർന്നതെന്നും പദവി തന്നെക്കാൾ അർഹരായ മറ്റാർക്കെങ്കിലും നൽകണമെന്നും മറുപടി നൽകി അദ്ദേഹം വിഷയം അവസാനിപ്പിച്ചു.\nകേന്ദ്രമന്ത്രിസഭയിലേക്കുള്ള ക്ഷണവുമായി വി.കെ.കൃഷ്ണമേനോനെ നെഹ്റു നേരിട്ട് അയച്ചപ്പോഴും മറുപടി ഇതു തന്നെയായിരുന്നു. പത്മഭൂഷൺ നൽകാനുള്ള തീരുമാനത്തെയും അദ്ദേഹം ഇങ്ങനെ നിരസിക്കുകയാണു ചെയ്തത്. അതായിരുന്നു കേളപ്പജി. അവസാനശ്വാസം വരെ മുറുകെപ്പിടിച്ച ആശയങ്ങളുടെ മാതൃകയായി സ്വന്തം ജീവിതത്തെയും പ്രവൃത്തികളെയുമാണ് അദ്ദേഹം കാഴ്ചവച്ചത്. വാക്കും പ്രവൃത്തിയും തമ്മിൽ വലിയദൂരമുള്ള പുതിയകാല രാഷ്ട്രീയ പ്രവർത്തനത്തിന് ആ ജീവിതത്തെ ചിലപ്പോൾ മനസ്സിലാക്കാൻ കഴിയില്ല.\nഗാന്ധിജി തുറന്നിട്ട വഴികൾ\nസർവോദയ പ്രവർത്തനങ്ങളിൽ സജീവമായിത്തുടങ്ങിയപ്പോഴാണു കേളപ്പജി എന്നെ ഒപ്പം കൂട്ടുന്നത്. ഇവനെ എന്റെ കൂടെ വിടണം എന്ന് എന്റെ മാതാപിതാക്കളോട് ആവശ്യപ്പെട്ടാ‌ണു യാത്ര തുടങ്ങിയത്. അദ്ദേഹത്തിന്റെ വീട്ടിൽ താമസിച്ച് മൂടാടി, മുചുകുന്ന് മേഖലകൾ കേന്ദ്രീകരിച്ചായിരുന്നു പ്രവർത്തനങ്ങൾ. രാജ്യത്തിനുവേണ്ടി ഒട്ടേറെക്കാര്യങ്ങൾ ചെയ്തെങ്കിലും ജന്മനാടിനുവേണ്ടി കുറച്ചുകാര്യങ്ങൾകൂടി വേണം എന്ന അദ്ദേഹത്തിന്റെ ആഗ്രഹമായിരുന്നു ഈ മേഖലകളിലെ പ്രവർത്തനത്തിനു കാരണം. ചങ്ങനാശേരി എസ്‌ബി ഹൈസ്കൂൾ അധ്യാപകനായി ജോലികിട്ടി അവിടേക്കു പോയതോടെ ജന്മനാട്ടിൽ നിന്നുള്ള കേളപ്പജിയുടെ പ്രവാസം തുടങ്ങിയതാണ്. മന്നത്ത് പത്മനാഭനുമായുള്ള അടുപ്പം തുടങ്ങുന്നതും അദ്ദേഹം ജനറൽ സെക്രട്ടറിയായും കേളപ്പജി പ്രസിഡന്റായും നായർ ഭൃത്യജനസംഘം രൂപീകരിക്കുന്നതും ഇക്കാലത്താണ്. സംഘത്തിന്റെ നേതൃത്വത്തിൽ കറുകച്ചാലിൽ തുടങ്ങിയ ആദ്യത്തെ ഹൈസ്കൂളിന്റെ ഹെഡ്മാസ്റ്ററും കേളപ്പജിയായിരുന്നു. പിന്നീട് പൊന്നാനിയിലും കോഴിക്കോട്ടും അധ്യാപകനായി ജോലി ചെയ്ത ശേഷമാണു നിയമപഠനത്തിനായി ബോംബെയിലേക്കു പോയത്.\nഗാന്ധിജി അദ്ദേഹത്തിന്റെ ജീവിതത്തിലേക്കു കടന്നുവരുന്നത് ഈ കാലഘട്ടത്തിലാണ്. ഗാന്ധിജിയുടെ പ്രവർത്തനങ്ങളെക്കുറിച്ചു പഠിക്കാനും സമരങ്ങളിൽ പങ്കെടുക്കാനും തുടങ്ങി. ജാലിയൻവാലാബാഗ് കൂട്ടക്കൊലയെത്തുടർന്നു ബ്രിട്ടിഷ് സർക്കാരിനെതിരെയുള്ള സമരത്തിൽ ഓഫിസുകളും സ്കൂളുകളും ഉപേക്ഷിച്ച് അണിചേരാൻ ഗാന്ധിജി ആഹ്വാനം ചെയ്തതതോടെ നിയമപഠനം ഉപേക്ഷിച്ചു സജീവരാഷ്ട്രീയ പ്രവർത്തനത്തിനായി കേളപ്പജി കേരളത്തിലെത്തി. കോഴിക്കോടായിരുന്നു പ്രവർത്തനമേഖല. വൈക്കം സത്യഗ്രഹം, കോഴിക്കോട് കടപ്പുറത്തെ ഉപ്പുസത്യഗ്രഹം, ഗുരുവായൂർ സത്യഗ്രഹം എന്നിവയിലെ തിളക്കമുള്ള നേതൃത്വം അദ്ദേഹത്തെ രാഷ്ട്രീയത്തിലെ ഏറ്റവും പ്രധാന വ്യക്തിത്വമാക്കി.\nഗാന്ധിജി എന്ന പ്രകാശത്തിന്റെ പാതയിലൂടെ മാത്രമായിരുന്നു കേളപ്പജിയുടെ യാത്രകൾ. സമൂഹത്തിലെ താഴെത്തട്ടിലുള്ളവരുടെ ഉന്നമനത്തിനായുള്ള പ്രവർത്തനങ്ങളും ഈ വഴികളിൽ തന്നെയായിരുന്നു. അയിത്തം ഉച്ചാടനം ചെയ്യുന്നതുകൊണ്ടുമാത്രം പിന്നാക്കക്കാരുടെ മോചനം സാധ്യമാകുമെന്നു കരുതുന്നില്ലെന്ന ചിന്ത അദ്ദേഹം പലപ്പോഴും പങ്കുവച്ചിരുന്നു. കൈ കൊടുത്തുയർത്തി കൈപിടിച്ച് ഒപ്പം നടക്കണമെന്ന ആശയമായിരുന്നു അദ്ദേഹത്തിന്റേത്. മൂടാടി ഗോപാലപുരത്തു പഞ്ചമസ്കൂളും പാക്കനാർപുരത്തു ശ്രദ്ധാനന്ദ വിദ്യാലയവും ഹരിജൻ ഹോസ്റ്റലുമെല്ലാം സ്ഥാപിച്ചത് ഈ ആശയത്തിന്റെ കരുത്തിലാണ്.\nആചാര്യ വിനോബാ ഭാവെയുടെ ഭൂദാന പ്രചോദനയാത്രയുടെ കേരളത്തിലെ മുഖ്യസത്യഗ്രഹിയായിരുന്നു കേളപ്പജി. യാത്ര സംബന്ധിച്ചു ചർച്ചകൾ നടക്കുന്ന സമയത്തു ഡൽഹിയിലായിരുന്ന അദ്ദേഹം എനിക്ക് ഒരു കത്തയച്ചു. മുചുകുന്ന് വലിയമലയിലെ കുടുംബസ്വത്തായ 35 ഏക്കർ ഭൂദാന പ്രസ്ഥാനത്തിനു വിട്ടുകൊടുക്കാൻ തീരുമാനിച്ചെന്നും ഏകസഹോദരി ലക്ഷ്മിയോട് ഇതുസംബന്ധിച്ചു സംസാരിക്കണമെന്നും ആയിരുന്നു കത്തിലെ നിർദേശം. വിനോബാജി ആറിലൊന്നു മാത്രം ചോദിക്കുമ്പോൾ കയ്യിലുള്ളതു മുഴുവൻ വിട്ടുകൊടുക്കണമോ എന്നായിരുന്നു എന്റെ ആശയക്കുഴപ്പം. നമ്മുടെ കയ്യിലുള്ളതു നൽകാതെ മറ്റുള്ളവരോടു ചോദിക്കുന്നതു മര്യാദകേടാണെന്നായിരുന്നു കേളപ്പജിയുടെ വാദം. ഏട്ടന്റെ ഇഷ്ടം അതാണെങ്കിൽ അങ്ങനെ നടക്കട്ടെ എന്ന മറുപടിയോടെ ലക്ഷ്മിയമ്മയും ആ തീരുമാനത്തിനു കൂട്ടുനിന്നു. ഭൂദാന പ്രസ്ഥാനം കേരളത്തിൽ വേണ്ടത്ര വിജയമാകുമോ എന്ന സംശയത്തെത്തുടർന്ന് ആലുവയിൽ യാത്ര അവസാനിപ്പിക്കാൻ തീരുമാനമെടുത്ത ആചാര്യ വിനോബാ, കേളപ്പജിയുടെ ഉറപ്പിലാണു യാത്ര തുടർന്നത്. വിനോബാജിയുടെ കണക്കുപ്രകാരം, ഏറ്റവുമധികം ഭൂമി നൽകിയ സംസ്ഥാനം എന്ന ചരിത്രത്തിലേക്കാണ് ആ ഉറപ്പ് എത്തിയത്.\nശരിയെന്നു തോന്നുന്ന കാര്യത്തിനായി കഠിനമായി പ്രയത്നിക്കണമെന്നതു കേളപ്പജിയുടെ രീതിയായിരുന്നു. മദ്രാസ് ടെനന്റ്സ് ആക്ടിനെതിരെ മദിരാശിയിലേക്കു കേളപ്പജിയുടെ നേതൃത്വത്തിൽ ഞങ്ങൾ കാൽനടജാഥ നടത്തിയിട്ടുണ്ട്. ജാഥ എത്തുന്നതറിഞ്ഞു മദിരാശിയിൽ നിരോധനാജ്ഞ പ്രഖ്യാപിച്ചു. മുഖ്യമന്ത്രിയായിരുന്ന സി.രാജഗോപാലാചാരി കേളപ്പജിയുടെ അടുത്തേക്കു പ്രത്യേകദൂതനെ വിട്ടു. ജാഥയുടെ വഴി പറഞ്ഞാൽ അവിടെ നിരോധനാജ്ഞ ഒഴിവാക്കി നൽകാമെന്നായിരുന്നു വാഗ്ദാനം. ലൈസൻസെടുത്തു ജാഥ നടത്താനാവില്ലെന്നും എവിടെയൊക്കെ നിരോധനാജ്ഞയുണ്ടോ അതുവഴിയെല്ലാം പോകുമെന്നുമായിരുന്നു മറുപടി. ആ വഴികളിലൂടെത്തന്നെ പോയി അറസ്റ്റ് വരിച്ചായിരുന്നു ആ ജാഥ അവസാനിപ്പിച്ചത്.\nമലപ്പുറം ജില്ലാ രൂപീകരണത്തെ എതിർത്തതു കേളപ്പജിയെക്കുറിച്ചു തെറ്റിദ്ധാരണ പരക്കാൻ ഇടയാക്കിയിരുന്നു. തന്റെ ദേശീയ നിലപാടിൽ ഒരുകാലത്തും മാറ്റം വന്നിട്ടില്ലെന്നായിരുന്നു അദ്ദേഹത്തിന്റെ പക്ഷം. വൈക്കം, ഗുരുവായൂർ സത്യഗ്രഹ സമരകാലം മുതലേ മറുഭാഗത്തുള്ളവർ അദ്ദേഹത്തെ ശത്രുവായിക്കണ്ടു പ്രചാരണം നടത്തുന്നതു പതിവായിരുന്നു. ആചാര്യ കൃപലാനിയുടെ നേതൃത്വത്തിൽ കോൺഗ്രസ് വിടാനും കിസാൻ മസ്ദൂർ പാർട്ടി(കെഎംപി) രൂപീകരിച്ച് ആ പാർട്ടി സ്ഥാനാർഥിയായി പൊന്നാനിയിൽനിന്നു ലോക്സഭയിലേക്കു മത്സരിക്കാനുമെല്ലാം കേളപ്പജി എടുത്ത തീരുമാനങ്ങൾ ഇത്തരം നിലപാടുകളുടെ പുറത്തായിരുന്നു.\nരാഷ്ട്രീയത്തിനപ്പുറം സർവോദയ പ്രസ്ഥാനത്തിനും പിന്നാക്കക്കാരുടെ ഉന്നമനത്തിനുമായി അദ്ദേഹം ദീർഘവീക്ഷണത്തോടെ നടപ്പാക്കിയ പ്രവർത്തനങ്ങൾ മറ്റൊരു നേതാവിനും അവകാശപ്പെടാൻ കഴിയാത്തതാണ്. പാക്കനാർപുരത്തെ സ്ഥാപനങ്ങൾക്കുശേഷം തവനൂരിൽ ആരംഭിച്ച പോസ്റ്റ് ബേസിക് സ്കൂളും റൂറൽ ഇൻസ്റ്റിറ്റ്യൂട്ടുമെല്ലാം ഇതിനുദാഹരണമാണ്. കേരള സർവോദയ സംഘത്തിലൂടെ കേരളത്തിലെ ഖാദി പ്രസ്ഥാനത്തിനും ഗ്രാമവ്യവസായ യൂണിറ്റുകൾക്കുമെല്ലാം ജീവനേകിയതും അദ്ദേഹമാണ്. കേളപ്പജിയുടെ ഓർമകൾക്കും പ്രവർത്തനങ്ങൾക്കും പൂർണമായും ശ്രദ്ധാഞ്ജലിയേകാനും ഭാവിതലമുറയ്ക്ക് അദ്ദേഹത്തെക്കുറിച്ചു പഠിക്കാനും കഴിയുന്ന ഒരു സ്ഥാപനം ഇന്നും ഇല്ല എന്നതു വേദനയായി തുടരുന്നു.\n1967ൽ ആകാശവാണിക്ക് അനുവദിച്ച അഭിമുഖത്തിൽ സ്വന്തം ജീവിതത്തെക്കുറിച്ച് അദ്ദേഹം പറഞ്ഞ വാക്കുകളാണ് ഈ ഘട്ടത്തിൽ ഓർമ വരുന്നത്. ‘ഇന്ന്, എന്റെ കഴിഞ്ഞ ജീവിതത്തിലേക്ക് തിരിഞ്ഞുനോക്കുമ്പോൾ എനിക്കു വ്യസനിക്കേണ്ട യാതൊന്നുമില്ല. ഈശ്വരൻ തന്ന എളിയ കഴിവുകൾ തന്റെ അയൽപക്കത്തുള്ളവരുടെ നന്മയ്ക്കുവേണ്ടി ഉപയോഗപ്പെടുത്തിയ ഒരുവന്റെ ശാന്തമായ തൃപ്തിയാണെനിക്കുള്ളത്. അതു കൂടുതൽ നന്നാവാമായിരുന്നുവെന്നതു നേരുതന്നെ. പക്ഷേ അതു കൂടുതൽ ചീത്തയാവാമായിരുന്നുവെന്നും പറയാമല്ലോ....’\nകെ. കേളപ്പൻ: ജീവിതരേഖ\n∙ 1889 ഓഗസ്റ്റ് 24: കോഴിക്കോട് മുചുകുന്നിൽ ജനനം.\n∙ 1914 ഒക്ടോബർ 31: നായർ സർവീസ് സൊസൈറ്റിയുടെ ആദ്യ പ്രസിഡന്റ്.\n∙ 1920: ബോംബെയിലെ നിയമപഠനം നിർത്തി രാഷ്ട്രീയ പ്രവർത്തനത്തിന് കേരളത്തിലേക്ക്.\n∙ 1924: കെപിസിസി അയിത്തോച്ചാടന കമ്മിറ്റി കൺവീനർ.\n∙ 1924 ഫെബ്രുവരി 28: വൈക്കം സത്യഗ്രഹത്തിനു തുടക്കം.\n∙ 1930 ഏപ്രിൽ 23: പയ്യന്നൂരിൽ ഉപ്പുനിയമം ലംഘിക്കുന്നു.\n∙ 1930 മേയ് 12: കോഴിക്കോട് കടപ്പുറത്ത് ഉപ്പുസത്യഗ്രഹം\n∙ 1932 സെപ്റ്റംബർ 21: ഗുരുവായൂരിൽ സത്യഗ്രഹം അനുഷ്ഠിക്കാൻ തുടങ്ങുന്നു.\n∙ 1938: മലബാർ ഡിസ്ട്രിക്ട് ബോർഡ് പ്രസിഡന്റ്.\n∙ 1945: കെപിസിസി അധ്യക്ഷൻ\n∙ 1947: ആദ്യ ഐക്യകേരള കൺവൻഷനിൽ അധ്യക്ഷൻ.\n∙ 1951: കെപിസിസി അധ്യക്ഷസ്ഥാനം രാജി വയ്ക്കുന്നു.\n∙ 1952: കിസാൻ മസ്ദൂർ പാർട്ടി സ്ഥാനാർഥിയായി മത്സരിച്ച് ജയിച്ച് ലോക്സഭയിലേക്ക്\n∙ 1971 ഒക്ടോബർ 7: കോഴിക്കോട്ട് മരണം.\n(സ്വാതന്ത്ര്യസമര സേനാനിയും കേളപ്പന്റെ സന്തതസഹചാരിയുമായിരുന്നു ലേഖകൻ)


ഷൂട്ടിങ്ങിനിടെയുള്ള ശക്തമായ വീഴ്ച; കാര്യമാക്കാതെ ചിത്രീകരണം തുടർന്ന് പ്രിയ വാര്യർ- വീഡിയോ -\nHome Silver Screen ഷൂട്ടിങ്ങിനിടെയുള്ള ശക്തമായ വീഴ്ച; കാര്യമാക്കാതെ ചിത്രീകരണം തുടർന്ന് പ്രിയ വാര്യർ- വീഡിയോ\nഒറ്റരാത്രികൊണ്ട് രാജ്യമെമ്പാടും ആരാധകരെ സമ്പാദിച്ച താരമാണ് പ്രിയ വാര്യർ. മലയാളത്തിനേക്കാൾ മറ്റുഭാഷകളിലാണ് പ്രിയ വാര്യർക്ക് സ്വീകാര്യത ലഭിച്ചത്. ആദ്യ മലയാള ചിത്രത്തിന് ശേഷം ബോളിവുഡിലേക്ക് ചേക്കേറിയ നടി കന്നടയിലും തെലുങ്കിലും സാന്നിധ്യമറിയിച്ചു. തെലുങ്കിൽ ചെക്ക് എന്ന ചിത്രത്തിലൂടെയാണ് പ്രിയ അരങ്ങേറ്റം കുറിച്ചത്.\nനിധിൻ, രാകുൽ പ്രീത് സിംഗ് എന്നിവരാണ് ചിത്രത്തിലെ മറ്റുതാരങ്ങൾ. നിധിന്റെ നായികാവേഷമാണ് ചെക്കിൽ പ്രിയ വാര്യർക്ക്. ഇപ്പോഴിതാ, ഷൂട്ടിംഗ് ലൊക്കേഷൻ നിന്നുള്ള ഒരു വീഡിയോ പങ്കുവയ്ക്കുകയാണ് പ്രിയ വാര്യർ. ചിത്രീകരണത്തിനിടെ നിധിന്റെ തോളിലേക്ക് ചാടി കയറുന്നതിനിടെ വീഴുന്ന വീഡിയോയാണ് പ്രിയ വാര്യർ പങ്കുവെച്ചത്. വീഴ്ചയിൽ നല്ല രീതിയിൽ പരിക്ക് പറ്റിയതായി തോന്നുമെങ്കിലും, അടുത്ത നിമിഷം എഴുന്നേറ്റ് ഷൂട്ടിംഗ് തുടരാം എന്ന് പറയുന്ന പ്രിയയെ വീഡിയോയിൽ കാണാം.\nRead More: ജോർജുകുട്ടിയെ കുടുക്കാൻ മമ്മൂട്ടി- ശ്രദ്ധനേടി ക്രോസ്സ് ഓവർ ട്രെയ്‌ലർ\nഅതേസമയം, ഹിറ്റ് ചിത്രമായ ഇഷ്‌കിന്റെ തെലുങ്ക് പതിപ്പിൽ നായികയായി എത്തുന്നത് നടി പ്രിയ വാര്യരാണ്. പ്രിയയുടെ രണ്ടാമത്തെ തെലുങ്ക് ചിത്രമാണിത്. ‘ഇഷ്‌ക്- നോട്ട് എ ലൗ സ്റ്റോറി’ എന്ന പേരിൽ തന്നെയാണ് തെലുങ്കിലും ചിത്രം ഒരുങ്ങുന്നത്. ചിത്രത്തിൽ തേജ സജ്ജയാണ് നായകൻ. വി കെ പ്രകാശ് സംവിധാനം ചെയ്ത ‘വിഷ്ണുപ്രിയ’ എന്ന ചിത്രത്തിലാണ് പ്രിയ വാര്യർ ഏറ്റവുമൊടുവിൽ അഭിനയിച്ചത്. പ്രിയയുടെ ആദ്യ കന്നഡ ചിത്രം കൂടിയാണ് ‘വിഷ്ണുപ്രിയ’. മലയാളത്തിൽ അനൂപ് മേനോനെയും പ്രിയാ വാര്യരെയും കഥാപാത്രങ്ങളാക്കി വി കെ പ്രകാശ് ഒരുക്കുന്ന പുതിയ ചിത്രമാണ് ‘ഒരു നാൽപതുകാരന്റെ ഇരുപത്തൊന്നുകാരി’. ബോളിവുഡിലും രണ്ടു ചിത്രങ്ങളിലാണ് പ്രിയ വേഷമിട്ടിരിക്കുന്നത്.\nStory Highlights- priya varrier fell down


Neram fame heroine Nazriya Nazim says she will not appear in glamour roles. - Malayalam Filmibeat\n36 min ago വീട്ടിലേക്ക് വരുന്നവരോട് പറയാനുള്ള കാര്യങ്ങളെക്കുറിച്ച് അനശ്വര രാജന്, കുറിപ്പ് വൈറലാവുന്നു\n41 min ago മമ്മൂക്കയുടെ ആ ശീലം അറിഞ്ഞ ശേഷമാണ് അന്ന് കാണാന് പോയത്, മനസുതുറന്ന് ബോബി സഞ്ജയ്\nഗ്ലാമര് വേഷത്തില് നസ്രിയയെ പ്രതീക്ഷിക്കേണ്ട\n| Updated: Tuesday, June 11, 2013, 14:22 [IST]\nമലയാളത്തിന്റെ മണ്ണില്‍നിന്നും തമിഴകത്തേക്ക് ചെക്കേറിയ പുതുമുഖ നായിക നസ്രിയ നസീമിന് പക്ഷേ തമിഴകത്തിന്റെ രീതികള് അത്ര പിടിച്ചിട്ടില്ല. സംഭവം മറ്റൊന്നുമല്ല, ഗ്ലാമര് റോളുകളോട് താല്‍പര്യമില്ല എന്നാണ് നസ്രിയയുടെ അഭിപ്രായം. അതിപ്പോ തുടക്കത്തില് എല്ലാരും ഇങ്ങനെയൊക്കെ പറയും എന്നൊക്കെ കേള്‍ക്കുന്നവര്‍ക്ക് തോന്നാമെങ്കിലും ഇക്കാര്യത്തില് വിട്ടുവീഴ്ചയില്ല എന്ന പക്ഷക്കാരിയാണ് നസ്രിയ.\nകാഴ്ചക്കാര്‍ക്ക് സ്വന്തം കുടുംബത്തിലെ എന്നപോലെ തോന്നുന്ന കഥാപാത്രങ്ങളെ അവതരിപ്പിക്കാനാണ് ഇഷ്ടം. പ്രേക്ഷകര് ഇഷ്ടപ്പെടുന്ന വേഷങ്ങളാകണം. അവരുടെ ഇഷ്ടങ്ങളോട് ചേര്‍ന്നുപോകുന്ന റോളുകളാണ് ചെയ്യാനാഗ്രഹം - നസ്രിയ മനസ്സുതുറക്കുന്നു. നിവില്‍പോളിക്കൊപ്പം നസ്രിയ തകര്‍ത്തഭിനയിച്ച നേരം മലയാളത്തിലെയും തമിഴിലെയും ഹിറ്റ് ചിത്രങ്ങളില് ഒന്നായിരുന്നു.\nബാലനടി എന്നതിനു പുറമേ പാട്ടുകാരിയായും അവതാരകയായും തിളങ്ങിയ നസ്രിയ ഏഷ്യാനെറ്റിന്റെ മഞ്ച് സ്റ്റാര് സിംഗര് ജുനിയറിലൂടെയാണ് ശ്രദ്ധിക്കപ്പെട്ടത്. അതിനുശേഷം നിവിന്‍പോളിയുടെ ഒപ്പം യുവ എന്ന ആല്‍ബത്തിലും നസ്രിയ പ്രേക്ഷക ശ്രദ്ധ പിടിച്ചുപറ്റി. അല്‍ഫോണ്‍സ് പുത്തരേന്റെ നേരത്തിലൂടെയാണ് സിനിമയില് നസ്രിയയുടെ നേരം തെളിഞ്ഞത് എന്ന് വേണമെങ്കില് പറയാം.\nനവാഗതനായ അനീഷ് സംവിധാനം ചെയ്യുന്ന തിരുമണം എന്നും നിക്കാഹ് എന്ന ചിത്രത്തിന്റെ ജോലികള് തുടങ്ങിയെങ്കിലും നേരത്തിലൂടെയാണ് നസ്രിയ ബിഗ് സ്‌ക്രീനില് പരിചിതയായത്. തമിഴില് ധനുഷിന്റെ നായികയായിട്ടായിരിക്കും നസ്രിയയുടെ അടുത്ത പടം. നയന്‍താരയ്‌ക്കൊപ്പം മറ്റൊരു തമിഴ് ചിത്രത്തില്‍ക്കൂടി നസ്രിയ രംഗത്തുവരുന്നുണ്ട്.\nRead more about: movie neram nivin pauly nazriya nazim actress സിനിമ നേരം ബോളിവുഡ് നിവിന് പോളി നസ്‌റിയ നസീം നടി\nNeram fame heroine Nazriya Nazim says she will not appear in glamour roles.


Saturday January 16th, 2021 - 2:28:pm\nകെഎസ്‌യു പതാകയേന്തിയതിന് ആക്രമിച്ചവർക്കെതിരെയാണ് തന്റെ പോരാട്ടം : പ...\nPublished: Thursday 28 March 2019 04:45:22 PM\nപാലക്കാട്: ഒടുവിൽ അണികളുടെയും പാലക്കാടിന്റെയും കാത്തിരിപ്പിന് പര്യവസാനമായി പാലക്കാട് ലോക്‌സഭാ മണ്ഡലത്തില് കോണ്‍ഗ്രസ് സ്ഥാനാര്‍ഥിയായി വി.കെ ശ്രീകണ്ഠൻ തിരിച്ചെത്തിയത് വിജയിക്കുമെന്ന ശുഭ പ്രതീക്ഷയോടെ തന്നെയായിരുന്നു . ആന്ധ്രയെ ഇളക്കിമറിച്ച വൈ.എസ്. രാജശേഖര റെഡ്ഡിയുടെ പദയാത്രയില് നിന്നും പ്രചോദനമുള്‍ക്കൊണ്ട് 400ഓളം കിലോ മീറ്ററുകള് നടന്ന് അദ്ദേഹം സംഘടിപ്പിച്ച കാല്‍നടയാത്രയാത്രക്ക് ലഭിച്ച സ്വീകാര്യത ഈ അവസരത്തിൽ ഏറെ പ്രാധാന്യം അർഹിക്കുന്നു.\nഏറെ ആവേശത്തോടെ ആണ് ജനങ്ങൾ പദയാത്രയില് പങ്കെടുത്തത്. പാലക്കാട് ലോക്‌സഭയ്ക്ക് പുറമെ ആലത്തൂര് ലോക്‌സഭയിലെ നാല് അസംബ്ലി മണ്ഡലങ്ങളും പൊന്നാനി ലോക്‌സഭയുടെ ഒരു അസംബ്ലി മണ്ഡലവും ഉള്‍പ്പെടെ 12 അസംബ്ലി മണ്ഡലങ്ങളും 80 പഞ്ചായത്തുകളും ഏഴ് നഗരസഭകളും സന്ദര്‍ശിക്കുകയും നൂറ് പൊതുസമ്മേളനങ്ങള് സംഘടിപ്പിക്കുകയും ചെയ്തു.കഴിഞ്ഞ രണ്ടര വര്‍ഷത്തോളമായി പാര്‍ട്ടിക്കായി കഠിനാധ്വാനം ചെയ്തതിന്റെ ഫലമായാണ് സ്ഥാനാര്‍ത്ഥിത്വം ലഭിച്ചതെന്നാണ് ശ്രീകണ്ഠന്റെ വിശ്വാസം. ശ്രീകണ്ഠന്റെ സ്ഥാനാര്‍ഥിത്വവും ഏറെ പോരാട്ടങ്ങൾക്കൊടുവിൽ ഉണ്ടായതാണ്. 1990 ല് എസ് എന് കോളേജില് പഠിക്കുമ്പോള് കെ എസ് യു നേതാവായ ശ്രീകണ്ഠനും എസ് എഫ് ഐ –ഡി വൈ എഫ് ഐ സഖാക്കളും നേര്‍ക്കുനേര് ഏറ്റുമുട്ടി. അന്ന് എതിരാളിയായ ഒരുത്തന് സോഡാക്കുപ്പി പൊട്ടിച്ച് കുത്തിയത് കവിളിലാണ് കൊണ്ടത്. ആ മുറിവ് പല സ്റ്റിച്ചുകള് ഇട്ടാണ് തുന്നിച്ചേര്‍ത്തത്.\nമുഖത്തെ ആ മുറിവ് ഇന്നും ഉണങ്ങിയിട്ടില്ല. അതിലേറെ മുറിവ് മനസിലുമുണ്ട്. അന്ന് വളര്‍ത്താല് തുടങ്ങിയ താടി ഇനി വടിക്കണേല് തന്നെ ആക്രമിച്ച പ്രസ്ഥാനത്തെ നേര്‍ക്കുനേര് നിന്ന് പൊരുതി തോല്‍പ്പിക്കുന്ന ദിവസം വരണമെന്നായിരുന്നു ശപഥം. ആ അങ്കപ്പുറപ്പാടിലാണ് പാലക്കാട്ടെ യു ഡി എഫ് സ്ഥാനാര്‍ഥി വി കെ ശ്രീകണ്ഠനിപ്പോള്. ഇവിടെ സി പി എമ്മിന്റെ എം ബി രാജേഷിനോടാണ് ശ്രീകണ്ഠന് അങ്കം കുറിച്ചിരിക്കുന്നത്. നാട്ടില് ഏത് പാര്‍ട്ടിക്കാരനാണെങ്കിലും ഒരത്യാവശ്യം ഉണ്ടായാല് ഏത് സമയത്താണെങ്കിലും ശ്രീകണ്ഠന് അവിടെ എത്തിയിരിക്കും. ആശുപത്രിയില് കൊണ്ടുപോകാനോ, മരണവീടോ, വിവാഹ ചടങ്ങോ എന്തുമാകട്ടെ പാര്‍ട്ടി നോക്കാതെ സഹായിക്കും. ആ നടപ്പിന് ചിലവാകുന്ന കാശ് കൂട്ടുകാരില് നിന്നും കടംവാങ്ങി നല്‍കും. ജനങ്ങൾക്കിടയിൽ അവളിരൊളായി പ്രവർത്തിക്കുന്ന ശ്രീകണ്ഠന് തന്നെ വിജയിക്കുമെന്ന വിശ്വാസത്തിലാണ് കോൺഗ്രസ്\nRead more topics: loksaba election2019, VK Sreekantan, participating,\nVK Sreekantan participating loksaba election


ഫയാസിനു ബ്ലഡ് കൊടുക്കണോ ഡോക്ടർ? – ശ്വേതാംബരി\n19 ജൂണ് 20189ജൂണ് 2021 Netha Hussain13അഭിപ്രായങ്ങള്\nഈയടുത്തായി ഡോക്ടർമാർ സാധരണ ജനങ്ങളിൽ നിന്നും അകന്നതോടു കൂടിയാണ് കൂട്ടിരിപ്പുകാരുടെ കയ്യിൽ നിന്ന് ഡോക്ടർമാർക്ക് തല്ല് കിട്ടുന്ന സംഭവങ്ങൾ കൂടുതലായി ഉണ്ടാവാൻ തുടങ്ങിയത് എന്ന് ഒരു സുഹൃത്ത് സംസാരത്തിനിടയിൽ പറഞ്ഞിരുന്നു. ഇത് മുഴുവനായും ശരിയല്ല എന്നാണ് തോന്നുന്നത്. പണ്ട് ഡോക്ടറെ തല്ലാൻ ചെന്ന കാര്യം, വാട്ട്സാപ്പും ഫേസ്ബുക്കും ഒന്നും ഇല്ലാത്തതുകൊണ്ട് തല്ല് വാങ്ങിയ ആളും കിട്ടിയ ആളും ഒഴികെ ആരും അറിയില്ലായിരുന്നു. തല്ലിയതിനു ശേഷവും കാര്യങ്ങൾ വ്യക്തമായി പറഞ്ഞ് മനസിലാക്കിയാൽ, തെറ്റ് തങ്ങളുടെ ഭാഗത്താണെങ്കിൽ കൂട്ടിരിപ്പുകാർക്ക് സത്യാവസ്ഥ പിടികിട്ടുകയും, മനസ്താപം വന്ന് മാപ്പ് പറയുകയും ചെയ്യുമായിരുന്നു. ഇപ്പോൾ അങ്ങനെയല്ലല്ലോ. ഉടനടി ലൈവായിട്ട് തല്ലുന്നതിൻ്റെ വീഡിയോ അപ്ലോഡ് ചെയ്താൽ മിനിറ്റുകൾക്കകം അത് ആയിരക്കണക്കിന് ആളുകൾ ഷെയർ ചെയ്യും. അപ്ലോഡ് ചെയ്തയാൾക്ക് പിന്നീട് മനം മാറ്റം ഉണ്ടായാലും, ഷെയർ ചെയ്തവർ ഏറ്റെടുത്ത് പ്രശ്നം ഗുരുതരമാക്കിത്തരും. കമൻ്റിലൂടെ സപ്പോട്ട ചെയ്തവരുടെ വാക്കും കേട്ട് പുളകം കൊണ്ട രോഗി പിന്നീട് ഡോക്ടറുടെ അടുത്തേക്ക് ചർച്ചയ്ക്ക് പോകില്ല. ഓൺലൈൻ പോർട്ടലുകൾ ഡോക്ടറുടെ ജാതകം വരെ ചികഞ്ഞ്, ഡോക്ടറുടെ പൂർവ്വജീവിതത്തെക്കുറിച്ച് മഞ്ഞമൂല്യം ഉള്ള വാർത്തകൾ ഉണ്ടാക്കിയെടുക്കും. അവസാനം ഡോക്ടർ ഫേസ്ബുക്കിൽ ലൈവ് വന്ന് നിരപരാധിത്വം തെളിയിക്കേണ്ട ദയനീയ അവസ്ഥയാണുള്ളത്. ഡോക്ടറുടെ പോസ്റ്റ് മാക്സിമം നൂറാൾ ഷെയർ ചെയ്യുമ്പോൾ രോഗിയുടേത് രണ്ടായിരം പേർ ഷെയർ ചെയ്ത് കാണും. ഡോക്ടറെ തല്ലുന്നത് കാണാൻ നല്ല ശേലായതുകൊണ്ട് വാട്ട്സാപ്പിലും ക്ലിപ്പ് കറങ്ങിനടക്കും. ചെയ്യാത്ത കുറ്റത്തിന് തല്ലും വാങ്ങി, അതിൻ്റെ വീഡിയോ വയറലും ആയി, സത്യാവസ്ഥ ബോധിപ്പിക്കാൻ കഴിയാതെയും ആയി, കേരളം മുഴുവനുമുള്ള ആളുകൾ ഡോക്ടറെ തല്ലുന്ന സീൻ ക്ലിപ്പായി കണ്ടശേഷം സത്യം തെളിയിച്ചാൽ തന്നെ അത് ആർക്കും വേണ്ടാതെയും ആകുന്ന അവസ്ഥ എന്ത് പരിതാപകരമാണെന്ന് ആലോചിച്ച് നോക്കൂ.\nരോഗി രാത്രി ഉറങ്ങിയില്ലെങ്കിലും ബൈസ്റ്റാൻ്റർ ഉറങ്ങിയിരിക്കണം എന്ന് ഹൗസ് സർജന്മാർ കളിയായി പറയാറുണ്ട്. ഇതിൽ സത്യം ഇല്ലാതില്ല. രാത്രി ഉറങ്ങാൻ കഴിയാത്ത ബൈസ്റ്റാൻ്റർ കുറച്ച് കലിപ്പിലായിരിക്കും. ഇവർ രോഗിക്ക് പ്രത്യേകിച്ച് കുഴപ്പമില്ലെങ്കിലും എന്തെങ്കിലും കാരണം കണ്ടുപിടിച്ച് രാത്രി ഡോക്ടറെ എഴുന്നേൽപ്പിച്ച് വരുത്തും. ഞാൻ ഉറങ്ങാത്തതുകൊണ്ട് ഡോക്ടറും ഉറങ്ങണ്ട എന്ന ലൈൻ. അതേസമയം രോഗിക്ക് ശരിക്കും പ്രശ്നമുണ്ടെങ്കിലും, ഡോക്ടറെ എഴുന്നേൽപ്പിക്കുന്നത് മോശമല്ലേ എന്ന് വിചാരിക്കുന്ന കൂട്ടിരിപ്പുകാരും ഉണ്ട്. ഏറെ ദയനീയം, ചില സാമൂഹികമായി പിന്നോക്കം നിൽക്കുന്ന രോഗികളുടെ കാര്യമാണ്. രാത്രി എന്തെങ്കിലും എമർജൻസി ഉണ്ടെങ്കിൽ ഡോക്ടറെ വിളിക്കാമെന്നു പോലും ഇവർക്കറിഞ്ഞുകൂടാ. അതുകൊണ്ട് അല്പം സീരിയസ് ആയ രോഗി ആണെങ്കിൽ, ഡോക്ടർ പച്ച കതകുള്ള റൂമിൽ ഉണ്ടാകും, രോഗിക്ക് ശ്വാസം മുട്ടൽ വന്നാൽ കതക് മുട്ടി വന്ന് പറയണം എന്നൊക്കെ പറഞ്ഞ് മനസിലാക്കി കൊടുക്കേണ്ടി വരും.\nരോഗിയുടെ കൂട്ടിരിപ്പുകാരിക്ക് രോഗിയുടെ കാര്യത്തിൽ ശ്രദ്ധയുണ്ടോ എന്നത് നോക്കാൻ ഞാൻ ചില സൂത്രപ്പണികൾ ചെയ്യാറുണ്ട്. രാത്രി കൃത്യം എട്ട് മണിക്ക് തന്നെ യൂറിൻ ബാഗിലെ മൂത്രത്തിൻ്റെ അളവ് നോക്കി പറഞ്ഞുതരണം എന്ന് പറയും. കൃത്യം എട്ട് മണിക്ക് അളവ് റിപ്പോർട്ട് ചെയ്യാൻ വരുന്ന കൂട്ടിരിപ്പുകാരി, രോഗിയുടെ കാര്യത്തിൽ നല്ല ശ്രദ്ധ കൊടുക്കുന്ന ആളായിരിക്കും. എട്ടുമണിയിൽ നിന്നും വ്യതിചലിക്കുന്ന മിനിറ്റുകളോരോന്നും ശ്രദ്ധയില്ലായ്മയുടെ മാനകം ആയി കണക്കാക്കാം. ശ്രദ്ധയുള്ള കൂട്ടിരിപ്പുകാരി നല്ലവണ്ണം പരിചരിക്കുന്നതുകൊണ്ടും, രോഗിയിൽ ഉണ്ടായ ചെറിയ മാറ്റങ്ങൾ വരെ കണ്ടുപിടിക്കുന്നതുകൊണ്ടും രോഗം വേഗത്തിൽ മാറാൻ വലിയ പങ്കു വഹിക്കുന്നുണ്ട്. വെൻ്റിലേറ്ററിലുള്ള രോഗികൾക്കും, മസ്തിഷ്കസംബന്ധമായ പ്രശ്നങ്ങൾ ഉള്ളവർക്കും സ്വയം തീരുമാനങ്ങൾ എടുക്കാൻ കഴിയാത്തതുകൊണ്ട് കൂട്ടിരിപ്പുകാരായിരിക്കും തീരുമാനങ്ങൾ എടുക്കുന്നത്. ചിലവേറിയ ചികിത്സ വേണ്ടിവരുമെന്ന് പറയുമ്പോൾ, കിടപ്പാടം പണയം വച്ചും ചികിത്സിക്കാം ഡോക്ടറേ എന്നു പറയുന്ന കൂട്ടിരിപ്പുകാരനും, ഇത്രയൊക്കെ ചെലവുള്ള ചികിത്സ ചെയ്യേണ്ടതുണ്ടോ എന്ന് പറയുന്ന കൂട്ടിരിപ്പുകാരനും തമ്മിൽ രോഗിയെ സംബന്ധിച്ചിടത്തോളം വലിയ വ്യത്യാസമുണ്ട്. “എല്ലാം മാറും, ഞാനില്ലേ കൂടെ” എന്ന് പറയുന്ന കൂട്ടിരിപ്പുകാരിയും, “നാളെയെങ്കിലും ഡിസ്ചാർജ്ജ് ആയില്ലെങ്കിൽ ഞാൻ വീട്ടിൽ പോകും” എന്ന് പറയുന്ന കൂട്ടിരിപ്പുകാരിയും രോഗിയെ മാനസിക തലത്തിൽ സ്വാധീനിക്കുന്നത് വ്യത്യസ്ഥമായാണ്. അതുകൊണ്ട് ഏറ്റവും അടുപ്പമുള്ളവരെ മാത്രം കൂട്ടിരിപ്പിനായി കൂടെ കൊണ്ടുപോകുക. കൂട്ടിരിപ്പുകാരുടെ പ്രവൃത്തികളും, മാനസികനിലയും, സാഹചര്യങ്ങളും നിങ്ങൾ വിചാരിക്കുന്നതിലധികം നിങ്ങളുടെ രോഗമുക്തിയെ സ്വാധീനിക്കുന്നുണ്ട്.\nചില ആളുകൾ ഉണ്ട്. രോഗി ‘കോളേജി’ലാണെന്ന് നാട്ടിൽ വിവരം അറിഞ്ഞാൽ മുഴുവൻ കൂട്ടുകാരെയും കൂട്ടി ജീപ്പിൽ കോഴിക്കോട്ടങ്ങാടിയിലേക്ക് വരും. രോഗിയേയും കാണാം, പാരഗണിൽ പോയി ബിരിയാണിയും അടിക്കാം, ബീച്ചിൽ പോയി ആർമ്മാദിക്കുകയും ചെയ്യാം എന്നതാണ് ഇവരുടെ ലൈൻ. ചങ്ക് ബ്രോയെ നേരിൽ കണ്ട് കോൺഫിഡൻസ് കൊടുക്കാൻ വേണ്ടിയാണ് ഇവരുടെ വരവ്. ബൈക്കിൽ നിന്ന് വീണതോ, ഡങ്കു വന്ന് അഡ്മിറ്റായതോ, അപ്പൻഡിസൈറ്റിസിന് ഓപ്പറേഷൻ കഴിഞ്ഞതോ ഒക്കെ ആയ യുവാക്കൾക്കാണ് ഇത്തരം ബൈസ്റ്റാൻ്റർമാർ കടന്നൽക്കൂട്ടം പോലെ വന്നെത്തുന്നത്. ചങ്കിൻ്റെ കൂടെ ഗ്രൂപ്പ് ഫോട്ടോ, സെൽഫി ഒക്കെ എടുക്കും. അതിലൊരുത്തൻ വന്നിട്ട്, “ഞാൻ ഫയാസ് എന്ന പത്താം ബെഡ്ഡിലെ രോഗിയുടെ ഫ്രണ്ട്സ് ആണ്, ഇപ്പോൾ ഫയാസിൻ്റെ കണ്ടീഷൻ എന്താണ്, അവനെ ഐസിയുവിൽ അഡ്മിറ്റ് ആക്കേണ്ടിവരുമോ, ഞാൻ ബ്ലഡ് തരേണ്ടിവരുമോ” എന്നൊക്കെ ഡോക്ടറോടും, നേഴ്സിനോടും മാറി മാറി ചോദിക്കും. പയറുപോലെ കിടക്കുന്ന ഫയാസിനെ പിറ്റേ ദിവസം ഡിസ്ചാർജ് ആക്കാൻ പ്ലാൻ ചെയ്യുമ്പോഴായിരിക്കും ഈ ചോദ്യം. ഫയാസിന് നാടകീയമായ കോമ്പ്ലിക്കേഷനുകൾ വരുമ്പോൾ സഹായത്തിനെത്തുന്ന ഹീറോ ആകാൻ ഇവർക്ക് വലിയ ആക്രാന്തമാണ്. ഇവർക്ക് എന്തെങ്കിലുമൊക്കെ ഉത്തരം കൊടുത്ത്, എങ്ങനെയെങ്കിലും പറഞ്ഞു വിടുന്നതാണ് നല്ലത് എന്ന് ഡോക്ടർക്കും, നേഴ്സിനും അറിയാം. ഇതിൽ ഒരാളുടെ ചോദ്യങ്ങളോട് ഡോക്ടർ കൃത്യമായി പ്രതികരിച്ചില്ലെങ്കിൽ സംശയം വ്യക്തമായി ക്ലിയർ ആക്കാൻ വേണ്ടി അടുത്തവൻ വരും. അതിനു പിറകെ അടുത്തവൻ. അതുകൊണ്ട് ആദ്യം വരുന്നവനെ അനുഭാവപൂർവ്വം കൈകാര്യം ചെയ്ത് പറഞ്ഞ് വിടുന്നതാണ് നല്ലത്. ബ്ലഡ് വേണമെങ്കിൽ ഉടനെ വിളിക്കാം എന്നൊക്കെ പറഞ്ഞാൽ ഇവർക്ക് സന്തോഷമാകും. മൊട്ടയിൽ നിന്നും വിരിയാത്ത പയ്യന്മാരാണെങ്കിലും ഇവർക്ക് സ്ത്രീ ഡോക്ടർമാരോട് പ്രത്യേകം അനുഭാവവുമുണ്ട്. അതുകൊണ്ട് ഫയാസിൻ്റെ ഡീറ്റെയിൽസ് അറിയാൻ ഫോൺ നമ്പർ തരുമോ എന്നൊക്കെ ചോദിക്കും. നമ്പർ കൊടുത്താൽ ദിവസവും ഇയാളുടെ വക ഗുഡ് മോണിങ്, ഗുണപാഠകഥകൾ, ഫലിതബിന്ദുക്കൾ എന്നിവ കേൾക്കേണ്ടി വരും. ഒരാവശ്യവുമില്ലാതെ വിളിച്ചെന്നും വരും. അതുകൊണ്ട് ആശുപത്രി നിയമങ്ങൾ പ്രകാരം ആർക്കും പേഴ്സണൽ നമ്പർ കൊടുക്കാൻ പാടില്ല എന്ന് പറഞ്ഞ് ഇവരെ ഒഴിവാക്കിവിടണം. അങ്ങനെ ഒരു നിയമം ആശുപത്രിയിൽ ഇല്ലെങ്കിൽ പോലും.\nഅടുത്ത ഗ്രൂപ്പിനെ പരിചയപ്പെടാം. ഇവർ കുടുംബക്കാരാണ്. കാറിലോ, ഓട്ടോയിലോ ഒക്കെയാണ് വരുന്നത്. മെഡിക്കൽ കോളേജ് സർക്കിളിൽ നിന്നും ഒരുകിലോ ഓറഞ്ചും, ഒരു കിലോ മുന്തിരിയും വാങ്ങിയിട്ടാണ് വരവ്. രോഗി മിക്കവാറും ഹൃദയാഘാതം കഴിഞ്ഞ മധ്യവയസ്കനോ, ഓപ്പറേഷൻ കഴിഞ്ഞ സ്ത്രീയോ ഒക്കെ ആയിരിക്കും. പൊടിക്കുഞ്ഞുങ്ങളെ വരെ കയ്യിലെടുത്തുകൊണ്ടാണ് വരവ്. വന്നിട്ട് എല്ലാവരും കൂടി രോഗിയുടെ ബെഡ്ഡിൽ രോഗിയായ വലിയച്ഛൻ്റെ ചുറ്റും ഇരിക്കും. ചിലപ്പോൾ അവർ കൊണ്ടുവന്ന ഓറഞ്ച് അവർ തന്നെ തൊലിച്ച് തിന്നും. എന്നിട്ട് സൊറ പറച്ചിലാണ്. ഹോസ്പിറ്റലിൽ ആയിപ്പോയതുകൊണ്ട് വലിയച്ഛന് മിസ്സായ കുടുംബത്തിലെ ലേറ്റസ്റ്റ് ഗോസിപ്പുകൾ ഒക്കെ ഇവർ അപ്ഡേറ്റ് ചെയ്തുകൊടുക്കും. അടുത്തവീട്ടിലെ ചേച്ചിയുടെ അമ്മായി അറ്റാക്ക് വന്നപ്പോൾ മരിച്ചു പോയി, പക്ഷെ വലിയച്ഛൻ അറ്റാക്കിൽ നിന്ന് രക്ഷപെട്ടത് മഹാഭാഗ്യം എന്ന മോഡലിൽ ഡയലോഗ് പുരോഗമിക്കും. അറ്റാക്ക് വന്നവർ കഴിക്കേണ്ട ആഹാരക്രമം (വാട്ട്സാപ്പിൽ കണ്ടത്), അറ്റാക്കിനെ ചെറുക്കാനുള്ള ഒറ്റമൂലി (അയൽക്കാരൻ പറഞ്ഞത്) എന്നിവയൊക്കെ കാര്യമായി ഇരുന്ന് ചർച്ച ചെയ്യും. കേട്ടിരിക്കുന്ന രോഗിയായ വലിയച്ഛന്, അറ്റാക്ക് വന്ന് തട്ടിപ്പോകുന്നതായിരുന്നു ഈ വെറുപ്പിക്കലിനെക്കാൾ ഭേദം എന്ന തോന്നൽ ഉണ്ടായില്ലെങ്കിലേ അദ്ഭുതമുള്ളൂ. അതിൻ്റെ ഇടയിൽ ഡോക്ടർ വന്നാൽ എല്ലാ ചുറ്റിരിപ്പുകാരും എഴുന്നേറ്റ് നിന്ന് ബഹുമാനിക്കും. പരിശോധന കഴിഞ്ഞാൽ കൂട്ടത്തിലെ ഒരാൾ വന്ന് “കുഴപ്പമൊന്നുമില്ലല്ലോ ഡോക്ടർ” എന്ന് വെറുതേ കുശലം ചോദിക്കും. ഇവർക്ക് ചോദിച്ചു എന്ന് വരുത്തിത്തീർക്കുക എന്നതാണ് ഉത്തരം കിട്ടുക എന്നതിനെക്കാൾ പ്രധാനം. അതുകൊണ്ട്, “കുഴപ്പമൊന്നുമില്ല” എന്ന് ഒറ്റവാക്കിൽ ഉത്തരം പറഞ്ഞാൽ സമാധാനമായി.\nവേറൊരു ഗ്രൂപ്പുണ്ട്. ഇവർ ലോക്കൽ നേതാക്കളോ, അനീതിക്കെതിരെ ചോര തിളപ്പിക്കുന്ന സിംഹങ്ങളോ ആയിരിക്കും. മൂന്നോ നാലോ പേരുള്ള ഗ്രൂപ്പുകളായിട്ടാണ് ഇവർ രോഗിയെ സന്ദർശിക്കാൻ എത്തുക. കുറച്ചുകൂടി വലിയ ഗ്രൂപ്പാണെങ്കിൽ കൂടെ ക്യാമറാമാനും കാണും. നഴ്സിങ് സ്റ്റേഷനിൽ നേരേ പോയി മാസ്കെടുത്ത് കെട്ടുന്നവരും, ആശുപത്രിയെ സ്വന്തം വീടുപോലെ കാണുന്നവരും, ഐസിയുവിലേക്ക് ഇരച്ച് കേറുന്നവരും ഈ ഗ്രൂപ്പിൽ പെട്ടവരാണ്. ഇവർക്ക് ആകെ പരവേശമാണ്. ഞങ്ങളുടെ രോഗിയുടെ റിസൾട്ട് കിട്ടുന്നില്ല, വൈകുന്നേരത്തെ റൗണ്ട്സിൽ ബി.പി നോക്കിയില്ല എന്നൊക്കെ ഡോക്ടറോട് പരാതി പറയും. സൗകര്യക്കുറവുകൾ ഉണ്ടെങ്കിൽ സൂപ്രണ്ടിനോടാണ് പരാതി പറയേണ്ടത് എന്ന് നമ്മൾ പറയും. സൂപ്രണ്ട് ഇവരുടെ പാർട്ടിവഴി ബന്ധത്തിലെ സ്വന്തം ആളാണ് എന്നൊക്കെ ഇവർ നമ്മളെ പറഞ്ഞ് മനസിലാക്കിത്തരും. നഴ്സിനെ ഇവർക്ക് പുച്ഛമാണ്. നുമ്മടെ സ്റ്റാൻ്റേർഡ് അനുസരിച്ച് ഡോക്ടറോട് മാത്രമേ സംസാരിക്കുകയുള്ളൂ എന്നതാണ് ഇവരുടെ ലൈൻ. രോഗിയുടെ മുന്നിൽ നിന്ന് നിർത്താതെ ഫോൺ വിളിക്കുന്നതും ഇവരുടെ പ്രത്യേകതയാണ്. വെള്ളമുണ്ടും ഷർട്ടുമാണ് ഇവരുടെ സ്ഥിരം വേഷമെങ്കിലും മറ്റ് വേഷക്കാരെയും കാണാറുണ്ട്. ഇവർ ചൂടായാലും നമ്മൾ സംയമനം പാലിക്കണം. ഇവരുടെ അഹങ്കാരം കണ്ടിട്ട് നമ്മളും കൂടി ചൂടായിക്കഴിഞ്ഞാൽ ഇവരുടെ അനുയായികൾ എല്ലാം ക്യാമറയിൽ പകർത്തി വാട്ട്സാപ്പിലിടും. അപമര്യാദയായി പെരുമാറുന്ന ഡോക്ടറെ ഡിസ്മിസ് ചെയ്യാൻ വേണ്ടി ഷെയർ മാക്സിമം എന്ന ക്യാപ്ഷനും കൊടുത്ത് ഈ വീഡിയോ ഷെയർ ചെയ്യാൻ വേറെയും കുറെ ഊളകളും കാണും. അതുകൊണ്ട് എല്ലാത്തിനും പുഞ്ചിരിച്ചുകൊണ്ട് മറുപടി പറയുക. ചെയ്യാൻ കഴിയാത്ത കാര്യം, “നടക്കില്ല” എന്ന് കട്ടായം പറയരുത്. വിഷയം സൂപ്രണ്ടിൻ്റെ ശ്രദ്ധയിൽ പെടുത്താം, ചർച്ച ചെയ്യാം എന്നൊക്കെ മാത്രമേ പറയാവൂ. സൂപ്രണ്ടിനോട് സംസാരിക്കേണ്ട വിഷയമൊക്കെ ഇവരാണ് ഉന്നയിച്ചത് എന്ന് ആലോചിക്കുമ്പോൾ ഇവർക്ക് സ്വയം മതിപ്പൊക്കെ തോന്നും. അങ്ങനെ, ഇവരുടെ പൊങ്ങച്ചത്തിന് വെയിറ്റിട്ട് വെയിറ്റിട്ട് വേണം പയ്യെ ഇവരെ ഒതുക്കിയെടുക്കാൻ. ഇവരുടെ എല്ലാ പൊങ്ങച്ചങ്ങളും ഡോക്ടർ അംഗീകരിച്ചു എന്ന തോന്നൽ വന്നാൽ പിന്നെ ഇവർ ഡീസൻ്റ് ആയിക്കോളും. ചിലപ്പോൾ നിങ്ങൾക്ക് പ്രൊമോഷൻ റെഡിയാക്കാൻ സൂപ്രണ്ടിനോട് പറയാം എന്നൊക്കെ പറഞ്ഞ് കളയും 🙂\nരോഗിയുടെ കൂടെ പ്രാർത്ഥിക്കാൻ വരുന്നവരുണ്ട്. ഇത്തരക്കാർ ചുരുക്കമാണെങ്കിലും നമ്മുടെ ട്രീറ്റ്മെൻ്റിൻ്റെ ക്രെഡിറ്റ് ഇവർ അടിച്ചുമാറ്റും. പ്രാർത്ഥനക്കാർ ചിലപ്പോൾ ഡോക്ടറെയും കണ്ട് അനുഗ്രഹിക്കും. പ്രാർത്ഥനകളുള്ള പുസ്തകം ഫ്രീയായി തരും. മെഡിസിനും, വിശ്വാസവും തമ്മിലുള്ള അഭേദ്യ ബന്ധത്തെക്കുറിച്ച് വാചാലരാകും. തമാശയിലൂടെ ഇത്തരക്കാരുടെ പൊള്ളത്തരം ഈ വീഡിയോയിൽ (9:00-12:00 sec) ചിത്രീകരിച്ചിട്ടുണ്ട്. എൻ്റെ ക്ലാസ്മേറ്റ്സ് ചേർന്ന് പണ്ട് എടുത്ത പടമാണ്. എല്ലാവരും കണ്ട് വിജയിപ്പിക്കണം 🙂\nവാർഡിലെ കൂട്ടിരിപ്പുകാരെ നമ്മൾ പരിചയപ്പെട്ടു. ഇനി എമർജൻസി മെഡിസിനിലെ ബൈസ്റ്റാൻ്റർമാരെ പരിചയപ്പെടാം. ഇവർ താരതമ്യേനെ കൂടുതൽ ആക്ടീവ് ആയിരിക്കും. എന്താ ഇവിടെ ഒന്നും നടക്കാത്തത്, എൻ്റെ കൈ തരിക്കുന്നു എന്ന സീൻ. ബ്ലഡ് ടെസ്റ്റിൻ്റെ റിസൾട്ട് വന്നാലേ ഇനിയെന്തെങ്കിലും ചെയ്യാൻ പറ്റൂ എന്നൊക്കെ നമ്മൾ പറഞ്ഞു നോക്കും. പക്ഷെ, ഇവർ പ്രക്ഷുബ്ദരാകും. രോഗി വെറുതേ കിടക്കുന്നത് കണ്ടിട്ട് ഇവർക്ക് സഹിക്കുന്നുണ്ടാവില്ല. സീൻ ഡാർക്കാണെന്ന് മനസിലായാൽ യുക്തിപരമായി ഇവരെ കാര്യങ്ങൾ പറഞ്ഞ് മനസിലാക്കാൻ ശ്രമിക്കരുത്. പറഞ്ഞു തീരുന്നതിനു മുൻപ് അടി വീഴും എന്നതുകൊണ്ടാണിത്. ഇവിടെ ചെയ്യേണ്ട സ്ട്രാറ്റജി രോഗിയുടെ അടുത്ത് ചെന്ന് ബി.പി നോക്കുക എന്നതാണ്. ബി.പി എത്രയാണെന്ന് കൂട്ടിരിപ്പുകാരനോട് പറഞ്ഞുകൊടുക്കുക. ആ ബി.പി നോർമൽ ആണെന്നും പറയുക. ബി.പി നോർമൽ ആകാനുള്ള കാരണങ്ങളെക്കുറിച്ച് മുപ്പത് സെക്കൻ്റ് സംസാരിക്കുക. എന്നിട്ട് നേരത്തേ പറഞ്ഞ ബ്ലഡ് ടെസ്റ്റിൻ്റെ കാര്യം ഒന്നുകൂടി മയത്തിൽ പറയുക. ഇങ്ങനെ ചെയ്താൽ അടി വരുന്നത് തടയാം. ഒരാവശ്യവുമില്ലാതെയാണ് ബി.പി നോക്കുന്നതെങ്കിലും, വല്ലതും ചെയ്യുന്നുണ്ട് എന്ന തോന്നൽ വരുത്തി തീർക്കുക എന്നതാണ് ഇവിടെ പ്രധാനം. രോഗിക്ക് പുരോഗതിയുണ്ടോ എന്നതല്ല, ഡോക്ടർ എന്തെങ്കിലും ചെയ്യുന്നുണ്ടോ എന്നതാണ് ഈ കൂട്ടിരിപ്പുകാർ പെർഫോമൻസ് മെട്രിക്കാക്കി കണക്കാക്കുന്നത്.\nചില കാഷ്വാലിറ്റി കൂട്ടിരിപ്പുകാർക്ക് ബോറടിയാണ്. ഇവർ ഇവിടെ നാടകീയത കാണാൻ വന്നതാണ്. അമ്മമാരുടെ അലറിക്കരച്ചിൽ, രക്തത്തിൽ കുളിച്ചു കൊണ്ടുവന്ന രോഗികളുടെ പ്രാണവേദന എന്നിവയൊക്കെ കൂടി കണ്ട്, കഴിയുമെങ്കിൽ വീഡിയോയും എടുത്ത്, എൻ്റർടൈന്മെൻ്റ് ഉണ്ടാക്കാം എന്ന് വിചാരിച്ചാണ് ഇവർ ക്യാഷ്വാലിറ്റിയിലേക്ക് രോഗിയെയും കൊണ്ട് വരുന്നത്. ഇവർക്ക് കണ്ടുനിൽക്കാനുള്ള നാടകീയതയൊന്നും പലപ്പോഴും സംഭവിക്കില്ല. സംഭവിച്ചാൽ തന്നെ ഇവർക്ക് കാണാൻ പാകത്തിൽ രോഗിയെ തുറന്ന് വച്ച് കൊടുക്കുകയുമില്ല. നാടകീയത ഇല്ലാത്തതുകൊണ്ട് ഇവർക്ക് ബോറടിക്കും. അപ്പോൾ ഡോക്ടറോട് എന്തെങ്കിലും മിണ്ടിയും പറഞ്ഞും ഇരിക്കാം എന്ന് വിചാരിച്ച് അടുത്ത് കൂടാൻ ശ്രമിക്കും. ഡോക്ടർ ഡ്യൂട്ടിയിലാണെങ്കിൽ നിർത്താതെ പണി ചെയ്തുകൊള്ളണം എന്നാണ് ഇവർ വിചാരിക്കുന്നത്. പന്ത്രണ്ട് മണിക്കൂർ തുടർച്ചയായി ജോലി ചെയ്യുന്നത് സാധ്യമല്ല എന്നത് ഇവർ ചിന്തിക്കുന്നില്ല. എമർജൻസിക്ക് തയ്യാറെടുത്ത് ഇരിക്കുമ്പോൾ ശ്രദ്ധ വേണമെന്നും ഇവർക്കറിയില്ല. അതുകൊണ്ട് പണിയൊന്ന് കുറയുമ്പോൾ ഡോക്ടർ വിശ്രമിക്കുമ്പോൾ ഇവർ ഒപ്പം കൂടും. ചിലപ്പോൾ പൊതുവിൽ ആരോഗ്യകാര്യങ്ങളെക്കുറിച്ചുള്ള സംശയങ്ങൾ ചോദിക്കും. അല്ലെങ്കിൽ കയ്യിലെ ചൊറി, കഴുത്തിലെ കുരു ഒക്കെ ചികിത്സിക്കുന്നതിനെക്കുറിച്ച് വിദഗ്ദാഭിപ്രായം ചോദിക്കും. ഇത്തരം ചെറിയ രോഗങ്ങൾ ചികിത്സിക്കുന്നത് അടുത്ത ദിവസത്തെ ലോക്കൽ ഓപ്പിയിലാണെന്നും, ഡ്യൂട്ടി സമയത്ത് തടസ്സം ഉണ്ടാക്കരുതെന്നും നമ്മൾ സംയമനം പാലിച്ചുകൊണ്ട് പറയും. അതോടെ ഇവർ ഇഷ്ടക്കേടോടുകൂടി എണീറ്റുപോകും. വെറുതേ ഇരിക്കുമ്പോൾ പോലും ഡോക്ടർക്ക് എന്തൊരു ജാഡ എന്നൊക്കെയായിരിക്കണം ഇവർ അപ്പോൾ ചിന്തിക്കുന്നത്. നമ്മുടെ പ്രശ്നങ്ങൾ നമുക്ക് മാത്രമല്ലേ അറിയൂ. അതുകൊണ്ട് ഇവരെ എത്രയും പെട്ടെന്ന് എണീപ്പിച്ച് വിടുന്നതാണ് നല്ലത്. അല്ലെങ്കിൽ നേരം പുലരും വരെ ഇവരുടെ കൊച്ചുവർത്തമാനം കേൾക്കേണ്ടി വരും.\nഇനിയും വേറെ ചിലരുണ്ട്. ഞാൻ രോഗിയുടെ ബന്ധുവാണ്, രോഗിക്കുള്ള എല്ലാ കോമ്പ്ലിക്കേഷനുകളും എന്നോട് തുറന്ന് പറഞ്ഞോളൂ, എല്ലാം സഹിക്കാൻ എനിക്കറിയാം, പക്ഷെ അവിടെ നിൽക്കുന്ന പച്ച ഷർട്ടിട്ടവനോട് പറയരുത്, അവൻ ലോലഹൃദയനാണ് എന്ന് നമ്മളോട് വന്ന് പറയും. കുറച്ച് നേരം കഴിഞ്ഞ് പച്ച ഷർട്ടുകാരൻ വരും. എന്നോട് എല്ലാ വിവരങ്ങളും പറയൂ, പക്ഷെ നാളെ വരുന്ന അമ്മാവനോട് വിവരങ്ങൾ ഒന്നും പറയരുത് എന്ന് അയാൾ പറയും. പച്ച ഷർട്ടിട്ടതാരാണ്, അമ്മാവൻ ആരാണ് എന്നൊന്നും നോക്കിയിരിക്കാൻ നമുക്ക് സമയമില്ലാത്തതുകൊണ്ട്, “രോഗിയുടെ അടുത്ത ബന്ധുക്കളോട് മാത്രം വിവരം പറയും, ആ വിവരം ആരെ അറിയിക്കണം എന്ന് അവർ തന്നെ തീരുമാനിക്കട്ടേ” എന്ന് നമ്മൾ കടുപ്പിച്ച് പറയും. രോഗിയിൽ നിന്നും രോഗവിവരം മറച്ചുവയ്ക്കുന്ന കൂട്ടിരിപ്പുകാരുണ്ട്. വല്യച്ഛന് ഒന്നുമില്ല, വെറുതേ ചെക്കപ്പിന് കൊണ്ടുവന്നതല്ലേ എന്നൊക്കെ രോഗിയോട് പറഞ്ഞ് വയ്ക്കും. നമ്മൾ സർജറിയുടെ തലേനാൾ ആമാശയത്തിൽ ഓപ്പറേഷൻ ചെയ്യാനുള്ള സമ്മതപത്രം ഒപ്പിടീക്കാൻ വല്ല്യച്ഛൻ്റെയടുത്ത് കൊണ്ടുചെല്ലും. അതിൽ “ആമാശയത്തിലെ മുഴ നീക്കം ചെയ്യുന്ന ഓപ്പറേഷന് സമ്മതമാണ്” എന്നൊക്കെ എഴുതിക്കാണും. അത് വായിച്ച വല്യച്ഛൻ പേടിച്ചരണ്ടുപോകും. ചെക്കപ്പിനു വന്നിട്ട് ഓപ്പറേഷൻ ചെയ്യുന്നോ എന്നൊക്കെയായിരിക്കും ആ പാവം വിചാരിക്കുന്നത്. എത്ര കാലമാണ് ഇങ്ങനെ രോഗവിവരം രോഗിയിൽ നിന്നു മറച്ചുവയ്ക്കാനാകുക! നേരത്തേ രോഗവിവരം അറിഞ്ഞാൽ അസുഖത്തെ നേരിടാനും, ഭാവി പരിപാടികൾ ചിന്തിക്കാനുമുള്ള അവസരമാണ് രോഗിക്ക് കിട്ടുക. സ്വന്തം രോഗത്തെക്കുറിച്ച് അറിയുക എന്നത് മനുഷ്യാവകാശവുമാണ്.\nക്യാഷ്വാൽറ്റിയിൽ രോഗിയോടൊപ്പം കൂട്ടമായി കയറി വരുന്ന കൂട്ടിരിപ്പുകാരുണ്ട്. രോഗിയെ നമ്മൾ സ്റ്റെബിലൈസ് ചെയ്തതിനു ശേഷം ഇവർ പത്ത് പേർ, നിങ്ങൾ പറയുന്നത് കേൾക്കാൻ ചുറ്റും ആകാംക്ഷയോടെ നിൽക്കും. നല്ല വാർത്തയാണെങ്കിലും മോശം വാർത്തയാണെങ്കിലും കൂട്ടത്തിൽ സാമാന്യബോധം ഉണ്ടെന്ന് തോന്നുന്ന ഒരാളെ മാത്രം മാറ്റി നിർത്തി കാര്യങ്ങൾ വിശദീകരിച്ച് കൊടുക്കുന്നതാണ് നല്ലത്. എല്ലാവരോടും കൂടി ഒരുമിച്ച് വിശദീകരിക്കാൻ നിന്നാൽ ചിലപ്പോൾ അതിൽ ഒരാൾക്ക് അനിഷ്ടം തോന്നി ഒച്ചവയ്ക്കും. അതിൽ നിന്ന് പ്രചോദനം ഉൾക്കൊണ്ട് അടുത്ത ആൾ കൂടുതൽ ഒച്ച വയ്ക്കും. അങ്ങനെ വാക്കേറ്റത്തിൽ എത്തും. അപ്പോൾ മൂന്നാമത്തെ ആൾ തല്ലും. ഒരു ഗ്രൂപ്പ് കൂടെയുണ്ടെന്ന തോന്നൽ ഉണ്ടാകുമ്പോൾ ആളുകൾക്ക് ആവേശം കൂടും. ചിലപ്പോൾ എല്ലാവരും ചേർന്ന് വളഞ്ഞിട്ട് തല്ലിയെന്നും വരും. സീൻ കണ്ട്, കാര്യമറിയാത്ത അപ്പുറത്തെ ബെഡ്ഡിലെ രോഗിയുടെ ആളുകളും തല്ലാൻ കൂടിയെന്ന് വരാം. അതുകൊണ്ട് ഒരു സമയം ഒരാളോടെ സംസാരിക്കാവൂ. കണ്ണിലേക്ക് നോക്കി, വ്യക്തമായി, ആത്മാർഥതയോടു കൂടി വേണം സംസാരിക്കാൻ.\nവിവരം കേട്ട് ബോധം കെടുന്ന കൂട്ടിരിപ്പുകാരും ഉണ്ട് കെട്ടോ. “ഓപ്പറേഷൻ സമയത്തോ ശേഷമോ, രക്തസ്രാവം, ഹൃദയസ്തംഭനം, കൂടാതെ മരണം വരെ സംഭവിക്കാനുള്ള സാദ്ധ്യതയുണ്ടെന്ന് മനസിലാക്കുന്നു” എന്നൊക്കെ രോഗിയുടെ സമ്മതപത്രത്തിൽ ഉണ്ടാകും. സർജറിക്കിടയിൽ രോഗിക്ക് ആകസ്മികമായി എന്തെങ്കിലും പ്രശ്നമുണ്ടായാലും ആശുപത്രിയെ പ്രതിയാക്കാതിരിക്കാനുള്ള നിയമപരമായ ഔദ്യോഗിക രേഖ ആണിത്. പക്ഷെ ഇത് വായിച്ച കൂട്ടിരിപ്പുകാരൻ ശരിക്കും മരണം സംഭവിച്ചേക്കാം എന്ന് പേടിക്കും. ഓപ്പറേഷനിടയിൽ മരണം, രക്തസ്രാവം ഒക്കെ വളരെ അപൂർവ്വമായി നടക്കുന്നതാണ്, കഴിഞ്ഞ രണ്ട് മൂന്ന് വർഷത്തിനിടയ്ക്ക് ഇത്തരം എമർജൻസി സംഭവിച്ചിട്ടേ ഇല്ല എന്നൊക്കെ പറഞ്ഞ് നമ്മൾ ധൈര്യം കൊടുത്താലേ ഇവർ സമ്മതപത്രം ഒപ്പിടുകയുള്ളൂ. അതുപോലെ സിസേറിയൻ ചെയ്യാനുള്ള സമ്മതപത്രം ഒപ്പിടാൻ വീട്ടുകാരെ കാണിക്കുമ്പോൾ അവർക്ക് ഭയങ്കര സംശയമാണ്. സിസേറിയൻ ഒക്കെ അനാവശ്യമല്ലേ എന്നതാണ് ഇവരുടെ ചിന്ത. ഇവർ ലേബർ റൂമിന് പുറത്ത് നിന്നുകൊണ്ട് അറിയാവുന്ന എല്ലാ ബന്ധുക്കളെയും, നാട്ടുകാരെയും ഫോണിൽ വിളിച്ച് അഭിപ്രായം ചോദിക്കും. അതേസമയം ലേബർ റൂമിന് അകത്തുള്ള ഗർഭിണി വേദനകൊണ്ട് പുളയുകയാകും. സമയം വൈകിക്കാതെ ഒപ്പിട്ടു തരൂ എന്ന് നമ്മൾ തിരക്കു കൂട്ടും. അവസാനം, ഓപ്പറേഷൻ ചെയ്യേണ്ടത് ഡോക്ടറുടെ ആവശ്യമാണെന്നപോലെ മനസില്ലാമനസ്സോടെയാണ് കൂട്ടിരിപ്പുകാരൻ സമ്മതപത്രം ഒപ്പിട്ടു തരിക. സർജറികൾക്ക് രോഗിയോടൊപ്പം ബന്ധുവിനെക്കൊണ്ടും സമ്മതപത്രം ഒപ്പിടീക്കുന്നതിൻ്റെ സാംഗത്യം എനിക്ക് ഇനിയും മനസിലായിട്ടില്ല. രോഗിക്ക് സ്വബുദ്ധിയാലേ തീരുമാനമെടുക്കാവുന്ന പക്ഷം ബന്ധു കൂടി സമ്മതം എഴുതിത്തന്നാലേ സമ്മതപത്രം നിയമപരമായി നിലനിൽക്കൂ എന്നും തോന്നുന്നില്ല. ഈ വിഷയത്തിൽ വിവരമുള്ളവരുടെ അഭിപ്രായങ്ങൾ ക്ഷണിക്കുന്നു.\nഅടുത്ത ഗ്രൂപ്പിനെ പരിചയപ്പെടാം. ഇവർ നേഴ്സിനോട് വാക്കുതർക്കം ഉണ്ടാക്കിയിട്ടാണ് വരുന്നത്. രാവിലെ റൗണ്ട്സിനു ചെല്ലുമ്പോൾ ഇവർ ഒരു നേഴ്സിൻ്റെ പേര് പറഞ്ഞിട്ട്, “ആ #&%!@$ മോൾക്ക് ഒരു ഇഞ്ചക്ഷൻ വച്ച് തരാൻ പറ്റുന്നില്ല” എന്നൊക്കെ അസഭ്യം വർഷിക്കും. ഇവിടെ സംയമനം വിടാതെ പ്രവർത്തിക്കണം. തെറ്റ് രോഗിയുടെ ഭാഗത്താണോ, നേഴ്സിൻ്റെ ഭാഗത്താണോ എന്നൊന്നും ഒരിക്കലും ചാടിക്കേറി പറയരുത്. നേഴ്സിൻ്റെ സൈഡ് പിടിച്ചാൽ നിങ്ങൾക്കും, രോഗിയുടെ സൈഡ് പിടിച്ചാൽ നേഴ്സിനും അടുത്ത മിനിറ്റിൽ അടി പൊട്ടും. അതുകൊണ്ട്, ഇവർ പറയുന്നത് മുഴുവനും അനുകമ്പയോടെ കേട്ട് നിന്നതിനു ശേഷം തല കുലുക്കിക്കൊണ്ട് കുറച്ച് നേരം നിശബ്ദമായി ആലോചിക്കുക. ശേഷം ഒരു എഫക്റ്റ് വരുത്താൻ വേണ്ടി കണ്ണട മുഖത്ത് നിന്ന് എടുത്ത് പോക്കറ്റിലിടുകയോ, കോട്ടിൻ്റെ പോക്കറ്റിൽ കയ്യിടുകയോ ഒക്കെ ആവാം. ഇത്ര ചെയ്യുന്നതോടു കൂടി ഇവർ അല്പം തണുക്കും. ശേഷം കാര്യങ്ങൾ നേഴ്സുമായി സംസാരിക്കാം എന്നും, നടപടി എടുക്കേണ്ട സാഹചര്യമുണ്ടെങ്കിൽ സൂപ്രണ്ടിനെ അറിയിക്കാം എന്നും ശാന്തമായി പറയുക. കൂടെ കുറച്ച് ആശ്വാസവാക്കുകളും. അതോടെ ഇവർ തൽക്കാലത്തേക്ക് അടങ്ങിക്കോളും.\nതല്ലാൻ വരുന്നവർ ഇങ്ങനെത്തന്നെ ആയിരിക്കണമെന്നില്ല. സന്തോഷത്തോടു കൂടി സംസാരിക്കുമ്പോഴും ചിലപ്പോൾ വികാരത്തള്ളിച്ച വന്ന് അടിയിൽ കലാശിക്കാം. ചിത്രത്തിനു കടപ്പാട്: റോബർട്ട് കൂസ് ബെക്കർ, സി.സി-ബൈ-എസ്.എ, വിക്കിമീഡിയ കോമൺസ്.\nജീവിതത്തിൽ ഇതുവരെ പരിചയപ്പെട്ടിട്ടില്ലാത്തവരും മെഡിക്കൽ കോളേജിൽ നിങ്ങൾക്ക് സഹായവുമായി വരും. ഇവർ ക്യാഷ്വാലിറ്റിയിൽ രോഗികളെ ആംബുലൻസിൽ നിന്നും പുറത്തെടുക്കാനും, സ്ട്രെച്ചറുകൾ ഉന്തിക്കയറ്റാനും മുന്നിൽ ഉണ്ടാകും. അഡ്മിഷൻ ആയി വാർഡിലെത്തിയാൽ ക്ഷേമം അന്വേഷിക്കാൻ പിന്നാലെ വരും. രോഗികൾക്ക് ലാബിലേക്കുള്ള വഴി പറഞ്ഞു കൊടുക്കുന്നതും, രോഗിയുടെ വീൽചെയർ ഉന്തുന്നതും ഒക്കെ ഇവരായിരിക്കും. പ്രത്യക്ഷത്തിൽ ഇവർ ലാഭേച്ഛയില്ലാതെ സന്നദ്ധപ്രവർത്തനം ചെയ്യുകയാണെന്ന തോന്നൽ ഉണ്ടാകും. പക്ഷെ, ഇവരിൽ ചിലരുടെ തനിനിറം മനസിലായത് എൻ്റെതന്നെ ഒരു ബന്ധു മെഡിക്കൽ കോളേജിൽ ആക്സിഡൻ്റ് വന്ന് അഡ്മിറ്റ് ആയ ശേഷമാണ്. അത്യാവശ്യം പൈസയുള്ള രോഗിയാണെങ്കിൽ ഇവർ നമ്മുടെ വിശ്വാസം പിടിച്ചുപറ്റിയ ശേഷം മറ്റ് പ്രൈവറ്റ് ആശുപത്രികളുടെ ഗുണങ്ങൾ വർണ്ണിച്ച്, അങ്ങോട്ട് പോകാനുള്ള സഹായങ്ങൾ വാഗ്ദാനം ചെയ്യും. ഇവർ തന്നെ വക്കീലന്മാരുടെ ക്യാന്വാസിങ് ഏജൻ്റായും ജോലി ചെയ്യുന്നുണ്ട്. ആക്സിഡൻ്റ് കേസാണെങ്കിൽ രോഗിക്ക് ഇൻഷുറൻസ് കമ്പനിയുമായി കേസ് നടത്തേണ്ടി വരുമല്ലോ. ഇവർ രോഗിയെ കണ്ട് ഇൻഷുറൻസിൻ്റെ കാര്യങ്ങൾ സംസാരിച്ച്, വക്കീലുമായി ബന്ധപ്പെടുത്തിക്കൊടുക്കും. ‘കേസുപിടുത്തത്തിന്’ ഇവർക്ക് കമ്മീഷൻ കിട്ടുകയും ചെയ്യും. ഇത്തരക്കാർ ഓർത്തോ, സർജറി വാർഡുകളിലാണ് സ്ഥിരം കയറിയിറങ്ങാറ്. കാഷ്വാലിറ്റിയാണ് ഇവരുടെ കളിക്കളം. ഇവർ തരുന്ന സഹായം സ്വീകരിക്കുകയും, അതേസമയം ഉപദേശം തള്ളിക്കളയുകയും ചെയ്യുന്നതാണ് രോഗിക്ക് നല്ലത്. ഇത്തരം ‘വ്യാജ’സന്നദ്ധസേവകരെ ഇല്ലാതാക്കാൻ സർക്കാറിന് ചെയ്യാൻ കഴിയുന്നത് ആവശ്യത്തിന് സ്ട്രെച്ചറുകൾ ലഭ്യമാക്കുക, ക്യാഷ്വാലിറ്റിയിൽ വരുന്ന രോഗികളെ ആംബുലൻസിൽ നിന്നും പുറത്തേക്കെടുക്കാൻ എമർജൻസി മെഡിക്കൽ ടെക്നീഷ്യന്മാരെ നിയമിക്കുക എന്നിവയാണ്.\nനിങ്ങളുടെ അടുത്ത ബന്ധുക്കളുടെയോ സുഹൃത്തുക്കളുടെയോ മുഴുവൻ പേര് നിങ്ങൾക്ക് കൃത്യമായി അറിയണമെന്നില്ല. കുടുംബത്തിനകത്ത് അമ്മു, അച്ചു, കുഞ്ഞു, ആമി മുതലായ പേരുകളായിരിക്കും ഉപയോഗിക്കുന്നത്. എൻ്റെ തന്നെ ചില ബന്ധുക്കളുടെ മുഴുവൻ പേര് ഞാൻ പഠിച്ചത് ഫേസ്ബുക്കിൽ ഇവരുടെ ഫുൾ നെയിം കണ്ടിട്ടാണ്. കൂട്ടുകാരുടെ ഇടയിൽ ശശി എന്ന് വിളിക്കപ്പെടുന്ന ആളുടെ മുഴുവൻ പേര് ശശികുമാർ എന്നായിരിക്കും. ഫയാസിൻ്റെ മുഴുവൻ പേര് മുഹമ്മദ് ഫയാസ് എന്നായിരിക്കും. റഹ്മാൻ, അബ്ദുൽ റഹ്മാനും. (റഹ്മാൻ്റെ കാര്യത്തിൽ ഞാൻ ബെറ്റ് വയ്ക്കാനും തയ്യാറാണ്. മതപരമായ കാരണങ്ങൾ കൊണ്ട് റഹ്മാൻ, ലത്തീഫ് മുതലായ പേരുകൾക്ക് മുന്നിൽ ഒരു അബ്ദു കൂടെ കാണും). ഇത് പ്രശ്നകരമാകുന്നത് മെഡിക്കോ ലീഗൽ കേസുകളിൽ എമർജൻസി ആയി രോഗിയെ ആശുപത്രിയിൽ പ്രവേശിപ്പിക്കുമ്പോഴാണ്. ഓ.പി ടിക്കറ്റെടുക്കാൻ വന്ന റഹ്മാൻ്റെ സുഹൃത്ത് അറിയാത്തതുകൊണ്ടോ, ഓർമ്മയില്ലാത്തതുകൊണ്ടോ മുഴുവൻ പേര് പറഞ്ഞ് കൊടുക്കില്ല. ഹോസ്പിറ്റലിൽ റജിസ്റ്റർ ചെയ്ത പേരും, രേഖകളിലുള്ള പേരും വ്യത്യസ്തമായതുകൊണ്ട് പിന്നീട് ഇൻഷൂറൻസ് കിട്ടാനുള്ള കേസ് കൊടുക്കുമ്പോൾ, രണ്ടും ഒരേ ആളാണ് എന്ന് തെളിയിക്കേണ്ട പൊല്ലാപ്പ് കൂടി ഉണ്ടായിവരും.\nഅവസാനമായി ഏറ്റവും പ്രധാനപ്പെട്ട കാര്യം കൂടി പറയാം. രോഗിയെ കാണാൻ ചെന്നില്ലെങ്കിൽ അവരും വീട്ടുകാരും എന്തുവിചാരിക്കും എന്ന് കരുതി കഷ്ടപ്പെട്ട് സമയമുണ്ടാക്കി രോഗിയെ കാണാൻ ചെല്ലുന്നവരുണ്ട്. എനിക്ക് പറയാനുള്ളത് ആശുപത്രി സന്ദർശനം പരമാവധി ഒഴിവാക്കുക എന്നതാണ്. നിങ്ങൾ രോഗിക്ക് പുതിയ രോഗങ്ങൾ കൊണ്ട് കൊടുക്കുന്നതും, ആശുപത്രിയിൽ നിന്ന് പുതിയ രോഗങ്ങൾ നിങ്ങൾക്ക് കിട്ടുന്നതും ഇങ്ങനെ തടയാം. വൈറൽ രോഗങ്ങൾ എത്ര എളുപ്പത്തിലാണ് പകരുന്നതെന്ന് നിപ്പ രംഗപ്രവേശം ചെയ്തതോടുകൂടി എല്ലാവർക്കും മനസിലായിക്കാണുമല്ലോ. ആശുപത്രിയിൽ നിന്ന് ഡിസ്ചാർജ് ചെയ്ത ശേഷം രോഗി വീട്ടിൽ വിശ്രമിക്കുമ്പോളും കാണാൻ പോകേണ്ട കാര്യമില്ല. നിങ്ങൾ രോഗിയുടെ കാര്യത്തിൽ ശ്രദ്ധ കാണിക്കുന്നുണ്ട് എന്നതിന് ഫോൺ വഴി വിവരം അന്വേഷിച്ചാൽ മതി. മച്ചാൻ കാലൊടിഞ്ഞ് പ്ലാസ്റ്ററിട്ട് കിടക്കുന്നത് കാണണം എന്നത് നിർബന്ധമാണെങ്കിൽ നേരിട്ട് പോകുന്നതിനു പകരം വീഡിയോ കോൾ വഴി കണ്ടാൽ മതി. ഓറഞ്ചും മുന്തിരിയും കൊണ്ട് കൊടുക്കുന്നതിനു പകരം, ആവശ്യമുള്ള മറ്റെന്തെങ്കിലും ആമസോൺ വഴി ഓർഡർ ചെയ്ത് എത്തിച്ചു കൊടുത്താലും മതിയാകും. രോഗി ഒരു ചങ്ക് ബ്രോ ആണെങ്കിൽ ബോറടിച്ച് ബെഡ്ഡിൽ കിടക്കുന്ന സമയത്ത് കാണാൻ പറ്റിയ സിനിമകൾ വല്ലതും ഗൂഗിൾ പ്ലേയിലോ മറ്റോ ഓർഡർ ചെയ്ത് കൊടുക്കാം.\nഇത്രയും വായിച്ചതിനു ശേഷം കൂട്ടിരുപ്പുകാരൊക്കെ ശല്യക്കാരാണെന്ന തോന്നൽ സ്വാഭാവികമായും ഉണ്ടായേക്കാം. അത് ശരിയല്ല എന്നാണ് എനിക്ക് പറയാനുള്ളത്. ഭൂരിഭാഗം കൂട്ടിരുപ്പുകരും ക്ഷമയോടെ പെരുമാറുന്നവരാണ്. ഡോക്ടർക്ക് തിരക്കാണെന്നത് വാർഡിൽ നമ്മൾ പണിയുന്നത് കണ്ട് സ്വയം മനസിലാക്കുന്നവരാണ്. ഡോക്ടർ ഭക്ഷണം കഴിച്ചില്ലെങ്കിൽ പുറത്ത് നിന്നും വാങ്ങിക്കൊണ്ടുവരാം എന്നും, ഡോക്ടർ ക്ഷീണിച്ചു കാണുമെന്നതുകൊണ്ട് വേദന വന്നപ്പോൾ അറിയിക്കാൻ തോന്നിയില്ല എന്നൊക്കെ പറയുന്ന രോഗികൾ ഉണ്ട്. പ്രശ്നക്കാരായ കൂട്ടിരിപ്പുകാരെ എങ്ങനെ നേരിടണം എന്നതാണ് ഈ പോസ്റ്റിൻ്റെ കാതൽ എന്നതുകൊണ്ട് അത്തരക്കാരെക്കുറിച്ച് കൂടുതൽ പറഞ്ഞൂ എന്നേ ഉള്ളൂ.\nഅപ്പോൾ മനസിലായല്ലോ. യുക്തിസഹമായ സംസാരം ശാന്തരായ കൂട്ടിരിപ്പുകാരോട് മാത്രമേ ആകാവൂ. തല്ലാനോങ്ങുന്ന കൂട്ടിരിപ്പുകാരെ പലപ്പോഴായി കാണേണ്ടിവരും. നിങ്ങൾ ഇവരുടെ മുന്നിൽ സംയമനം പാലിക്കുക എന്നതാണ് പ്രധാനം. എടുത്ത് ചാടി ഒന്നും പറയാതിരിക്കുക. ഉറപ്പ് കൊടുക്കാതിരിക്കുക. പറയുന്നത് മുഴുവൻ അനുകമ്പയോടെ കേൾക്കുക. എവിടെയും തൊടാതെ സംസാരിക്കുക. ആവശ്യമുള്ള സന്ദർഭങ്ങളിൽ സെക്യൂരിറ്റിയെ കണ്ണ് കാണിച്ച് അടിപിടി ഉണ്ടാവാൻ സാദ്ധ്യതയുണ്ട് എന്ന സൂചന കൊടുക്കുക. ഒന്നും നടന്നില്ലെങ്കിൽ ഇടം വലം നോക്കാതെ ഇറങ്ങി ഓടുക. ഓൾ ദ ബെസ്റ്റ്.\nപിൻകുറിപ്പ്: മെഡിക്കൽ സയൻസിനും പരിമിതികളുണ്ട്. മെഡിസിൻ്റെ പരിമിതികൾ ഡോക്ടറുടെ പരിമിതികളാണെന്ന് തെറ്റിദ്ധരിച്ചുകൊണ്ട് ഡോക്ടറെ തല്ലാനോങ്ങുന്ന രോഗികൾ ഉണ്ട്. ഇതിനെക്കുറിച്ച് മറ്റൊരു പോസ്റ്റിൽ എഴുതാം.\n13 thoughts on “ഫയാസിനു ബ്ലഡ് കൊടുക്കണോ ഡോക്ടർ?”\nManjeri Town പറയുക:\n24 ജൂണ് 2018 -ല് 4:48 pm\nTrue.. Doctors and Health care staffs are working under stressed condition nowadays…\n[…] 8. ഫയാസിനു ബ്ലഡ് കൊടുക്കണോ ഡോക്ടർ? […]\n8 ആഗ 2018 -ല് 7:13 am\n[…] ചില കൂട്ടിരിപ്പുകാരെ നമ്മൾ മുന്നേ പരിചയപ്പെട്ടു. ഈ പോസ്റ്റിൽ തല്ല് […]\n40,244 പേർ ഇതുവരെ


രാജ്യത്തെ ഒരു ശതമാനം പേര് 70 ശതമാനത്തേക്കാള് നാലിരട്ടി സമ്പന്നര്: റിപ്പോര്‍ട്ട്\nരാജ്യത്തെ 63 ശതകോടീശ്വരൻമാരുടെയും ആകെ ആസ്തി 2018-19 സാമ്പത്തിക വർഷത്തിലെ ഇന്ത്യയുടെ ബജറ്റ് തുകയേക്കാള് കൂടുതലാണ്\n20 Jan, 2020 at 04:18 AM\nഇന്ത്യയുടെ സാമ്പത്തിക അസമത്വം ചൂണ്ടിക്കാണിച്ച് പുതിയ റിപ്പോർട്ട് പുറത്ത്. രാജ്യത്തെ ഒരു ശതമാനം അതിസമ്പന്നർ, 70 ശതമാനം വരുന്ന ജനങ്ങൾക്കുള്ളതിനേക്കാൾ നാലിരട്ടി സമ്പത്ത് കെെവശം വെച്ചിരിക്കുന്നതായി പഠനം ചൂണ്ടിക്കാട്ടി. അൻപതാം വേൾഡ് എകണോമിക് ഫോറത്തിന്റെ (ഡബ്ല്യു.ഇ.എഫ്) മുന്നോടിയായി മനുഷ്യാവകാശ സംഘടനയായ ഓക്സഫാം ആണ് റിപ്പോർട്ട് പുറത്ത് വിട്ടത്.\nഇന്ത്യയിലെ 953 മില്യൻ ജനങ്ങളുടെ കെെവശമുള്ള സമ്പത്തിന്റെ നാലിരട്ടിയാണ് ഒരു ശതമാനം പേരുടെ കെെവശമുള്ളത്. രാജ്യത്തെ ശതകോടീശ്വരൻമാരുടെ ആകെയുള്ള ആസ്തി, 2018-19 വർഷത്തെ പൊതുബജറ്റിനേക്കാൾ കൂടുതൽ വരുമെന്നും റിപ്പോർട്ട് പറയുന്നു. ലോകത്തിലെ 4.6 ബില്യൻ വരുന്ന 60 ശതമാനം ജനങ്ങളേക്കാൾ കൂടുതൽ വിഭവങ്ങൾ 2,153 വരുന്ന ശതകോടീശ്വരൻമാരുടെ കെെവശമുള്ളതായും റിപ്പോർട്ട് പറയുന്നു.\nരാജ്യത്തെ 63 ശതകോടീശ്വരൻമാരുടെയും ആകെ ആസ്തി 2018-19 സാമ്പത്തിക വർഷത്തിലെ ഇന്ത്യയുടെ ബജറ്റ് തുകയായ 24,42,200 കോടി രൂപയേക്കാൾ കൂടുതൽ വരും. സാമ്പത്തിക മേഖലയിലെ ലിംഗ വിവേചനത്തെ പറ്റിയും റിപ്പോർട്ട് പരാമർശിക്കുന്നുണ്ട്.\nഇന്ത്യൻ സ്ത്രീകളുടെ 3.26 ബില്യൻ മണിക്കൂറും പ്രതിഫലമില്ലാത്ത ജോലികൾക്കായണ് ഉപയോഗിക്കുന്നതെന്നാണ് കണക്ക്. 19 ലക്ഷം കോടി രൂപ മൂല്യമുള്ള ജോലികളാണ് രാജ്യത്തെ സ്ത്രീകൾ ചെയ്യുന്നത്. 2019ലെ വിദ്യഭ്യാസ ബജറ്റിനേക്കാൾ (93,000 കോടി) 20 ഇരട്ടിവരും ഇത്. ആഗോള തലത്തിലും ഈ വിവേചനം പ്രകടമാണെന്ന് പറയുന്ന റിപ്പോർട്ട്, ലോകത്തെ 22 അതിസമ്പന്നർ, ആഫ്രിക്കൻ വൻകരയിലുള്ള മുഴുവൻ സ്ത്രീകളേകാൾ ധനികരാണെന്നും ചൂണ്ടിക്കാട്ടുന്നു.\nBudgetworld economic forumeconomyoxfambillionersOxfam India


ചെന്നൈയിലെ തിരുവാണ്മയൂർ ചന്തയിലും കൊവിഡ് ക്ലസ്റ്റർ; വൈറസ് ബാധ 70 പേർക്ക്\nMay 8, 2020, 02:50 pm IST\nചെന്നൈ: തമിഴ്നാട്ടിലെ തിരുവാണ്മയൂർ ചന്തയിലും കൊവിഡ് ക്ലസ്റ്റർ. നേരത്തെ കൂട്ട രോഗവ്യാപനമുണ്ടായ കോയമ്പേടിന് പുറമെ തിരുവാൺമയൂർ ചന്തയിൽ വന്നു പോയ എഴുപത് പേർക്കാണ് ഇപ്പോൾ കൊവിഡ് ബാധ സ്ഥിരീകരിച്ചിരിക്കുന്നത്.\nരോഗവ്യാപനത്തിന്റെ പശ്ചാത്തലത്തിൽ കോയമ്പേട് ചന്ത അടച്ചതിനെ തുടര്‍ന്ന് ആളുകൾ കൂടുതൽ ആശ്രയിച്ചിരുന്ന ചന്തയായിരുന്നു തിരുവാണ്മയൂർ. ചുമട്ടുതൊഴിലാളികളും കച്ചവടക്കാരും ഉൾപ്പടെ എഴുപത് പേർക്കാണ് ഇപ്പോൾ വൈറസ് ബാധ കണ്ടെത്തിയിരിക്കുന്നത്.\nപല സ്ഥലങ്ങളിൽ നിന്നും ആളുകൾ വന്ന് പോയിരുന്ന ഇടമായതിനാൽ സമ്പർക്ക പട്ടിക സങ്കീർണ്ണമാണ്. രോഗവ്യാപനത്തിന്റെ കേന്ദ്രമായിരുന്ന കോയമ്പേടിലെ രോഗബാധിതരെ നിരീക്ഷണത്തിലാക്കി വരുന്നതിനിടയിലാണ് പുതിയ ക്ലസ്റ്റർ രൂപപ്പെട്ടിരിക്കുന്നത്. രോഗബാധ വർദ്ധിക്കുന്ന ചെന്നൈയിലെ നിരവധി മലയാളികൾക്കും വൈറസ് ബാധിച്ചിട്ടുണ്ട്. ഇതും ആശങ്ക സൃഷ്ടിക്കുന്നുണ്ട്.\nTags: chennaiMAINCovid 19 IndiaThiruvanmayur market\nകൈലാസ യാത്രികർക്കും സൈനികർക്കും ആശ്വാസം പകർന്ന് കേന്ദ്രസർക്കാർ; കൈലാസ മാനസസരോവർ ലിങ്ക് റോഡ് രാഷ്ട്രത്തിന് സമർപ്പിച്ചു\n‘ഡോ. പദ്മനാഭ പൽപ്പുവിന്റെ ഓർമ്മയ്ക്ക് മുൻപിൽ പ്രമാണം’; ശശി തരൂരിന്റെ ട്വിറ്ററിൽ അക്ഷര പിശാച്, സോഷ്യൽ മീഡിയയിൽ വൈറലാകുന്നു


മഴയാത്ര : Deepika.com Sunday Special\nമൺസൂണിൽ എല്ലാ ദിവസവും രാവിലെ എട്ടിന് ചാലക്കുടി റെസ്റ്റ് ഹൗസിൽനിന്നാണ് മഴയാത്ര ആരംഭിക്കുന്നത്. അതിരപ്പിള്ളി വെള്ളച്ചാട്ടം, ചാർപ്പ വെള്ളച്ചാട്ടം, പെരിങ്ങൽക്കുത്ത് ഡാം തുടങ്ങിയവ സന്ദർശിച്ച് തിരികെയെത്തുന്ന ഈ യാത്രയിൽ അദ്ഭുതങ്ങളേറെയാണ്...\nവാർധക്യത്തെപ്പോലും യുവത്വത്തിലേക്ക് നയിക്കുന്ന ഒന്നാണ് മഴയാത്രകൾ. ഭൂമിയിൽ മനുഷ്യനുണ്ടായ കാലഘട്ടം മുതൽ യാത്രകളുണ്ട്. ഈ യാത്രകൾ ഇനിയും തുടർന്നുകൊണ്ടിരിക്കും. ജീവിക്കാൻവേണ്ടി മറുകരതേടുന്ന യാത്രകളോടൊപ്പം വിനോദയാത്രകളും കൂടി വരുന്നു. പട്ടണങ്ങളും നഗരങ്ങളും തേടിയുള്ള യാത്രകളായിരുന്നു കൂടുതൽ. എന്നാൽ, ഇന്ന് ഗ്രാമങ്ങളിലേക്കും കുന്നുകളിലേക്കും വനങ്ങളിലേക്കുമുള്ള യാത്ര ദിനംപ്രതി കൂടിവരികയാണ്. ജീവിതയാത്രയ്ക്കിടയിൽ ഉണ്ടാകുന്ന ടെൻഷൻ കളയാനും മാനസിക പിരിമുറുക്കത്തിൽനിന്ന് രക്ഷനേടാനും ആരോഗ്യസംരക്ഷണത്തിനും വേണ്ടിയാണ് കുടുംബസമേതമോ സുഹൃത്തുക്കൾക്കൊപ്പമോ ഉള്ള കൂട്ടായ യാത്രകൾ.\nദുഃഖങ്ങളും വേദനകളും അകറ്റാനും പോസിറ്റീവ് എനർജി വർധിപ്പിക്കാനും സഞ്ചാരങ്ങൾ സഹായിക്കുന്നു. മനസിന് സന്തോഷവും ശരീരത്തിന് ഉന്മേഷവും പ്രസരിപ്പിന്‍റെ എനർജിയും നൽകുന്ന ഒന്നാണ് മഴയാത്രകൾ.\nഞാനുൾപ്പെടെ എല്ലാവരും സന്തോഷിച്ചിട്ടുള്ളത് ചെറുപ്പകാലത്തെ വനസഞ്ചാരങ്ങളാണ്. കാറ്റും മഴയും കൊണ്ട് വനത്തിലൂടെ സഞ്ചരിക്കുന്പോഴുണ്ടാകുന്ന കുളിരിന്‍റെ തണുപ്പിന്‍റെ സുഖമൊന്ന് വേറെ. ശക്തമായ മഴയെത്തുന്പോൾ പാറക്കൂട്ടങ്ങൾക്കിടയിലുള്ള ചെറു ഗുഹകളിൽ അഭയംതേടി, മുകളിൽനിന്ന് തുള്ളിയായി വീഴുന്ന മഴവെള്ളത്തെ തട്ടിക്കളിച്ച് ഉല്ലസിക്കാത്തവർ കുറവായിരിക്കും. മഴയത്ത് തുള്ളിക്കളിക്കുന്ന കുട്ടികളെ പനിവരുമെന്നു പറഞ്ഞ് വലിച്ചുകയറ്റുന്ന മാതാപിതാക്കളെ ഇന്നും കാണാം.\nമഴനനഞ്ഞാൽ കുളിച്ചുകയറിയാൽ മതിയെന്നാണ് ചൊല്ല്. മഴയുടെയും വനത്തിന്‍റെയും സൗന്ദര്യവും കുളിർമയും ആസ്വദിക്കാനായി മഴയാത്ര ആയാലോ. കാട് ചതിക്കില്ലെന്ന വിശ്വാസത്തിൽ വനത്തിലൂടെ മഴ നനഞ്ഞ് ഒരു മൺസൂൺ ജംഗിൾ സഫാരി. കാടിന്‍റെ വന്യതകളും നിഷ്കളങ്കതകളും ഒത്തിരി ഒത്തിരി ആസ്വദിച്ചുകൊണ്ടുള്ള ജംഗിൾ സഫാരി മഴയാത്ര ഒരുക്കുന്നത് ടൂറിസം വകുപ്പിന്‍റെ കീഴിലുള്ള തുന്പൂർമൂഴി ഡിഎംസിയാണ്.\nമൺസൂൺ ആരംഭിച്ചതോടെ ടൂറിസം വകുപ്പിന്‍റെ മഴയുടെ വശ്യസൗന്ദര്യം മതിവരുവോളം ആസ്വദിക്കാൻ കഴിയുന്ന വനയാത്രയ്ക്ക് തുടക്കമായി. എല്ലാ ദിവസവും രാവിലെ എട്ടിന് ചാലക്കുടി റെസ്റ്റ് ഹൗസിൽനിന്നാണ് യാത്ര ആരംഭിക്കുന്നത്. പരിസ്ഥിതി സംരക്ഷണത്തിന്‍റെ ആവശ്യകതയെക്കുറിച്ച് ചിന്തിക്കാനും പഠിക്കാനും ഒരു മരമെങ്കിലും നടണമെന്ന ചിന്ത ജനിപ്പിക്കാനും കഴിയുന്ന തുന്പൂർമൂഴിയാണ് ആദ്യ സന്ദർശനകേന്ദ്രം.\nനൂറ്റന്പതിലേറെ ഇനത്തിൽപ്പെട്ട ശലഭങ്ങളെ ഇവിടെ കാണാൻ കഴിയും. വൻ മരങ്ങളും ചെറു മരങ്ങളും കുറ്റിച്ചെടികളും പുഷ്പച്ചെടികളും പരിസ്ഥിതിക്ക് അനുകൂലമായി വളരുന്നിടത്താണ് ശലഭങ്ങൾ കൂടുതലായി എത്തുന്നത്. അഞ്ചു ദിവസം മുതൽ രണ്ടു മാസം വരെ ആയുസുള്ള ശലഭങ്ങളിൽ സഞ്ചാരികളുമുണ്ട്. ബുദ്ധമയൂരി, വെള്ളവരയൻ, പൊന്തച്ചാടൻ, ചീനപ്പൊട്ടൻ, ഈറ്റശരശലഭം, വെള്ളച്ചാത്തൻ, വെള്ളിവാലൻ, പുൽനീലി, പൂച്ചക്കണ്ണി തുടങ്ങി നിരവധി ഇനങ്ങൾ. ഇവയെല്ലാം കണ്ണിനും മനസിനും കൗതുകം പകരുന്നവയാണ്.\nശലഭങ്ങളുടെ ചിറകുകളിലെ ചിത്രവേലകളും കലാകാരന്‍റെ സൃഷ്ടിപോലെ അദ്ഭുതക്കാഴ്ച നൽകുന്ന ചിറകുകളുടെ രൂപഭംഗിയും ആസ്വദിച്ച് പാറക്കെട്ടുകൾക്കിടയിലൂടെ തുള്ളിക്കളിച്ചുപോകുന്ന മഴവെള്ളപ്പാച്ചിലും കണ്ട് തൂക്കുപാലത്തിലൂടെ ഒരു സഞ്ചാരവും നടത്താം. ഇവിടെനിന്ന് പ്രഭാതഭക്ഷണം കഴിച്ച് അതിരപ്പിള്ളി വെള്ളച്ചാട്ടത്തിലേക്ക് യാത്ര തുടരുന്നു.\nവലുതും ചെറുതുമായ കാട്ടിലെ വൃക്ഷങ്ങൾക്കിടയിലൂടെ യാത്ര. ചാറ്റൽമഴയും കൊണ്ട് പാറക്കെട്ടുകളിലൂടെ സഞ്ചരിച്ച് കേരളത്തിലെ മനോഹരമായ അതിരപ്പിള്ളി വെള്ളച്ചാട്ടത്തിന്‍റെ തണുത്ത കാറ്റിൽ ശരീരം ഈറനണിയുന്ന സുന്ദര നിമിഷങ്ങൾ. മൺസൂൺ കാലത്തെ തണുത്ത കാറ്റിന് ഔഷധഗുണമുണ്ടെന്നാണ് പഴമക്കാർ പറയുന്നത്.\nമനസും ശരീരവും മനംകുളിർക്കെ തണുത്തത്തിനുശേഷമാണ് ചാർപ്പ വെള്ളച്ചാട്ടത്തിലേക്കു പോകുന്നത്. മഴക്കാലത്തു മാത്രം ദൃശ്യമാകുന്ന ഒരു വെള്ളച്ചാട്ടമാണിത്. ഇവിടെനിന്നും വനത്തിന്‍റെ ഘടനയുടെ ഒരു ചെറു രൂപം പഠിക്കാൻ കഴിയുന്ന തരത്തിൽ വനപാലകർ സംരക്ഷിച്ചുനിർത്തിയിരിക്കുന്ന വാഴച്ചാലിലെത്താം. ഭക്ഷണസാധനങ്ങൾ കൈയിലുണ്ടെങ്കിൽ സൂക്ഷിക്കുക. അക്രമികൾ എപ്പോൾ വേണമെങ്കിലും ചാടിവീഴാം. കുരങ്ങുകൾ ശല്യക്കാരാണെങ്കിലും അവയുടെ കേളികൾ കാണാൻ രസമാണ്.\nഉച്ചയോടെ ആർക്കും പ്രവേശനം അനുവദിക്കാത്ത ഇലക്ട്രിസിറ്റി ബോർഡിന്‍റെ നിയന്ത്രണത്തിലുള്ള പെരിങ്ങൽക്കുത്ത് ഡാമിലെത്താം. ഡാം സന്ദർശനത്തിനുശേഷം വനത്തിനു നടുവിലായി സമുദ്രനിരപ്പിൽനിന്ന് 1800 അടി ഉ‍യരത്തിലുള്ള മലമുകളിലെ ബംഗ്ലാവിലെത്താം. ബ്രിട്ടീഷുകാരുടെ കാലത്തു നിർമിച്ച ഈ ബംഗ്ലാവ് ഇന്ന് ഇലക്ട്രിസിറ്റി ബോർഡിന്‍റെ നിയന്ത്രണത്തിലാണ്. ഏതുസമയത്തും കോടയുണ്ടാകും. ചിലപ്പോൾ തണുപ്പ് സഹിക്കാവുന്നതിലേറെയാകാം. ഇവിടെനിന്നാൽ കാടു മുഴുവൻ കാണാം. വേഴാന്പൽ ഉൾപ്പെടെ നൂറിലേറെ ഇനം പക്ഷികൾ. കാട്ടുമൃഗങ്ങളെയും കാണാം. മനസിൽനിന്ന് ഒരിക്കലും മായാത്ത ദൃശ്യങ്ങളാണ് ഈ വനമേഖല നൽകുന്നത്.\nജൈവവൈവിധ്യങ്ങളെക്കുറിച്ച് കാണാനും പഠിക്കാനും അവയെ കൂടുതൽ അടുത്തറിയാനും സാധിക്കുന്നു. യാത്രകളിൽ ക്ഷീണമുണ്ടാകാതിരിക്കാനുള്ളതൊക്കെ കാട് നമുക്കായി ഒരുക്കുന്നുണ്ട്. തേനും വിവിധതരം പഴങ്ങളുമൊക്കെ കാട്ടിലെ യാത്രയുടെ പ്രത്യേകതകളാണ്. വനം വകുപ്പും പരിസ്ഥിതി പ്രവർത്തകരുമൊക്കെ കാട്ടിലെ മൃഗങ്ങളുടെ സംരക്ഷണം ഉറപ്പുവരുത്താൻ ശ്രമിക്കുന്നുണ്ട്.\nകാട് മനുഷ്യന് ചെയ്യുന്ന നന്മകൾ കണ്ടറിയാൻ ജംഗിൾ മഴയാത്ര സഹായിക്കുന്നു. ഇവിടെ നമുക്ക് ദുഃഖവും വേദനയും തോന്നുന്ന ഒരു കാര്യമുണ്ട്. മാലിന്യങ്ങളും കടന്നുകയറ്റങ്ങളും മൃഗങ്ങളുടെ വഴിത്താരകൾ ഇല്ലാതാക്കുന്നതോടൊപ്പം വനനശീകരണവും നടക്കുന്നു. ഇത് കാലാവസ്ഥയിൽ ഉണ്ടാക്കുന്ന മാറ്റങ്ങളാണ് മഴക്കുറവും ചൂട് കൂടുതലും.\nവിനോദവും ഉല്ലാസവും നൽകുന്ന ഈ യാത്രയിൽ ഉച്ചഭക്ഷണത്തിനുശേഷം മഴയാത്രയാണ്. കാടിന്‍റെ എല്ലാ ഗുണങ്ങളും അനുഭവിച്ചറിഞ്ഞ് മഴത്തുള്ളികളിൽ കുളിരണിഞ്ഞ് ഒരു യാത്ര. ഒരു ചെറിയ സമൂഹത്തോടൊപ്പം മഴ നനയുന്പോൾ കിട്ടുന്ന മാനസിക ഉല്ലാസം ഒറ്റപ്പെട്ട യാത്രകളിൽ കിട്ടില്ല. യാത്രകൾ പ്രിയവും രസമുള്ളതുമാകുന്നത് കൂട്ടുകാരോടൊപ്പമുള്ള യാത്രകളിലാണ്. പ്രിയരോടപ്പമുള്ള ഒരു യാത്രയുടെ അനുഭൂതി അനുഭവിച്ചുകൊണ്ട് ആനക്കയവും ഷോളയാർ ഡാമും കണ്ട് മടക്കം. രാത്രി ഏഴിന് തിരിച്ചെത്തുന്ന യാത്രയ്ക്ക് ആ‍യിരം രൂപയാണ് ടൂറിസം വകുപ്പ് ഈടാക്കുന്നത്.\nപ്രഭാതഭക്ഷണം, ഉച്ചഭക്ഷണം, കപ്പപുഴുങ്ങിയതും ചമ്മന്തിയും, കരുപ്പെട്ടിക്കാപ്പിയും ഇതിൽ ഉൾപ്പെടും. കൂടാതെ കർക്കിടകമരുന്ന്, കുട ഉൾപ്പെടുന്ന ഒരു ഗിഫ്റ്റ് ബാഗും ലഭ്യമാണ്. കാടും കാട്ടിലെ മഴയാത്രകളും കുറെ നന്മയുടെ പാഠങ്ങൾ നമ്മെ പഠിപ്പിക്കുന്നു. പരിസ്ഥിതിയെ നശിപ്പിക്കുന്നതിന്‍റെ ദൂഷ്യങ്ങൾ മനസിലാക്കാനും പരിസ്ഥിതിയുടെ ഗുണങ്ങൾ തിരിച്ചറിയാനും ഈ യാത്രകൾ സഹായകമാകുന്നു. നമ്മെ നന്മയുള്ളവരാക്കാൻ സഹായിക്കുന്നതാണ് ഓരോ യാത്രകളും. ജംഗിൾ മഴയാത്രയിൽ പങ്കെടുക്കാൻ 04802769888, 9497069888 എന്നീ നന്പറിൽ ടൂറിസം വകുപ്പുമായി ബന്ധപ്പെടുക.


''പ്രായം കുറഞ്ഞ മേയര് മാത്രമല്ല; സ്വന്തം പിതാവിന് കുഴിമാടംവെട്ടുന്ന പ്രായം കുറഞ്ഞവനും ഇവിടെതന്നെ'' - RoundupKerala.com\nHome Current Affairs Crime ”പ്രായം കുറഞ്ഞ മേയര് മാത്രമല്ല; സ്വന്തം പിതാവിന് കുഴിമാടംവെട്ടുന്ന പ്രായം കുറഞ്ഞവനും ഇവിടെതന്നെ”\nസോഷ്യല്‍മീഡിയായില് പ്രതിഷേധം കത്തുന്നു\nനെയ്യാറ്റിന്‍കരയില് വീടൊഴിപ്പിക്കാനെത്തിയ ഉദ്യോഗസ്ഥര്‍ക്കു മുന്നില് തീകൊളുത്തി ആത്മഹത്യ ചെയ്ത രാജന്റെയും ഭാര്യ അമ്പിളിയുടെയും മരണത്തില് സോഷ്യല്‍മീഡിയായില് പ്രതിഷേധം കത്തുന്നു. പോലീസിന്റെ ഉത്തരവാദിത്ത രഹിതമായ ഇടപെടലാണ് ദമ്പതിമാരുടെ ജീവനെടുത്തതെന്ന ആരോപണമാണ് ഉയരുന്നത്.\nA post shared by TikTok ഉണ്ണി ®(1M) (@tiktok.unni)\nസ്വന്തം പിതാവിന്റെ കുഴിമാടം വെട്ടുന്ന മകന്റെ വാക്കുകളാണ് ഏവരെയും കണ്ണീരണിയിക്കുന്നത്. പ്രായം കുറഞ്ഞ മേയറുടെ വാര്‍ത്ത പുളകംതീര്‍ക്കുന്ന മാധ്യമങ്ങള്‍ക്കിടയില് നീറുന്ന വാക്കുകളായി കത്തിപ്പടരുകയാണ് രാജന്റെ മകന്റെത്. കുഴിമാടം വെട്ടുന്നത് വിലക്കാന് ശ്രമിച്ച പോലീസുകാനെച്ചൂണ്ടിയാണ് ആ കുട്ടിയുടെ വാക്കുകള്.\n”അമ്മ വിളമ്പി വെച്ച ചോറ് പോലും കഴിയ്ക്കാന് സമ്മതിയ്ക്കാതെ പപ്പയെ പിടിച്ചു വലിച്ചു പുറത്തുകൊണ്ട് വരികയായിരുന്നു. ആ ചോറ് കഴിച്ചിട്ട് ഞങ്ങള് ഇറങ്ങിക്കോളാം എന്ന് എന്റെ പപ്പ പറഞ്ഞു. അവര് കേട്ടില്ല, എന്റെ പപ്പയെ ഈ സ്ഥലത്ത് അടക്കാന് എങ്കിലും സമ്മതിയ്ക്കണം’ : –\nഈ വാക്കുകളാണ് കേരളത്തിന്റെ മനസാക്ഷിയെ ഞെട്ടിക്കുന്നത്. മുഖ്യധാരാ മാധ്യമങ്ങള് കണ്ണടയ്ക്കുമ്പോഴും ഈ വീഡിയോ നവമാധ്യമക്കൂട്ടായ്മകളില് പടരുകയാണ്.\nA post shared by The Rooted Stories (@rooted.stories)\nഏക്കര് കണക്കിന് ഭൂമി കൈയേറിയിട്ടല്ല, മൂന്നു സെന്റില് ഒരു ഷെഡ് തീര്‍ത്തതിന് രണ്ടു ജീവന് നമ്മുടെ മുന്നില് കത്തിക്കരിഞ്ഞു വീണു. സ്വസ്ഥമായി ഉറങ്ങാന് കഴിയുന്നില്ല. അച്ഛനും അമ്മയും തീയായി ആളിപ്പടരുന്നത് കണ്ട രണ്ടു മക്കള്. അവര് മാത്രമേ ഉള്ളൂ മനസ്സില്. അച്ഛന് വേണ്ടി കുഴി വെട്ടുന്ന അവന്റെ നെഞ്ചിലെ തീയുടെ ചൂടാണ് ആ വാക്കുകളില്..’- സോഷ്യല്‍മീഡിയായ കൂട്ടായ്മകള് കുറിച്ചു.\nA post shared by പക്ഷികൾ (@pakshikal)\nPrevious articleപ്രൊഫസര്‍ക്ക് റിട്ടയര്‍മെന്റ് ഉപഹാരമായി ശിഷ്യരുടെ കലാനിഘണ്ടു\nNext articleകൊവിഡ് വകഭേദം, ബ്രിട്ടനില് കണ്ടെത്തിയതിനെക്കാളും ഭീകരന് ആന്ധ്രയില്, എന് 440 കണ്ടെത്തിയത് 34% കൊവിഡ് ബാധിതരില്


ed report on bineesh kodiyeri\nബിനീഷ് അനൂപിന്‍റെ 'ബോസ്'; മൂന്നരക്കോടിയോളം കൈമാറിയിട്ടുണ്ടെന്ന് ഇഡി\nബംഗളൂരു സിറ്റി സിവില് കോടതിയില് ഇഡി സമര്‍പ്പിച്ച അന്വേഷണ റിപ്പോര്‍ട്ടിന്റെ പകര്‍പ്പ് പുറത്ത്.\nPublished on : 30 Oct, 2020 , 7:21 am\nബംഗളൂരു: ലഹരിമരുന്നു കേസുമായി ബന്ധപ്പെട്ട സാമ്പത്തിക ഇടപാടില് അറസ്റ്റിലായ ബിനീഷ് കോടിയേരിക്കെതിരായ എന്‍ഫോഴ്‌സ്‌മെന്റ് ഡയറക്ടറേറ്റ് (ഇഡി) റിപ്പോര്‍ട്ട് പുറത്ത്. ബിനീഷ് കോടിയേരിയെ കസ്റ്റഡിയില് ലഭിക്കുന്നതിനു വേണ്ടി ബംഗളൂരു സിറ്റി സിവില് കോടതിയില് ഇഡി സമര്‍പ്പിച്ച അന്വേഷണ റിപ്പോര്‍ട്ടിന്റെ പകര്‍പ്പാണ് പുറത്തായത്.\nമയക്കുമരുന്നു കേസില് പ്രതിയായി പരപ്പന അഗ്രഹാര ജയിലില് കഴിയുന്ന അനൂപ് മുഹമ്മദ്, ബിനീഷ് കോടിയേരിയുടെ ബിനാമിയാണെന്ന് അന്വേഷണ റിപ്പോര്‍ട്ടില് ഇഡി പറയുന്നു. അനൂപിന്റെ ബോസ് ആണ് ബിനീഷ്. ബിനീഷ് പറയുന്നതെന്തും അനൂപ് ചെയ്യുമെന്നും ബിനീഷിന്റെ ബിനാമി ഇടപാടുകളാണ് അനൂപ് ചെയ്തിരുന്നതെന്ന കണ്ടെത്തലും ഇഡി റിപ്പോര്‍ട്ടിലുണ്ട്.\nഅനൂപിനെ ഇഡി 17ാം തിയതി മുതല് 21വരെ കസ്റ്റഡിയില് എടുത്ത് വിശദമായി ചോദ്യം ചെയ്തിരുന്നു. ബംഗളൂരുവില് താന് നടത്തിയിരുന്ന റെസ്‌റ്റോറന്റ് ബിനീഷ് കോടിയേരിയുടെ ബിനാമി ഇടപാട് ആയിരുന്നുവെന്നും അനൂപ് പറഞ്ഞിട്ടുണ്ട്.\nവലിയ സാമ്പത്തിക ഇടപാടുകള് അനൂപ് മുഹമ്മദും ബിനീഷ് കോടിയേരിയും തമ്മിലുണ്ട്. ഇക്കാര്യം നര്‍ക്കോട്ടിക് കണ്‍ട്രോള് ബ്യൂറോയോടും ഇഡിയോടും മുഹമ്മദ് അനൂപ് സമ്മതിക്കുന്നുണ്ട്. മൂന്നരക്കോടിയോളം രൂപ ബിനീഷ് അനൂപ് മുഹമ്മദിന് കൈമാറിയിട്ടുണ്ടെന്നും റിപ്പോര്‍ട്ടില് പറയുന്നു.\nഇതിന്റെ വിശദാംശങ്ങള് അറിയാനാണ് ആറാം തിയതി ബിനീഷിനെ ഇഡി ഓഫീസിലേക്ക് വിളിച്ചുവരുത്തിയതെന്ന് ഇഡി പറയുന്നു. വലിയ തോതിലുള്ള സാമ്പത്തിക ഇടപാട് അനൂപ് മുഹമ്മദുമായി ഉണ്ടെന്ന് ബിനീഷ് സമ്മതിച്ചെന്നും ഇഡി റിപ്പോര്‍ട്ടില് പറയുന്നു.\nബാക്കിയുള്ള സാമ്പത്തിക ഇടപാടുകളുടെ ഉറവിടത്തെ കുറിച്ച് ബാങ്ക് രേഖകളുടെയും മറ്റും സഹായത്തോടെ ചോദിക്കുമ്പോള് അന്വേഷണവുമായി ബിനീഷ് സഹകരിക്കുന്നില്ല. അതിനാല് ബിനീഷിനെ അറസ്റ്റ് ചെയ്ത് കസ്റ്റഡിയില് എടുത്ത് ചോദ്യം ചെയ്യണമെന്നാണ് ഇഡി റിപ്പോര്‍ട്ടില് വ്യക്തമാക്കുന്നത്.


പല്ലവിയുടെ മാത്രമല്ല, പാർവതിയുടെയും അതിജീവനത്തിന്റെ കഥയാണ് ഉയരെ; മനസ്സ് തുറന്ന് സംവിധായകൻ മനു അശോകൻ\nമനു അശോകന് സംവിധാനം ചെയ്ത് പാര്‍വ്വതി നായികയായി എത്തിയ ചിത്രമാണ് ഉയരെ . ആസിഫ് അലി,ടൊവിനോ എന്നിവരാണ് ചിത്രത്തിലെ മറ്റ് പ്രധാന താരങ്ങള്. സിദ്ധിഖ്, പ്രതാപ് പോത്തന്, അനാര്‍ക്കലി മരക്കാര്, പ്രേം പ്രകാശ്, ഇര്‍ഷാദ്, നാസ്സര്, സംയുക്ത മേനോന്, ഭഗത്, അനില് മുരളി,അനില് മുരളി, ശ്രീറാം എന്നിവര് ചിത്രത്തിലെ മറ്റ് പ്രധാന കഥാപാത്രങ്ങള്.ചിത്രത്തിന് ഗംഭീര റിപ്പോർട്ടുകൾ ആണ് ലഭിച്ചുകൊണ്ടിരിക്കുന്നത്.\n‘ഉയരെ’ പല്ലവിയുടേതുമാത്രമല്ല പാര്‍വതിയുടെ കൂടി അതിജീവനമാണെന്നാണ് ചിത്രത്തിന്റെ സംവിധായകന് മനു അശോകന് പറയുന്നത്.\n‘സിനിമ എടുത്തുകൊണ്ടിരുന്ന സമയത്ത് പാര്‍വതി എന്ന വ്യക്തി അനുഭവിച്ചു കൊണ്ടിരുന്ന വ്യക്തിപരമായ പ്രശ്‌നങ്ങള് എല്ലാവര്‍ക്കുമറിയാം. അത്തരം കാര്യങ്ങളില് മറ്റാരും ഇടപെട്ടിട്ടില്ല. ഒരു പ്രശ്‌നത്തെ എങ്ങിനെ സമീപിക്കണം, അതിനോട് എങ്ങിനെ പ്രതികരിക്കണമെന്നൊക്കെ പാര്‍വതിക്ക് നന്നായി അറിയാം.\nഅവരിലെ നടിയെ എങ്ങിനെ ഉപയോഗപ്പെടുത്തണം എന്നതു മാത്രമായിരുന്നു സിനിമ എടുക്കുമ്ബോള് ഞങ്ങളുടെ ചിന്ത. മറ്റു പ്രശ്‌നങ്ങളില് ഇടപെട്ടിട്ടില്ല. ഇപ്പോള് ചിന്തിച്ചാല് പാര്‍വതിയുടെ കൂടി അതിജീവനമാണ് ഉയരെ.’ മനോരമയുമായുള്ള അഭിമുഖത്തില് മനു അശോകന് പറഞ്ഞു.\nPrevious Articleകണ്ണിറുക്കി മനസ്സ് കീഴടക്കി ലാലേട്ടൻ; വൈറലായി ഇട്ടിമാണിയിലെ സ്റ്റിൽ\nNext Article അഞ്ച് ദിവസം കൊണ്ട് 12 കോടിക്ക് മുകളിൽ കളക്ഷൻ; വമ്പൻ ഹിറ്റിലേക്ക് ഒരു യമണ്ടൻ പ്രേമകഥ


Photos| ആകാശത്ത് മോതിര വളയമായി സൂര്യന്; ഈ വർഷത്തെ ആദ്യ സൂര്യഗ്രഹണം ദൃശ്യമായി - international - Malayalam News\nPhotos | ആകാശത്ത് മോതിര വളയമായി സൂര്യന്; ഈ വർഷത്തെ ആദ്യ സൂര്യഗ്രഹണം ദൃശ്യമായി\nഈ വർഷത്തെ ആദ്യ സൂര്യഗ്രഹണം ഇന്നലെ ലോകത്തിലെ വിവിധ ഭാഗങ്ങളിൽ ദൃശ്യമായി. അപൂർവ കാഴ്ച ആയിരുന്നു ജൂൺ 10ന് ദൃശ്യമായ സൂര്യഗ്രഹണം. ചന്ദ്രനുചുറ്റും അഗ്നി വളയം തീർത്ത ആകാശകാഴ്ചക്ക് കാനഡ സൈബീരിയ തുടങ്ങിയ രാജ്യങ്ങളിലെ പ്രദേശങ്ങൾ സാക്ഷിയായി.\nഗ്രീൻ‌ലാൻ‌ഡ്, വടക്കുകിഴക്കൻ കാനഡ, ഉത്തരധ്രുവം, റഷ്യയുടെ ചില ഭാഗങ്ങൾ എന്നിവിടങ്ങളിൽ പൂർണ്ണ സൂര്യഗ്രഹണം ദൃശ്യമായിരുന്നു. അതേസമയം, യൂറോപ്പ്, വടക്കേ അമേരിക്ക, ഏഷ്യ, ആർട്ടിക്, അറ്റ്ലാന്റിക് പ്രദേശങ്ങൾ ഭാഗിക സൂര്യഗ്രഹണത്തിന് സാക്ഷ്യം വഹിച്ചു.\nഈ വർഷത്തെ ആദ്യ സൂര്യഗ്രഹണം ഇന്ത്യൻ സമയം രാവിലെ 11:42 നാണ് ആരംഭിച്ചത്. 4.11ന് ഗ്രഹണം മധ്യത്തിലെത്തി. വൈകുന്നേരം 6.41ന് സൂര്യഗ്രഹണം അവസാനിച്ചു. സൂര്യനും ഭൂമിക്കുമിടയിൽ ചന്ദ്രൻ കൃത്യമായി നേർരേഖയിൽ വരുമ്പോൾ സൂര്യപ്രകാശം ഭൂമിയിലെത്തുന്നത് തടയുകയും ചന്ദ്രന്റെ നിഴൽ ഭൂമിയ്ക്ക് മേൽ പതിക്കുകയും ചെയ്യും. നിഴൽ വീഴുന്ന പ്രദേശത്തുള്ളവർക്ക് സൂര്യനെ കാണാൻ കഴിയാതാകും. ഈ പ്രതിഭാസമാണ് സൂര്യഗ്രഹണം എന്നറിയപ്പെടുന്നത്.\nലോകത്തിന്റെ വിവിധ സ്ഥലങ്ങളിൽ വിസ്മയം തീർത്ത ആ ആകാശ കാഴ്ചയുടെ കൂടുതൽ ചിത്രങ്ങൾ കാണാം...\nചന്ദ്രനുചുറ്റും അഗ്നി വളയം തീർത്ത ആകാശകാഴ്ച - കാനഡയിൽ നിന്ന്\n2021 ജൂൺ 10 വ്യാഴാഴ്ച ചൈനയിലെ ബീജിംഗിൽ ദൃശ്യമായ ഭാഗിക സൂര്യഗ്രഹണം\nറഷ്യയിലെ സെന്റ് പീറ്റേഴ്‌സ്ബർഗിൽ ഭാഗിക സൂര്യഗ്രഹണത്തിനിടെ സൂര്യനെതിരെ പറക്കുന്ന പക്ഷിയെ കാണാം ഈ ചിത്രത്തിൽ.\n2021 ജൂൺ 10 വ്യാഴാഴ്ച ലണ്ടനിലെ ട്രാഫൽഗർ സ്‌ക്വയറിൽ കാണപ്പെട്ട ഭാഗിക സൂര്യഗ്രഹണത്തിന്റെ ചിത്രം\nമാൻഹട്ടനിൽ നിന്നുള്ള ഭാഗിക സൂര്യഗ്രഹണത്തിന്റെ അതിമനോഹരമായ ചിത്രം